Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
97b09728-92d0-4f84-8e89-a104e72fe22d	BREAKING: សហរដ្ឋអាមេរិក៖ មនុស្ស ៦.២៦ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៧០៥នាក់ស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦២,៦២៩នាក់ទៀតបានឆ្លងជំងឺ COVID-19 ខណៈអ្នកជំងឺ ១,៧០៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី១៩ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៣៥៨,៨៨០ករណី ក្នុងនោះមានអ្នកស្លាប់សរុបចំនួន ៥៥២,៤៧០នាក់ និងជាសះស្បើយឡើងសរុប ២២,៥២៣,៧៩៩នាក់។ គួរបញ្ជាក់ថា ប្រធានាធិបតីអាមេរិកលោក ចូ បៃដិន នៅថ្ងៃព្រហស្បតិ៍សប្តាហ៍នេះបានអះអាងថា រដ្ឋបាលរបស់លោកបានសម្រេច គោលដៅរបស់ខ្លួនមុនកាលកំណត់ នោះគឺការចាក់់វ៉ាក់សាំងបង្ការ COVID-19 ដល់ប្រជាជនអាមេរិកឲ្យបាន ១០០លាននាក់ នៅក្នុងរយៈពេល ១០០ថ្ងៃដំបូង នៃការកាន់អំណាច ហើយគិតមកទល់ពេលនេះ ប្រជាជនអាមេរិកជាង ១០០លាននាក់ទៅហើយ បានទទួលការចាក់វ៉ាក់សាំង៕	2021-03-19T17:10:00+07:00	freshnewsasia.com	https://m.freshnewsasia.com/index.php/en/internationalnews/190169-2021-03-19-03-10-32.html
30bc2a4d-181f-43f3-8527-492d0fee97a6	ក្រសួងចេញមកប្រកាសជាផ្លូវការ ម្ដាយរបស់ វី ឌីណែត គឺបានទទួលមរណភាពដោយសារជំងឺកូវីដ១៩	ស្រ្តីជនជាតិខ្មែរម្នាក់ អាយុ៦២ឆ្នាំ ស្លាប់ដោយសារជំងឺកូវីដ១៩ នៅមន្ទីរពេទ្យរុស្ស៉ី។ តាមការព័ត៌មានបានឲ្យដឹងថា លោកស្រី ងឿន សុថានី ភរិយារបស់ តារាចម្រៀង ហួរ ឡាវី និងជាម្តាយរបស់តារាចម្រៀងប្រចាំផលិតកម្មរស្មីហង្សមាស កញ្ញា វី ឌីណែត មានអាយុ៦២ឆ្នាំ បានស្លាប់ដោយសារជំងឺកូវីដ១៩ នៅវេលាថ្ងៃត្រង់ ថ្ងៃទី១៩ ខែមីនា ឆ្នាំ២០២១នេះ បន្ទាប់ពីធ្លាក់ខ្លួនឈឺប៉ុន្មានថ្ងៃ។ លោកស្រី ងឿន សុថានី និងកញ្ញាវី ឌីណែត រួមទាំងប្អូនស្រីពៅម្នាក់ទៀត ត្រូវបានរកឃើញថា មានវិជ្ជមានកូវីដ-១៩ នៅថ្ងៃទី១០ ខែមីនា ឆ្នាំ២០២១ ហើយត្រូវបានបញ្ជូនទៅព្យាបាលនៅមន្ទីរពេទ្យ។ ដោយឡែកសម្រាប់លោក ហួរ ឡាវី វិញ សម្រាប់លទ្ធផលធ្វើតេស្តលើកទី១ បានបង្ហាញថា មិនមានជំងឺកូវីដ-១៩ នោះទេ។ អ្នកជំងឺឈ្មោះ ងឿន សុថានី មានទឹងនោមផ្អៃម លើសឈាម និងជំងឺធាត់កំរឹត១ ដោយបានបញ្ជូនមកពេទ្យខ្មែរសូវៀតថ្ងែទី១៧ ខែមីនា ឆ្នាំ២០២១ មានអាការៈហត់ខ្លាំង។ អការៈឃើញមានរលាកសួតទាំងសងខាងធ្ងន់ធ្ងរ និងខ្វះអ៊ុកស៉ីសែនខ្លាំង, មានសញ្ញាស្លោកបេះដូង និងខ្សោយបេះដូងស្រួចស្រាវធ្ងន់ធ្ងរ។ អ្នកជំងឺបានស្លាប់នៅថ្ងែទី នៅថ្ងៃទី១៩ ខែមីនា ឆ្នាំ២០២១ ម៉ោង១១៖៤៥នាទីដោយរលាកសួតខ្លាំង ស្លោលបេះដូងខ្លាំង ដោយសារមេរោគកូវីដ១៩ លើអ្នកជំងឺទឹកនោមផ្អែម លើសឈាមនិងធាត់ខ្លាំង។ រហូតដល់ពេលនេះ មានអ្នកជំងឺ២នាក់ហើយ បានស្លាប់ដោយសារជំងឺកូវីដ១៩ ដោយជនទី១ ជាបុរសអាយុ៥០ឆ្នាំ បានទទួលមរណភាព កាលពីថ្ងៃទី១១ ខែមីនា ឆ្នាំ២០២១។ ខណៈអ្នកជំងឺកូវីដ១៩ ចំនួន២នាក់ដែរ បានស្លាប់ដោយសារជំងឺបេះដូង ពេលកំពុងសម្រាកព្យាបាល។ គិតត្រឹមម៉ោង៧៖០០នាទីព្រឹកថ្ងៃទី១៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៨៧នាក់ ក្នុងនោះព្យាបាលជាសះស្បើយចំនួន ៩១៧នាក់ និងកំពុងសម្រាកព្យាបាលចំនួន ៦៥៨នាក់ ៕	2021-03-19T16:34:26+07:00	kbnnews.com	https://kbn.news/archives/212496
1e950336-041f-4508-a56b-3cc717a53407	សម្ដេចពិជ័យសេនា៖ បើចាក់វ៉ាក់សាងកូវីដហើយឆ្លងកូវីដ វា….	រាជធានីភ្នំពេញ៖ សម្តេចពិជ័យសេនា ទៀ បាញ់ ឧបនាយករដ្ឋមន្ដ្រី និងជារដ្ឋមន្ដ្រីក្រសួងការពារជាតិ បានបញ្ជាក់ថា ប្រសិនបើក្រោយចាក់វ៉ាក់សាំងបង្ការជំងឺកូវីដ១៩រួចហើយ ទោះជាឆ្លងជំងឺកូវីដ១៩ ក៏សុខភាពរបស់កងទ័ពទាំង៤នាក់ និងកងអង្គរក្សម្នាក់ ដែលបានឆ្លងកូវីដ១៩នោះ មិនស្ថិតក្នុងសភាពទ្រុឌទ្រោម ឬធ្ងន់ធ្ងរនោះដែរ។ សម្ដេចពិជ័យសេនា ទៀ បាញ់ រដ្ឋមន្ដ្រីក្រសួងការពារជាតិ បានថ្លែងក្នុងកិច្ចសម្ភាសន៍ជាមួយនឹងអ្នកសារព័ត៌មាន ក្រោយបញ្ចប់ការចុះពិនិត្យមន្ទីរពេទ្យស្រ្តីនគរទេព ជាមន្ទីរពេទ្យសម្រាប់ព្យាបាលអ្នកជំងឺកូវីដ១៩ កាលពីព្រឹក ថ្ងៃទី១៩ ខែមីនា ឆ្នាំ២០២១ថា បច្ចុប្បន្ននេះ កងទ័ពស្ទើរតែទាំងអស់ បានមកចាក់វ៉ាក់សាំង បង្ការជំងឺកូវីដ១៩ លើកទី១រួចរាល់ហើយ។ ប៉ុន្ដែបើតាមក្រសួងសុខាភិបាល បានបញ្ជាក់ថា អ្នកទទួលវ៉ាក់សាំងបង្ការជំងឺកូវីដ១៩រួចហើយ ការឆ្លងជំងឺកូវីដ១៩នៅតែឆ្លង ខណៈកន្លងមក ក្នុងជួរកងទ័ព គឺសុទ្ធតែអ្នកទទួលវ៉ាក់សាំងរួចរាល់ហើយ ដោយមានអ្នកខ្លះចាក់វ៉ាក់សាំងលើកទី១ អ្នកខ្លះបានចាក់វ៉ាក់សាំងលើកទី២ នៅឆ្លងកូវីដ១៩ គ្រាន់តែពួកគាត់មានសុខភាពល្អ ធម្មតា មិនស្ថិតក្នុងសភាពធ្ងន់ធ្ងរ ដូចអ្នកដែលមិនបានចាក់វ៉ាកសាំងនោះ។ លោកស្រិ ឱ វណ្ណឌីន អ្នកនាំពាក្យក្រសួងសុខាភិបាល ធ្លាប់បានបញ្ជាក់ តាមបណ្ដាញផ្សព្វផ្សាយច្រើនណាស់មកថា អ្នកទទួលវ៉ាក់សាំងរួចហើយ គឺមិនមានការអះអាងថា មិនឆ្លងនោះទេ គឺនៅតែមានការឆ្លង។ ពិតប្រាកដតែម្ដង ខ្ញុំបានតាមដាន គឺឥឡូវចំពោះកងទ័ពដែលមានការឆ្លងប៉ុន្មាននាក់ ដោយក្នុងនោះមានអ្នកទទួលវ៉ាក់សំាងមួយម្ជុល ឬពីរម្ជុល ដែលខ្ញុំបានតាមដានពីសុខភាពរបស់ពួកគាត់ គឺអត់អីធម្មតាដែលពួកគាត់បានសម្រាកព្យាបាល នៅសណ្ឋាគារ ក្រេតឌុកគឺ សុខភាពល្អធម្មតា។ រីឯកម្ដៅវិញ ចុះទាំងអស់ បានន័យថា វ៉ាក់សាំងហ្នឹង បានបំពេញភារកិច្ចរបស់វាបានមួយចំណែកធំហើយ ប៉ុន្ដែមិនធានាថា១០០ភាគរយទេ។ ទោះជាយ៉ាងណាក៏ដោយ គេបានអះអាងច្បាស់លាស់ហើយ ខ្ញុំក៏តាមដានហើយ ក៏ហ៊ានអះអាងមួយចំណែកថា បើយើងមានវ៉ាក់សាំងហើយ កូវីដ១៩ហ្នឹងចូលមកហ្នឹង មិនអាចធ្វើអ្វីឱ្យយើងធ្លាក់ក្នុងសភាពឈឺធ្ងន់ធ្ងរទេ» ។ ជាមួយគ្នានេះដែរ សម្ដេចពិជ័យសេនា បានអំពាវនាវឱ្យក្រុមគ្រូពេទ្យរបស់ក្រសួងការពារជាតិ និងកងទ័ព ត្រូវបន្ដប្រុងប្រយ័ត្នជំងឺកូវីដ១៩ ជាពិសេស ស្ដាប់តាមការណែនាំរបស់ក្រសួងសុខាភិបាល ក៏ដូចជា ប្រមុខរាជរដ្ឋាភិបាល នូវវិធានការ៣កុំ និង៣ការពារ ដើម្បីទប់ស្កាត់ការចម្លងជំងឺកូវីដ១៩ ចូលទៅក្នុងសហគមន៍៕	2021-03-19T16:22:09+07:00	kbnnews.com	https://kbn.news/archives/212475
642a71f3-3658-43aa-9b02-6f6f37f34491	ទារកអាយុ ១ខួប និងកុមារ៣នាក់ រកឃើញឆ្លងកូវីដ១៩	ទារកអាយុ១ខួប មានអាស័យដ្ឋានស្នាក់នៅភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ រកឃើញឆ្លងកូវីដ១៩ ខណៈកុមារីម្នាក់អាយុ ១១ រស់នៅភូមិដំណាក់សង្កែរ ខណ្ឌដង្កោរាជធានីភ្នំពេញ កុមារាអាយុ ១៣ ម្នាក់ទៀតរស់នៅភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ និងកុមារីអាយុ១៤ ឆ្នាំ រស់នៅភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ រកឃើញឆ្លងកូវីដ១៩។ ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ថ្មីចំនួន៣៧នាក់ថែមទៀតនៅថ្ងៃទី ១៩ ខែមីនា ឆ្នាំ២០២១ ខណៈករណីជាសះស្បើយមានចំនួន ១៩នាក់។អ្នកឆ្លងសរុប១៥៧៨ នាក់ អ្នកជាសះស្បើយ ៩១៧ នាក់ (+១៩) អ្នកកំពុងព្យាបាល ៦៥៨ នាក់ និងអ្នកស្លាប់ ០១ នាក់។ អានពិស្តារ៖	2021-03-19T16:14:00+07:00	kampucheathmey.com	https://www.kampucheathmey.com/local-news/84813
f5024af2-862b-458b-92fa-3d5e20d21d09	អ្នកជំនាញព្រមានគ្រោះថ្នាក់ដោយការពាក់ម៉ាស អំឡុងសីតុណ្ហភាពក្ដៅខ្លាំង	ពាក់ម៉ាសការពារមុខចំពេលរដូវក្តៅ នឹងធ្វើឲ្យមនុស្សជាច្រើនឆ្លងកាត់បទពិសោធន៍ថ្មីមួយទៀតសម្រាប់ជីវិតរស់នៅ។ នេះបើតាមការលើកឡើងរបស់សាស្ត្រាចារ្យ Yasufumi Miyake ប្រធានមជ្ឈមណ្ឌលសេវាសុខាភិបាលសង្គ្រោះបន្ទាន់ នៃសាកលវិទ្យាល័យវេជ្ជសាស្ត្រ Teikyo ប្រទេសជប៉ុន។ ទំនាក់ទំនងរវាងការពាក់ម៉ាស នឹងគ្រោះថ្នាក់អំឡុងពេលរដូវក្តៅ គឺដោយសារ ការពាក់ម៉ាសបានរាំងស្ទះការស្រូបយកខ្យល់ត្រជាក់ចូលក្នុងសួត នាំឲ្យសាច់ដុំផ្លូវដង្ហើមរងសម្ពាធកាន់តែធ្ងន់ធ្ងរ ជាលទ្ធផលបណ្តាលឲ្យដកដង្ហើមបានខ្លី ជាហេតុរាងកាយប្រឈមហានិភ័យកើនកម្តៅយ៉ាងឆាប់រហ័ស។ សាស្ត្រាចារ្យ Yasufumi Miyake ដែលជាអ្នកជំនាញផ្នែកការពារជំងឺពាក់ព័ន្ធរលកកម្តៅ លើកឡើងទៀតថា កត្តាសំខាន់បំផុតគឺត្រូវជួយឲ្យសីតុណ្ហភាពរាងកាយចុះត្រជាក់ ដើម្បីការពារបញ្ហាល្ហិតល្ហៃដោយសារកម្តៅ និងឡើងកម្តៅរាងកាយ។ លោកបាន ណែនាំឲ្យគ្រប់គ្នាបើអាច ត្រូវបើកម៉ាស៊ីនត្រជាក់ និងផឹកទឹកឲ្យបានច្រើន និងសម្រាកឲ្យបានគ្រប់គ្រាន់។ ជាមួយគ្នានេះ សាស្ត្រាចារ្យ Noriyuki Koibuchi មកពីសាកលវិទ្យាល័យវេជ្ជសាស្ត្រ Gunma University ជំនាញផ្នែកសរីរវិទ្យាបរិស្ថាន លើកឡើងដែរថា លើផ្ទៃមុខរបស់យើងគឺមានសរសៃប្រសាទជាច្រើន នាំឲ្យងាយឡើងកម្តៅ និងចុះត្រជាក់ជាងផ្នែកផ្សេងៗនៃរាងកាយ។ លោកថា ដើម្បីកាត់បន្ថយហានិភ័យឡើងកម្តៅអំឡុងពេលពាក់ម៉ាស់ យើងគួរតែប្រើទឹកត្រជាក់ផ្សើមទៅលើថ្ងាសឲ្យបានញឹកញយ។ សាស្ត្រាចារ្យរូបនេះព្រមានទៀតថា នៅពេលយើងពិបាកដកដង្ហើមដោយសារពាក់ម៉ាស ហាមដាច់ខាតមិនត្រូវហាត់ប្រាណរបៀបធ្ងន់ៗនោះឡើង ព្រោះក្នុងប្រទេសចិន មានសិស្សវិទ្យាល័យ ២នាក់ បានស្លាប់ដោយសារពាក់ម៉ាសអំឡុងពេលហាត់ប្រាណធ្ងន់ៗនេះ៕ ចុចអាន៖ ចុចអាន៖	2021-03-19T16:11:00+07:00	kampucheathmey.com	https://www.kampucheathmey.com/health/84811
2ed52183-6e4c-4de7-9a20-8634007cc861	ទារកពីរនាក់អាយុ ១ឆ្នាំ និង ៧ ខែឆ្លងកូវីដ ១៩	នៅព្រឹកនេះ ក្រសួងសុខាភិបាលបានប្រកាសករណីរកឃើញអ្នកឆ្លងថ្មី ៣៧ នាក់ទៀត ក្នុងព្រឹត្តិការណ៍ ២០ កុម្ភៈ។ ក្នុងចំណោមអ្នកឆ្លងទាំង ៣៧ នាក់ មានទារកទារិកាពីរនាក់ ស្ថិតក្នុងចំណោមជនរងគ្រោះដែលឆ្លងជំងឺដ៏កាចសាហាវនេះ។ ទារកជនជាតិខ្មែរអាយុ ១ ឆ្នាំ រស់នៅភូមិឈ្មួញ សង្កាត់ឈ្មួញ ខណ្ឌសែនសុខ និងទារិកាអាយុ ៧ ខែ រស់នៅសង្កាត់ព្រែកកំពិស ខណ្ឌដង្កោ ត្រូវបានរកឃើញឆ្លងជំងឺកូវីដ ១៩។ ក្រៅពីទារកទារិកាទាំងពីរ មានកុមារ ០៣ នាក់ក៏តេស្តមានវិជ្ជមានកូវីដ ១៩ ក្នុងនោះ កុមារីអាយុ ១១ ឆ្នាំ ស្នាក់នៅភូមិដំណាក់សង្កែរ ខណ្ឌដង្កោ។ កុមារាអាយុ ១៣ ឆ្នាំ ស្នាក់នៅភូមិឃ្មួញ សង្កាត់ឃ្មួញ ខណ្ឌសែនសុខ និងកុមារីអាយុ ១៤ ឆ្នាំ នាក់នៅភូមិឃ្មួញ សង្កាត់ឃ្មួញ ខណ្ឌសែនសុខ។ គិតត្រឹមព្រឹកថ្ងៃ ១៩ មីនា ២០២១ ចំនួនអ្នកឆ្លងសរុបក្នុងព្រឹត្តិការណ៍ ២០ កុម្ភៈមានចំនួន ១០៦២ នាក់ និងអ្នកជាសះស្បើយមានចំនួន ៤១៣ នាក់៕	2021-03-19T16:06:00+07:00	kampucheathmey.com	https://www.kampucheathmey.com/local-news/84808
aa811305-ede0-4c4f-9bb8-c5296e5f3e2e	ក្រុមហ៊ុន ក្រេឌីត ប្យូរ៉ូ (ខេមបូឌា) ខូ អិលធីឌី (ស៊ីប៊ីស៊ី) ចូលរួមជាមួយសាលារាជធានីភ្នំពេញ ដើម្បីប្រយុទ្ធប្រឆាំងនឹងវីរុសកូវីដ-១៩	ភ្នំពេញ ៖ ថ្ងៃទី១៩ ខែមីនា ឆ្នាំ២០២១៖ ក្រុមហ៊ុន ក្រេឌីត ប្យូរ៉ូ (ខេមបូឌា) ខូ អិលធីឌី (ស៊ីប៊ីស៊ី) បានចូលរួមចំណែកគាំទ្រនូវគំនិតផ្តួចផ្តើមរបស់សាលារាជធានីភ្នំពេញ ក្នុងការទប់ស្កាត់ការរីករាលដាលនៃវីរុសកូវីដ-១៩។ ក្រុមហ៊ុន ក្រេឌីត ប្យូរ៉ូ (ខេមបូឌា) ខូ អិលធីឌី (ស៊ីប៊ីស៊ី) បានចូលរួមបរិច្ចាកថវិកាចំនួន ៤០លានរៀល ម៉ាសការពារចំនួន ៥ម៉ឺនម៉ាស ព្រមទាំងទឹកសុទ្ធចំនួន ១២.០០០ដប ទៅសាលារាជធានីភ្នំពេញ ក្រោមអធិបតីរបស់ ឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ។ ស្របទៅនឹងការអនុវត្តនូវទំនួលខុសត្រូវក្នុងសង្គមរបស់ក្រុមហ៊ុនសាជីវកម្ម (CSR) ក្រុមហ៊ុន ក្រេឌីត ប្យូរ៉ូ (ខេមបូឌា) ខូ អិលធីឌី (ស៊ីប៊ីស៊ី) បានចូលរួមចំណែកគាំទ្រដល់រដ្ឋាភិបាល ដើម្បីពង្រីកនូវធនធានរបស់ពួកគេ ដើម្បីឲ្យការបម្រើប្រជាពលរដ្ឋមានភាពប្រសើរឡើង ជាពិសេសក្នុងការប្រយុទ្ធប្រឆាំងទៅផលប៉ះពាល់នៃវីរុសកូវីដ-១៩ ដែលក្នុងពេលថ្មីៗនេះ វីរុសនេះបានឆ្លងរាតត្បាតនៅក្នុងទីក្រុង ក៏ដូចជាបណ្តាខេត្តមួយចំនួន។ អាជ្ញាធរសុខាភិបាលបានរាយការណ៍ថា មានករណីឆ្លងចំនួន ៦១៦ករណីនៅក្នុងទីក្រុងភ្នំពេញចាប់តាំងពីការផ្ទុះឡើងនូវព្រឹត្តិការណ៍សហគមន៍២០កុម្ភៈមកម្ល៉េះ។ ឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ មានប្រសាសន៍ថា៖«ជាមួយនឹងការកើនឡើងនៃករណីឆ្លងវីរុសកូវីដ១៩នៅក្នុងព្រឹត្តិការណ៍សហគមន៍២០កុម្ភៈ ប្រជាជនប្រមាណ ១៩.៦០៨នាក់នៅក្នុងរាជធានីភ្នំពេញបានដាក់ឲ្យធ្វើចត្តាឡីស័ក។» ឯកឧត្តមបន្តថា៖«ការគាំទ្រផ្នែកហិរញ្ញវត្ថុពី ក្រុមហ៊ុន ស៊ីប៊ីស៊ី នឹងជួយដល់សាលារាជធានីភ្នំពេញ ដើម្បីផ្តល់ជំនួយបន្ទាន់ ដូចជា ថវិកា គ្រឿងឧបភោគ បរិភោគ ផ្តល់ជូនអ្នកដែលខ្វះខាតនិងត្រូវការជាចាំបាច់និងគ្រួសារដែលកំពុងធ្វើចត្តាឡីស័ក។ ម៉ាសនិង អាល់កុលលាងដៃ នឹងត្រូវបានចែកជូនដល់ប្រជាជន កងកម្លាំងនិងអ្នកស្ម័គ្រចិត្ត ដែលបានដាក់ពង្រាយនៅទូទាំងរាជធានីដើម្បីប្រយុទ្ធប្រឆាំងទៅនឹងកូវីដ-១៩។» លោក អឿ សុធារ័ត្ន ប្រធាននាយកប្រិត្តិបត្តិ ក្រុមហ៊ុន ស៊ីប៊ីស៊ី បានឲ្យដឹងថា ការផ្ទុះឡើងនៃកូវីដ-១៩ បានក្លាយជាបញ្ហាប្រឈមដែលមិនធ្លាប់មានសម្រាប់យើងទាំងអស់គ្នា។ យើងទាំងអស់គ្នាគួរតែរួមគ្នាហើយប្រយុទ្ធប្រឆាំងនឹងឧបសគ្គនេះ។ យើងប្តេជ្ញាគាំទ្រអាជ្ញាធរមូលដ្ឋានក្នុងពេលវេលាដ៏សំខាន់នេះដើម្បីប្រយុទ្ធប្រឆាំងនឹងជំងឺរាតត្បាតនេះ។ លោកសុធារ័ត្នបន្តថា៖«ថ្ងៃនេះក៏ជាការបញ្ចប់ឆ្នាំទី៩ នៃការបម្រើសេដ្ឋកិច្ចកម្ពុជាសម្រាប់ ស៊ីប៊ីស៊ី តាមរយៈការលើកកម្ពស់តម្លាភាពព័ត៌មានឥណទានឆ្ពោះទៅរកប្រសិទ្ធភាពទីផ្សារឥណទានប្រកបដោយប្រសិទ្ធភាព ការគ្រប់គ្រងហានិភ័យឥណទាន និងការលើកកម្ពស់បរិយាបន្នហិរញ្ញវត្ថុ!។ លោកបន្ថែមថា៖«ចាប់តាំងពីការចាប់ផ្តើមពីមានការរីករាលដាលនៃជំងឺរាតត្បាតកូវីដ១៩កាលពីឆ្នាំមុន ស៊ីប៊ីស៊ីបាននិងកំពុងអនុវត្តវិធានការសុវត្ថិភាពគ្រប់គ្រាន់ដើម្បីការពារបុគ្គលិករបស់ខ្លួនឲ្យមានសុវត្ថិភាពនិងពង្រីកបណ្តាញឌីជីថល ដើម្បីបម្រើដល់ស្ថាប័នហិរញ្ញវត្ថុនិងអ្នកខ្ចីប្រាក់នៅក្នុងប្រទេសដោយគ្មានការរំខាន សម្រាប់ការវាយតម្លៃហានិភ័យឥណទានប្រកបដោយប្រសិទ្ធភាព»។ ចាប់តាំងពីឆ្នាំ ២០១២ ក្រុមហ៊ុន ក្រេឌីត ប្យូរ៉ូ (ខេមបូឌា) ខូ អិលធីឌី (ស៊ីប៊ីស៊ី) គឺជាក្រុមហ៊ុនឈានមុខគេ ក្នុងការផ្តល់នូវសេវាព័ត៌មានហិរញ្ញវត្ថុ ឧបករណ៍វិភាគទិន្នន័យ និង របាយការណ៍ឥណទាន ទៅដល់ស្ថាប័នហិរញ្ញវត្ថុទាំងអស់ នៅក្នុងប្រទេសកម្ពុជា។ ស៊ីប៊ីស៊ី ជួយដល់អតិថិជន និង សមាជិករបស់ខ្លួនទាំងអស់ ក្នុងការគ្រប់គ្រងហានិភ័យ និង ធ្វើការសម្រេចចិត្តបានឆាប់រហ័ស។ តាមរយៈការប្រើប្រាស់ផលិតផល ឧបករណ៍របាយការណ៍ឥណទាន យើងជម្រុញការយល់ដឹងអំពីអតិថិជនទូទៅ ទីផ្សារ និង សេដ្ឋកិច្ច។ យើងជួយស្ថាប័នជាសមាជិក ក្នុងការស្វែងយល់ពីអតិថិជនរបស់ស្ថាប័ននោះ និងកសាងទំនាក់ទំនងកាន់តែប្រសើរឡើងជាមួយអតិថិជន៕ រក្សាសិទ្ធិដោយ ៖ CEN	2021-03-19T16:05:49+07:00	cen.com.kh	https://cen.com.kh/archives/310816.html
722b4cdb-ee9b-4b79-b2fe-c3b6c5bb3f8b	សម្តេចតេជោ ៖ ការថតរូបសូមរក្សាគំលាតផង ព្រោះកន្លងមក មានការចម្លងកូវីដ១៩តាមរយៈថតរូប	តាមរយៈសារជាសំឡេង ប្រមាណជា៣០នាទី នៅព្រឹកថ្ងៃទី១៩ ខែមីនា ឆ្នាំ២០២១នេះ សម្តេចតេជោបានថ្លែងថា អ្នកទាំងអស់គ្នាពេលប្រជុំ គឺបានរក្សាសុវត្ថិភាពសុខាភិបាលល្អហើយ តែការថតមិនទាន់ល្អ។ សម្តេចថា ប្រជុំមួយម៉ោងអត់មានបញ្ហាអ្វីកើតឡើងទេ តែមកកើតបញ្ហា ដោយសារការថតរូបជុំគ្នា ជាអនុស្សាវរីយ៍ត្រឹមរយៈពេល៥នាទី។ ដូច្នេះការថតរូបត្រូវរក្សាគំលាតផង។ សម្តេចនាយករដ្ឋមន្ត្រីបញ្ជាក់ថា “សូមឲ្យការថតរូបនេះ ក៏ថតទៅចុះ តែសូមឲ្យរក្សាគំលាតឲ្យខានតែបាន ។ នេះមិនមែនជាការចាំបាច់ហួសហេតុពេកទេ នៃការថតរូបដែលជាផ្នែកមួយនៃការចម្លង ។ ក្នុងរយៈពេលកន្លងទៅ ដោយសារតែបញ្ហាការថតរូបនេះ ក៏មានចំណែកមួយនៅក្នុងចំណោម នៃការឆ្លងរបស់យើង” ។ សូមបញ្ជាក់ថា គិតត្រឹមព្រឹកថ្ងៃ១៩ មីនា កម្ពុជាមានអ្នកឆ្លងសរុបចំនួន១៥៧៨ នាក់ អ្នកជាសះស្បើយចំនួន៩១៧ នាក់ អ្នកកំពុងព្យាបាលចំនួន៦៥៨ នាក់ និងមានអ្នកស្លាប់១ នាក់៕	2021-03-19T16:02:00+07:00	dap-news.com	https://dap-news.com/national/2021/03/19/128112/
81187906-38a6-4b21-85fa-289815e828e4	ក្រសួងរកឃើញ អ្នកឆ្លងជំងឺកូវីដ១៩ថ្មី ចំនួន៣៧នាក់ទៀត ពាក់ព័ន្ធព្រឹត្តិការណ៍សហគមន៍២០កុម្ភៈ	សូមបញ្ជាក់ថា គិតត្រឹមព្រឹកថ្ងៃ១៩ មីនា កម្ពុជាមានអ្នកឆ្លងសរុប ចំនួន១៥៧៨ នាក់ អ្នកជាសះស្បើយចំនួន៩១៧ នាក់ អ្នកកំពុងព្យាបាលចំនួន៦៥៨ នាក់ និងមានអ្នកស្លាប់១ នាក់៕	2021-03-19T15:52:00+07:00	dap-news.com	https://dap-news.com/national/2021/03/19/128105/
88f7102d-3cf3-4197-b6d7-b77e48703b4a	រកឃើញករណីឆ្លងកូវីដ១៩ ចំនួន៣៧ នាក់ទៀត	ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ថ្មីចំនួន៣៧នាក់ថែមទៀតនៅថ្ងៃទី ១៩ ខែមីនា ឆ្នាំ២០២១ ខណៈករណីជាសះស្បើយមានចំនួន ១៩នាក់។អ្នកឆ្លងសរុប១៥៧៨ នាក់ អ្នកជាសះស្បើយ ៩១៧ នាក់ (+១៩) អ្នកកំពុងព្យាបាល ៦៥៨ នាក់ និងអ្នកស្លាប់ ០១ នាក់។ អានពិស្តារ៖	2021-03-19T15:48:00+07:00	kampucheathmey.com	https://www.kampucheathmey.com/local-news/84769
2f60f937-4310-4501-89c3-992d3e016576	TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ចំនួន៣៧នាក់ ខណៈអ្នកជំងឺចំនួន១៩នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី១៩ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៣៧នាក់ ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន១៩នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ករណីវិជ្ជមានកូវីដថ្មី៣៧នាក់នេះ ជាករណីឆ្លងក្នុងព្រឹត្តិការណ៍សហគមន៍២០កុម្ភៈ ក្នុងនោះរួមមាននៅរាជធានីភ្នំពេញ ៣៣នាក់ ខេត្តព្រះសីហនុចំនួន៣នាក់ និងខេត្តកណ្តាល១នាក់។ ដោយឡែកករណីជាសះស្បើយចំនួន១៩នាក់ រួមមាន នៅខេត្តព្រះសីហនុ៧នាក់ និងរាជធានីភ្នំពេញចំនួន១២នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៨៧នាក់ ក្នុងនោះព្យាបាលជាសះស្បើយចំនួន ៩១៧នាក់, កំពុងសម្រាកព្យាបាលចំនួន ៦៥៨នាក់ អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕	2021-03-19T15:39:00+07:00	freshnewsasia.com	https://m.freshnewsasia.com/index.php/en/localnews/190159-2021-03-19-01-39-11.html
3bc3d5b7-90e0-4e3a-a487-f32a77e74716	រកឃើញអ្នកឆ្លងកូវីដ៣នាក់! អាជ្ញាធរខណ្ឌឫស្សីកែវ បញ្ជូនទៅព្យាបាល	រាជធានីភ្នំពេញ៖ អាជ្ញាធរ និងសមត្ថកិច្ចជំនាញបានរកឃើញវិជ្ជមាន នៃកូវីដ១៩ ចំនួន៣នាក់ កាលពីវេលាម៉ោង៨ព្រឹក ថ្ងៃទី១៩ ខែមីនា ឆ្នាំ២០២១ នៅក្នុងខណ្ឌឫស្សីកែវ។ លោក ជា ពិសី អភិបាល នៃគណៈអភិបាលខណ្ឌឬស្សីកែវ បាន បានឲ្យដឹងថា អ្នកមានផ្ទុកកូវីដ១៩ទាំង៣នាក់នោះ រួមមាន៖ ១-កុមារី អាយុ១៤ឆ្នាំ និង២-កុមារីអាយុ៧ឆ្នាំ នៅបុរីវិមានភ្នំពេញ ផ្ទះលេខ៣៦V ផ្លូវ៣៨០ ក្រុមទី៤ ភូមិ៤ សង្កាត់ច្រាំងចំរេះទី១ ខណ្ឌប្ញស្សីកែវ រាជធានីភ្នំពេញ (ឆ្លងពីជាម្ដាយ អាយុ៣១ឆ្នាំ)ហើយក្នុងនោះមានអ្នកពាក់ព័ន្ធម្នាក់ ហើយកំពុងបន្តធ្វើចត្តាឡីស័ក ក្នុងទីតាំងខាងលើនេះដដែល។ ៣-បុរស៣២ឆ្នាំ នៅបុរី ឡាង ម៉ារ៉ាឌី ផ្ទះលេខ 18B ផ្លូវបេតុង ក្រុមទី៣ ភូមិខ២ សង្កាត់ច្រាំងចំរេះទី២ ខណ្ឌប្ញស្សីកែវ រាជធានីភ្នំពេញ ហើយក្នុងនោះមានអ្នកពាក់ព័ន្ធ ចំនួន៤ នាក់ (ស្រី២នាក់) ត្រូវបានធ្វើចត្តាឡីស័ក នៅក្នុងទីតាំងនេះ និងត្រៀមយកសំណាក ស្វែងរកមេរោគបន្ត ។ ជាមួយគ្នានេះ អាជ្ញាធរបានបិទទីតាំងទាំងពីរខាងលើនេះ ជាបណ្ដោះអាសន្ន។ បច្ចុប្បន្ននេះ អ្នកជំងឺទាំង៣នាក់ខាងលើ ត្រូវបានបញ្ជូនទៅព្យាបាល នៅក្នុងសណ្ឋាគារ The Great Duke (អតីតសណ្ឋាគារអាំងទែរកុងតឺណង់តាល់) ៕	2021-03-19T15:29:28+07:00	kbnnews.com	https://kbn.news/archives/212454
27c685c1-3283-4df0-bc7d-b2da960cbbd2	អាជ្ញាធរនិងសមត្ថកិច្ចជំនាញ ចុះទៅនាំអ្នកជំងឺកូវីដ៤នាក់ យកទៅព្យាបាល	រាជធានីភ្នំពេញ៖ ក្រោយពេលយកសំណាក់ចំនួន២ដង ទៅធ្វើតេស្ដរកឃើញវិជ្ជមាននោះមក រដ្ឋបាលខណ្ឌដូនពេញ សហការជាមួយក្រុមគ្រូពេទ្យ បានបន្តចុះទៅនាំអ្នកជំងឺកូវីដ-១៩ ចំនួន៤នាក់ទៀត ស្ថិតនៅក្នុងសង្កាត់ផ្សារថ្មីទី២ ខណ្ឌដូនពេញ កាលពីវេលាម៉ោង៩ព្រឹក ថ្ងៃសុក្រ ទី១៩ ខែមីនា ឆ្នាំ២០២១។ ជាមួយគ្នានេះ អាជ្ញាធរ បានក្រើនរំឭកដល់ប្រជាពលរដ្ឋ ត្រូវបង្កើនការប្រុងប្រយ័ត្ន ដើម្បីអនុវត្តវិធានការទប់ស្កាត់ជំងឺកូវីដ-១៩ ។ សូមជម្រាបថា គិតត្រឹមព្រឹកថ្ងៃទី១៩ ខែមីនា ឆ្នាំ២០២១ កម្ពុជាបានរកឃើញអ្នកឆ្លងកូវីដសរុបសរុប ១ ៥៧៨នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ៖ ៩១៧នាក់ និង អ្នកជំងឺចំនួន៦៥៨នាក់កំពុងសម្រាកព្យាបាល នៅក្នុងមន្ទីរពេទ្យ ហើយអ្នកជំងឺម្នាក់ទៀតស្លាប់៕	2021-03-19T14:57:19+07:00	kbnnews.com	https://kbn.news/archives/212443
349684c0-8b3b-4706-9e23-b231088dbbd0	តារាចម្រៀងហង្សមាសជួបទុក្ខធំ បង្ហូរទឺកភ្នែកពីកន្លែងព្យាបាលជំងឺកូវីដ១៩	រាជធានីភ្នំពេញ៖ ក្រោយពេលតារាចម្រៀងហង្សមាស កញ្ញា វី ឌីណែត បង្ហោះសារជូនពរ និងបួងសួងដល់វត្ថុស័ក្ដិសិទ្ធិនៅលើ សូមឲ្យជួយអ្នកមាន គុណ របស់នាង រួចផុតពីគ្រោះថ្នាក់ មិនដល់១ថ្ងៃផង មច្ចុរាជកំណាចបានកាត់ជីវិតអ្នកម្ដាយរបស់នាង ធ្វើឲ្យនាងបង្ហូរទឹកភ្នែក យំយ៉ាង ក្ដុកក្ដួលបំផុត។ អ្នកស្រី ងួន សុផាន្នី បានឆ្លងជំងឺកូវីដ១៩ ពីកូនស្រី វី ឌីណែត តារាចម្រៀងប្រចាំហង្សមាស និង បានសម្រាកព្យាបាល នៅក្នុងបន្ទប់ ICU ក្នុងមន្ទីរពេទ្យខ្មែរសូវៀត។ ប៉ុន្តែដោយសារអ្នកស្រី មានវ័យចំណាស់ អាយុ៦៥ឆ្នាំ គួបផ្សំនឹងមានជំងឺប្រចាំកាយថែមទៀតផង ទើបធ្វើឱ្យអ្នកស្រីទទួលមរណភាព នៅថ្ងៃទី១៩ ខែមីនា ឆ្នាំ២០២១។ អ្វីដែលបានរំជួលចិត្ដ និងនឹកស្រឡោះកាន់តែខ្លាំងនោះ កាលពីប្រហែល២០ម៉ោងមុន តារាចម្រៀង វី ឌីណែត បានបង្ហោះសារ នៅលើគណនីបណ្ដាញសង្គមហ្វេសប៊ុករបស់នាងថា សូមទេវតា និងវត្ថុស័ក្ដិសិទ្ធិ នៅលើលោក សូមតាមថែរក្សាម៉ាក់របស់ខ្ញុំ សូមម៉ាក់ចៀសឆ្ងាយពីកូវីដ សូមឲ្យអំពើល្អរបស់ខ្លួនដែលធ្វើកន្លងមក ជួយឲ្យម៉ាក់របស់ខ្ញុំ ឆាប់ជាសះស្បើយ។ ជាមួយគ្នានេះដែរ តារាចម្រៀងជើងចាស់ លោក ហួរ ឡាវី ក៏បានបង្ហោះសារ មុនពេលភរិយាលាគ្មានពេលវិលត្រឡប់ថា លោកបានផុសដោយក្ដីក្ដួល លោករងចាំផ្លូវភរិយាបណ្ដូលដួងចិត្ត វិលមកកាន់ផ្ទះវិញ ដោយក្ដីសុខសាន្តថា ៖ «អូនអើយ សូមអូនវិលត្រឡប់មកផ្ទះវិញមក ប្តីអង្គុយចាំមើលផ្លូវប្រពន្ធទាំងទឹកភ្នែក តស៊ូឡើងអូនសាធុ.សាធុសាធុ»។ ទោះជាយ៉ាងណា ជីវិតរបស់មនុស្ស និងសត្វ នៅលើលោកនេះ តែងមិនទៀងទាត់ ហើយក្រោយពេលកញ្ញា វី ឌីណែត បង្ហោះសារបួងសួង មិនទាន់បានមួយថ្ងៃផង ម្ដាយរបស់នាងក៏បានលាចាកលោកនេះ ដោយគ្មានថ្ងៃវិលត្រឡប់មកវិញ។ ជីវិតមនុស្ស និងសត្វ តែងស្ថិតក្នុង អនិច្ចលក្ខណធម៌ ពោលគឺ កើត ចាស់ ឈឺ ស្លាប់ ដោយមិនអាចគេច និងចៀសផុតឡើយ។ ជាមួយគ្នានេះ KBN ក៏សូមចូលរួមរំលែកទុក្ខដ៏ក្រៀមក្រំនេះផងដែរ៕	2021-03-19T14:02:37+07:00	kbnnews.com	https://kbn.news/archives/212388
6a5caf2d-8d8d-4863-9ec0-f60850d43ac5	សម្តេចតេជោ ហ៊ុន សែន អញ្ជើញពិនិត្យមន្ទីរពេទ្យនគរទេពសម្រាប់ព្យាបាលអ្នកជំងឺកូវីដ-១៩	ភ្នំពេញ ៖ នៅព្រឹកថ្ងៃទី ១៩ ខែ មីនា ឆ្នាំ ២០២១ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃកម្ពុជា បានបន្តដំណើរអញ្ជើញចុះទៅពិនិត្យមន្ទីរពេទ្យនគរទេព ដែលមានទីតាំងស្ថិតនៅសង្កាត់ព្រៃស ខណ្ឌដង្កោ រាជធានីភ្នំពេញ ដែលគ្រោងនឹងយកមន្ទីរពេទ្យនេះសម្រាប់ព្យាបាលអ្នកជំងឺកូវីដ-១៩។ ការរៀបចំមន្ទីរពេទ្យ «នគរទេព» មានផ្ទៃដីទំហំ១ហិកតា ៥០អា ដែលមានអគារទំហំ ២៥,០០០ម៉ែត្រការេ កំពស់៥ជាន់ មានប្រព័ន្ធ ទឹក ភ្លើងល្អដែលបំពាក់ដោយប្រព័ន្ធសទ្បា (solar) និងមានម៉ាស៊ីនភ្លើងបំរុងកម្លាំង ៣៥០ KWA បំពាក់ដោយម៉ាស៊ីនផ្លាស់ប្ដូរភ្លើងដោយស្វ័យប្រវត្តិទៀតផង។ មន្ទីរពេទ្យនគរទេពអាចដាក់គ្រែសម្រាប់អ្នកជំងឺបានប្រមាណ ៥០០គ្រែ ដែលអាចរៀបចំទៅតាមតម្រូវការនៃផ្នែកផ្សេងៗដូចជា ផ្នែកសង្គ្រោះបន្ទាន់បាន៨០គ្រែ និងផ្នែកជំងឺធម្មតាបាន៤២០គ្រែ។ មន្ទីរពេទ្យនេះក៏មានបំពាក់គ្រឿងឧបករណ៍វេជ្ជសាស្ត្រ និងឧបករណ៍ផ្សេងៗតាមស្តង់ដារជាមន្ទីរពេទ្យសម្ពព និងព្យាបាលរោគស្ត្រីផងដែរ៕ ទន្ទឹមនឹងការយកចិត្តទុកដាក់របស់ប្រមុខរាជរដ្ឋាភិបាល សូមបងប្អូនប្រជាពលរដ្ឋចូលរួមទប់ស្កាត់ការរីករាលដាលជំងឺឆ្លងកូវីដ១៩ គឺត្រូវពាក់ម៉ាសគ្រប់ៗគ្នានៅតាមទីសាធារណៈ ឧស្សាហ៍ដុសលាងសម្អាតដៃ មុខមាត់ត្រចៀក ជាមួយសាប៊ូ ចិល ឬទឹកអាល់កុល ហើយត្រួវរក្សាគម្លាតអោយឆ្ងាយពីគ្នាយ៉ាងហោចណាស់ចម្ងាយជាង១ម៉ែត្រកន្លះពីគ្នា៕ រក្សាសិទ្ធិដោយ៖បញ្ញាស័ក្តិ	2021-03-19T12:07:36+07:00	cen.com.kh	https://cen.com.kh/archives/310720.html
bf904fb1-9775-43ca-bf32-762acb84c5bb	អាណិតណាស់! ថ្ងៃនេះ មានទារិកាអាយុ៧ខែ និងទារកអាយុ១ខួប ឆ្លងកូវីដ ក្នុងចំណោម៣៧នាក់	នៅព្រឹកថ្ងៃទី១៩ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៣៧នាក់ ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន១៩នាក់បានជាសះស្បើយ ។ ក្នុងចំណោមអ្នកឆ្លងជំងឺកូវីដទាំង៣៧នាក់ គឺមានទារិកាជនជាតិខ្មែរ មានអាយុ៧ខែ មានអាសយដ្ឋានស្នាក់នៅភូមិដំណាក់សង្កែ សង្កាត់ព្រែកកំពឹស ខណ្ឌដង្កោ រាជធានីភ្នំពេញ និងទារកជនជាតិខ្មែរ អាយុ១ខួប មានអាសយដ្ឋានស្នាក់នៅភូមិឃ្មួញ សង្កាត់ឈ្មួញ ខណ្ឌសែនសុខ រាជធានីភ្នំពេញ ៕	2021-03-19T09:16:06+07:00	kbnnews.com	https://kbn.news/archives/212345
0f01fef4-3bab-4687-b973-c337d2e5ba4e	ថ្ងៃនេះ កម្ពុជានៅតែបន្ដរកឃើញឆ្លងកូវីដថ្មីច្រើន នៅក្នុងសហគមន៍	រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី១៩ ខែមីនា ឆ្នាំ២០២១ ថា កម្ពុជាបន្ដរកឃើញករណីឆ្លងថ្មី នៃកូវីដ១៩ ចំនួន៣៧នាក់ ដែលសុទ្ធសឹងពាក់ព័ន្ធនឹងករណីឆ្លងចូលសហគមន៍ និងជាសះស្បើយ១៩នាក់។ ក្រសួងសុខាភិបាល បានបញ្ជាក់ថា ក្នុងចំណោមករណីឆ្លងថ្មីទាំងនោះ រួមមាន នៅភ្នំំំពេញ ៣៣, ព្រះសីហនុ ៣ និងកណ្ដាល១។ ក្រៅពីនេះ នៅកម្ពុជាក៏មានអ្នកព្យាបាលជាសះស្បើយថ្មី ចំនួន១៩នាក់ផងដែរ។ សូមជម្រាបថា គិតត្រឹមព្រឹក ថ្ងៃទី១៩ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុបសរុប ១ ៥៧៨ នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ចំនួន៩១៧ នាក់ (+១៩) ហើយអ្នកជំងឺចំនួន៦៥៨នាក់ផ្សេងទៀតកំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ និងមានអ្នកជំងឺម្នាក់ស្លាប់៕ សូមអានសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុង ដូចខាងក្រោម៖	2021-03-19T08:46:02+07:00	kbnnews.com	https://kbn.news/archives/212330
f8e808a2-04bd-4e9b-90f1-f0e62c679b7d	ក្រសួងការងារបង្កើតអនុគណៈកម្មការចំពោះកិច្ច សំរាប់ចាក់វ៉ាក់សាំងការពារជំងឺកូវីដ១៩	ក្រសួងការងារ និងបណ្តុះបណ្តាលវិជ្ជាជីវៈ បានបង្កើតអនុគណៈកម្មការចំពោះកិច្ច សំរាប់ចាក់វ៉ាក់សាំងការពារជំងឺកូវីដ-១៩ ដល់បុគ្គលិកក្រសួង កម្មកររោងចក្រ សហគ្រាស និងកម្មករសេដ្ឋកិច្ចក្រៅប្រព័ន្ធ។ អនុគណៈកម្មការនេះមានតួនាទី រៀបចំផែនការ ពិនិត្យវាយតម្លៃពីហានិភ័យនិងកំណត់អាទិភាពភូមិសាស្ត្រទីតាំង និងមុខសញ្ញាកម្មករនិយោជិតទាំងអស់ ទាំងនៅក្នុងនិងក្រៅប្រព័ន្ធ ដែលត្រូវទទួលបានការចាក់វ៉ាក់សាំងបង្ការជំងឺកូវីដ-១៩។ បន្ថែមពីនេះ ត្រូវសហការជាមួយភាគីពាក់ព័ន្ធស្តីពីនីតិវិធីចុះឈ្មោះ លក្ខខណ្ឌសុខភាព អត្តសញ្ញាណបណ្ណសញ្ជាតិខ្មែរ ឬលិខិតបញ្ជាក់អត្តសញ្ញាណជាបុគ្គលិកនៅតាមរោងចក្រនិងសហគ្រាស។ ក្រៅពីនេះ អនុគណៈកម្មការនេះ ត្រូវប្រមូលចងក្រងស្ថិតិនិងទិន្នន័យចំនួនអ្នកដែលចាក់វ៉ាក់សាំង។ អនុគណៈកម្មការចំពោះកិច្ចនេះ រួមមានរដ្ឋលេខាធិការ ក្រសួងការងារលោក ហេង សួរ ជាប្រធាន និងអនុប្រធានជាច្រើនរូប ព្រមទាំងអមដោយសមាជិកជាច្រើននាក់ទៀត។ យុទ្ធនាការចាក់វ៉ាក់សាំងនេះ ធ្វើឡើងបន្ទាប់ពីកម្មករនៅតាមរោងចក្រមួយចំនួន បារម្ភពីការឆ្លងរាលដាលជំងឺកូវីដ-១៩ និងបានស្នើឲ្យរដ្ឋាភិបាលផ្តល់អាទិភាពចាក់វ៉ាក់សាំងបង្ការជំងឺកូវីដ-១៩ ដល់ពួកគេ។ តំណាងសហជីពឯករាជ្យជាច្រើន ថាពួកគាត់កំពុងតែរងសម្ពាធខ្លាំងពីសំណាក់ក្រសួងការងារ ដែលជំរុញឲ្យមន្រ្តីសហជីពទាំងអស់ នាំគ្នាចាក់វ៉ាក់សាំងចិនឲ្យបានគ្រប់ៗគ្នា។ មន្រ្តីសហជីពទាំងនេះ ថាក្រសួងគួរផ្តល់អាទិភាពចាក់វ៉ាក់សាំងដល់កម្មករមុន មិនមែនចាក់មន្រ្តីសហជីពមុនទេ ព្រោះកម្មករត្រូវធ្វើការផ្តុំគ្នារាល់ថ្ងៃ ដែលគ្រោះថ្នាក់ជាងមន្រ្តីសហជីព។ ទាំងកម្មករ និងតំណាងសហជីពនៅអល់អែកយ៉ាងខ្លាំងចំពោះវ៉ាក់សាំងចិន ស៊ីណូហ្វាម (Sinopharm) នេះ ព្រោះគ្មានការទទួលស្គាល់ពីអង្គការសុខភាពពិភពលោក។ ពួកគេចង់ទទួលបានការចាក់វ៉ាក់សាំងអាស្រ្តាហ្ស៊េណេកា (AstraZeneca) របស់អង់គ្លេស (England) ដូចដែលលោកនាយករដ្ឋមន្ត្រី ហ៊ុន សែន និងមន្ត្រីគ្រាក់ៗ របស់លោក បានចាក់វ៉ាក់សាំងនេះកន្លងមក។ ក្រសួងសុខាភិបាលឲ្យដឹងថា គិតត្រឹមថ្ងៃទី១៨ ខែមីនា ពលរដ្ឋស៊ីវិលចាក់វ៉ាក់សាំងបង្ការជំងឺកូវីដ១៩ Sinopharm និង Astra Zeneca សរុបទូទាំងប្រទេស កើនដល់ចំនួន ១៩៨.៤៤៧នាក់ ក្នុងនោះ វ៉ាក់សាំងចិនស៊ីណូហ្វាម មាន ១៤២.៦១៤នាក់ និងវ៉ាក់សាំង អាស្រ្តាហ្ស៊េណេកា មាន ៥៥.៨៣៣នាក់។ ចំណែកក្រសួងការពារជាតិវិញ ក៏បានឲ្យដឹងថា កងកម្លាំងប្រដាប់អាវុធ បានចាក់វ៉ាក់សាំងចិនស៊ីណូហ្វាមលើកទី១ ចំនួន ១០៩.៧៥៦នាក់ ខណៈចាក់លើកទី២ បានចំនួន ៨១.៣៧១នាក់។ វ៉ាក់សាំងចិនជាង ៤សែន ដូសបន្ថែមទៀត នឹងមកដល់កម្ពុជា នៅខែមេសាខាងមុខ៕	2021-03-19T07:33:00+07:00	rfa.org	https://www.rfa.org/khmer/news/health/labor-ministry-establishes-sub-commission-on-covid-19-vaccination-03182021203217.html
8f4200e0-86e2-4dcf-b91e-98e853ea579c	សម្តេច ហ៊ុន សែន អញ្ជើញចុះពិនិត្យការងារជួសជុលថែទាំរូបសំណាកព្រះបរមរតនកោដ្ឋ និង ពិនិត្យការរៀបចំទីតាំងមណ្ឌលព្យាបាលអ្នកជំងឺកូវីដ-១៩មន្ទីរពេទ្យស្ត្រីនគរទេព	ភ្នំពេញ ៖ នៅព្រឹកថ្ងៃទី ១៩ ខែមីនា ឆ្នាំ ២០២១នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា អញ្ជើញចុះពិនិត្យការងារជួសជុលថែទាំរូបសំណាកព្រះបរមរតនកោដ្ឋ និងអញ្ជើញពិនិត្យការរៀបចំទីតាំងមណ្ឌលព្យាបាលអ្នកជំងឺកូវីដ-១៩មន្ទីរពេទ្យស្ត្រីនគរទេព ។ អាស្រ័យដូចបានជម្រាបជូនខាងលើ សូមទូរទស្សនិកជនរង់ចាំតាមដានទស្សនាដោយមេត្រី៕ រក្សាសិទ្ធិដោយ៖បញ្ញាស័ក្តិ	2021-03-19T07:31:12+07:00	cen.com.kh	https://cen.com.kh/archives/310544.html
f74ec6bb-0999-4f28-b29e-11420c96b17a	លោក ហ៊ុន សែន៖ ពលរដ្ឋនៅភ្នំពេញត្រៀមទទួលវ៉ាក់សាំង AstraZeneca នៅសល់ ខណៈវ៉ាក់សាំង១,៥លានដូសមកដល់នៅសប្តាហ៍ក្រោយ	ប្រសិនបើមិនមានការប្រែប្រួលទេកម្ពុជានឹងទទួលបានវ៉ាក់សាំងស៊ីណូវ៉ាក់ (Sinovac) ដែលផលិតដោយក្រុមហ៊ុនចិន ចំនួន ១,៥ លានដូស នៅថ្ងៃទី ២៦ ខែមីនាខាងមុខ ខណៈលោកនាយករដ្ឋមន្រ្តី ហ៊ុន សែន បានបញ្ជាឲ្យបើកយុទ្ធនាការ ១៥ ថ្ងៃ ចាក់វ៉ាក់សាំង AstraZeneca ដែលនៅសល់ដល់ប្រជាពលរដ្ឋនៅភ្នំពេញ ដែលមានអាយុលើសពី ៦០ ឆ្នាំ។ បើតាមលោក ហ៊ុន សែន កម្ពុជាក៏នឹងទទួលបានវ៉ាក់សាំងចិនមួយប្រភេទទៀត ឈ្មោះស៊ីណូហ្វាម (Sinopharm) ចំនួន ៤០ ម៉ឺនដូស ដែលជាជំនួយមនុស្សធម៌របស់រដ្ឋាភិបាលចិន នៅមុនពេលចូលឆ្នាំប្រពៃណីខ្មែរ ក្នុងខែមេសា។ ពលរដ្ឋដែលនឹងទទួលបានវ៉ាក់សាំង AstraZeneca នៅសល់ជាង ១១ ម៉ឺនដូស មានចំនួន ៥៥.៧០០ នាក់។ លោកបញ្ជាឲ្យមន្រ្តីរបស់លោករៀបចំយុទ្ធនាការចាក់វ៉ាក់សាំងរយៈពេល ១៥ ថ្ងៃ នៅរាជធានីភ្នំពេញ ហើយមណ្ឌលចាក់វ៉ាក់សាំងត្រូវតែធ្វើនៅតាមខណ្ឌនានា ដើម្បីបង្កភាពងាយស្រួលដល់ការចាក់។ លោកបន្តថា ពលរដ្ឋក្រីក្រគឺជាក្រុមអាទិភាពដែលត្រូវទទួលបានវ៉ាក់សាំងនេះ។ ចំណែកឯអ្នកមានស្តុកស្តម្ភត្រូវរង់ចាំការមកដល់នៃវ៉ាក់សាំងបន្ថែមទៀត។ លោកថ្លែងថា៖ «ត្រូវប្រមូលអ្នកដែលមានអាយុ ៦០ ឆ្នាំ ហើយត្រូវផ្តល់អាទិភាពខ្ពស់ទៅលើប្រជាជនក្រីក្រ ដែលគ្មានអ្វីការពារខ្លួនយកមកចាក់។ ឯអ្នកដែលមានលទ្ធភាពការពារខ្លួននៅតាមវីឡា នៅតាមភូមិគ្រឹះនានា សុំពន្យារបន្តិច ព្រោះវ៉ាក់សាំងយើងក៏មិនគ្រប់សម្រាប់អ្នកដែលមានវ័យ ៦០ ឆ្នាំឡើង។ ដូច្នេះខ្ញុំសុំស្នើផ្តល់អាទិភាពទៅតាមទីកន្លែងសម្រាប់តំបន់ក្រីក្រ ដែលត្រូវទទួលបានវ៉ាក់សាំងនេះ»។ លោកនាយករដ្ឋមន្ត្រីបានស្នើឲ្យលោក ឃួង ស្រេង អភិបាលរាជធានីភ្នំពេញរៀបចំទីកន្លែងសម្រាប់ចាក់វ៉ាក់សាំងយ៉ាងហោចណាស់មានមួយកន្លែង នៅតាមខណ្ឌនីមួយៗរបស់រាជធានី ដើម្បីសម្រួលដល់មនុស្សចាស់ ឲ្យមកទទួលវ៉ាក់សាំងតាមការណាត់ត្រឹមត្រូវនិងមានរបៀបរៀបរយ។ លោកនាយករដ្ឋមន្រ្តីក៏បានទទូចសុំឲ្យប្រជាពលរដ្ឋ កុំមានការរើសអើងប្រភពរបស់វ៉ាក់សាំងតួយ៉ាងដូចជាវ៉ាក់សាំង Sinovac ដែលផលិតដោយក្រុមហ៊ុននៅប្រទេសចិន ដែលលោកថា មិនតម្រូវឲ្យមានការកំណត់អាយុនិងដែលត្រូវបានដាក់ឲ្យប្រើប្រាស់នៅប្រទេសឥណ្ឌូនេស៊ី។ «បើយោងទៅតាមខ្ញុំដឹង Sinovac គឺហាក់ដូចជាមិនបានកំណត់អាយុ ព្រោះនៅប្រទេសឥណ្ឌូនេស៊ីគឺបានដំណើរការចាក់ Sinovac រាប់ទាំងប្រធានាធិបតីឥណ្ឌូនេស៊ី ដែលជាប្រទេសលំដាប់ទី ៤ ដែលមានប្រជាជនច្រើនជាងគេ គឺប្រើប្រាស់ Sinovac ដែលយើងដែលនឹងមកដល់ប្រទេសកម្ពុជានៅថ្ងៃទី ២៦ មីនា...ប្រសិនបើគ្មានការប្រែប្រួលអ្វីនោះទេ»។ កន្លងមកកម្ពុជាទទួលបានវ៉ាក់សាំងបង្ការជំងឺកូវីដ១៩ ឈ្មោះស៊ីណូហ្វាម ដែលជាជំនួយមនុស្សធម៌របស់រដ្ឋាភិបាលចិន ចំនួន ៦០ ម៉ឺនដូស ដែលអាចចាក់មនុស្សបានចំនួន ៣០ ម៉ឺននាក់។ វីអូអេមិនទាន់អាចសុំការអធិប្បាយពីលោកស្រី ឱ វណ្ណឌីន អ្នកនាំពាក្យក្រសួងសុខាភិបាលនិងលោក ម៉េត មាសភក្តី អ្នកនាំពាក្យសាលារាជធានីភ្នំពេញបានទេនៅថ្ងៃសុក្រនេះ។ គិតចាប់តាំងពីថ្ងៃទី ១០ ខែកុម្ភៈ កម្ពុជាបានចាប់ផ្តើមចាក់វ៉ាក់សាំងស៊ីណូហ្វាម និងថ្ងៃទី ៤ ខែមីនា កម្ពុជាបានចាប់ផ្តើមចាក់វ៉ាក់សាំង AstraZeneca ដល់ពលរដ្ឋខ្លួនហើយរហូតមកដល់ពេលនេះ សរុបទាំងផ្នែកកងទ័ពផ្នែកស៊ីវិល មានអ្នកទទួលបានវ៉ាក់សាំងជាង ៣០ ម៉ឺននាក់។ ក្នុងនោះអ្នកទទួលបានវ៉ាក់សាំងទាំងពីរប្រភេទមានចំនួនជាង ១ ៩ម៉ឺននាក់។ នេះបើតាមការបញ្ជាក់របស់លោកនាយករដ្ឋមន្ត្រី ហ៊ុន សែន នៅថ្ងៃទី១៩ ខែមីនានេះ។ លោក ហ៊ុន សែន បានកត់សម្គាល់ថាព្រឹត្តិការណ៍សហគមន៍ «២០ កុម្ភៈ» បានអូសបន្លាយពេលជិតមួយខែមកហើយ ដោយអ្នកចំនួនអ្នកឆ្លងជំងឺកូវីដ១៩ បានកើនឡើងដល់ ១០៦២ នាក់ ដែលជាចំនួនឆ្លងច្រើនជាងពីរដង ធៀបករណីឆ្លងសរុបចាប់តាំងពីផ្ទុះជំងឺនេះនៅប្រទេសកម្ពុជា។ លោក វន ពៅ ប្រធានសមាគមប្រជាធិបតេយ្យឯករាជ្យនៃសេដ្ឋកិច្ចក្រៅប្រព័ន្ធ (IDEA) បានជំរុញឲ្យផ្តល់អាទិភាពលើក្រុមអ្នកធ្វើការក្នុងសេដ្ឋកិច្ចក្រៅប្រព័ន្ធ មានអ្នករត់ម៉ូតូឌុប រ៉ឺម៉ក និងអ្នករើសអេតចាយជាដើម ដែលលោកថា ពួកគាត់ត្រូវធ្វើដំណើរចេញទៅក្រៅ ដើម្បីរកចំណូល។ លោកក៏ជំរុញឲ្យមានការបែងចែកវ៉ាក់សាំងឲ្យមានសមធម៌ និងយុត្តិធម៌ផងដែរ។ លោកបន្ថែមថា ប្រជាពលរដ្ឋចង់បានវ៉ាក់សាំងដែលមានគុណភាព ទទួលស្គាល់ដោយអង្គការសុខភាពពិភពលោក(WHO)។ គួរបញ្ជាក់ថា ពិភពលោកកំពុងប្រឈមនឹងកង្វះវ៉ាក់សាំងបង្ការជំងឺកូវីដ១៩ ដែលអ្នកជំនាញបានជំរុញឲ្យមានការបែងចែកវ៉ាក់សាំងដោយសមធម៌ផងដែរ ដល់ប្រទេសកំពុងអភិវឌ្ឍន៍ដែលមិនអាចផលិតវ៉ាក់សាំងបាន ដូចកម្ពុជាផងដែរ៕	2021-03-19T07:00:00+07:00	khmer.voanews.com	https://khmer.voanews.com/a/phnom-penh-residents-to-get-astrazeneca-vaccine-as-additional-vaccines-arrive-next-week-says-hun-sen/5821016.html
2ef63928-dd50-4964-b25d-93b44af9aa35	អ្នកជំងឺម្នាក់ទៀតនៅកម្ពុជាស្លាប់ដោយសារជំងឺកូវីដ១៩	ស្រ្តីខ្មែរម្នាក់នៅថ្ងៃសុក្រនេះបានស្លាប់ ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាលនាថ្ងៃសុក្រ ដែលមិនបញ្ជាក់ឈ្មោះ ដោយទំនងជាយោងទៅលើការរក្សាសិទ្ធិឯកជន។ នៅក្នុងសេចក្តីប្រកាសព័ត៌មានមួយ ក្រសួងសុខាភិបាលបានឲ្យដឹងថា អ្នកជំងឺម្នាក់ អាយុ ៦២ ឆ្នាំ បានស្លាប់នៅមន្ទីរពេទ្យមិត្តភាពខ្មែរសូវៀត រាជធានីភ្នំពេញ កាលពីវេលាម៉ោង ១១និង៤៥នាទីព្រឹក ថ្ងៃទី ១៩ ខែមីនា ដោយសារជំងឺកូវីដ១៩។ ជំងឺនេះបានប៉ះពាល់សួតទាំងសងខាងធ្ងន់ធ្ងររបស់អ្នកជំងឺ ហើយអ្នកជំងឺស្ទះសរសៃឈាមបេះដូង មានជំងឺទឹកនោមផ្អែម លើសឈាម និងធាត់ខ្លាំង។ បើតាមក្រសួងសុខាភិបាល អ្នកជំងឺបានចូលសម្រាកនៅមជ្ឈមណ្ឌលជាតិកំចាត់របេង កាលពីថ្ងៃទី ១០ ខែមីនា ក្រោយរកឃើញមានផ្ទុកវីរុសជំងឺកូវីដ១៩ នៅថ្ងៃដដែល។ ប៉ុន្តែដោយសារស្រ្តីខាងលើមានស្ថានភាពហត់ខ្លាំង គួបផ្សំទៅនឹងគាត់មានជំងឺទឹកនោមផ្អែម លើសឈាម និងជំងឺធាត់ផងនោះ អ្នកជំងឺត្រូវបញ្ជូនទៅសង្រ្គោះនៅមន្ទីរពេទ្យខ្មែរសូវៀត កាលពីថ្ងៃទី ១៧ ខែមីនា។ ក្រសួងសុខាភិបាលបញ្ជាក់ថា ក្រុមគ្រូពេទ្យបានដាក់ម៉ាស៊ីនជំនួយដង្ហើមដល់អ្នកជំងឺ ប៉ុន្តែនៅតែមិនអាចជួយសង្រ្គោះជីវិតបាន។ គួរបញ្ជាក់ថា នេះជាករណីស្លាប់ទីពីរ បន្ទាប់ពីបុរសខ្មែរម្នាក់ អាយុ ៥០ ឆ្នាំ បានស្លាប់កាលពីថ្ងៃទី ១១ ខែមីនា ឆ្នាំ ២០២១។ អ្នកស្លាប់ទាំងពីរនាក់ ស្ថិតក្នុងករណីឆ្លងសហគមន៍ទ្រង់ទ្រាយធំ ដែលរកឃើញមនុស្សជាង ១ ពាន់នាក់ហើយឆ្លងជំងឺនេះ គិតចាប់តាំងពីថ្ងៃទី ២០ ខែកុម្ភៈ៕	2021-03-19T07:00:00+07:00	khmer.voanews.com	https://khmer.voanews.com/a/cambodia-reports-second-death-of-covid-19/5820818.html
45b7ffa4-4785-4983-bcda-e8f062857aea	ផែនការចាក់វ៉ាក់សាំងកូវីដ១៩ នៅកម្ពុជា៖ ក្រុមអាទិភាព លក្ខខណ្ឌសុខភាព និងកន្លែងចែកចាយ	ភ្នំពេញ — ថ្ងៃទី ១០ ខែកុម្ភៈ គឺជាថ្ងៃចាប់ផ្តើមដំបូងនៃដំណើរការចាក់វ៉ាក់សាំងបង្ការជំងឺកូវីដ ១៩ នៅក្នុងប្រទេសកម្ពុជា ដែលមានពលរដ្ឋសរុបប្រមាណ ១៦ លាននាក់។ ជំងឺកូវីដ១៩ គឺជាជំងឺរលាកផ្លូវដង្ហើមធ្ងន់ធ្ងរ ដែលបង្កឡើងដោយវីរុសកូរ៉ូណានិងដែលមានប្រភពចេញពីប្រទេសចិន។ ជាប្រទេសដ៏តូចមួយដែលមានប្រាក់ចំណូលទាបកម្រិតមធ្យមនៅតំបន់អាស៊ីអាគ្នេយ៍ កម្ពុជាត្រូវពឹងផ្អែកលើប្រទេសជឿនលឿន ដើម្បីទទួលបានវ៉ាក់សាំងកូវីដ១៩។ បើធៀបនឹងប្រទេសជិតខាងប្រព័ន្ធសុខាភិបាលរបស់កម្ពុជា នៅមានកម្រិតនៅឡើយ ទាំងផ្នែកបរិក្ខារ ជំនាញនិងធនធាន។ កត្តាទាំងនេះ ធ្វើឲ្យមានការចោទសួរជាសំណួរជាច្រើនពាក់ព័ន្ធផែនការចាក់វ៉ាក់សាំងរបស់រដ្ឋាភិបាលកម្ពុជា។ បន្ទាប់ពីមានករណីឆ្លងថ្មីជាបន្តបន្ទាប់នៅក្នុងសហគមន៍ និងតាមរយៈអ្នកធ្វើដំណើរឆ្លងព្រំដែនអន្តរជាតិចូលក្នុងប្រទេស រដ្ឋាភិបាលកម្ពុជា បានសម្រេចទទួលយកជំនួយវ៉ាក់សាំងបង្ការជំងឺកូវីដ១៩ ស៊ីណូហ្វាម (Sinopharm) ពីប្រទេសចិន ចំនួន ៦០ ម៉ឺនដូស កាលពីថ្ងៃទី ៧ ខែកុម្ភៈ។ ហើយក្រោយមក តាមរយៈយន្តការកូវ៉ាក់ (Covax) របស់អង្គការសុខភាពពិភពលោក (WHO) កម្ពុជាក៏ទទួលបានវ៉ាក់សាំងកូវីដ១៩ កូវីស្យែល (Covishield) របស់ក្រុមហ៊ុនអាស្ត្រាហ្សេនីកា (AstraZeneca) និងសាកលវិទ្យាល័យ Oxford ដែលផលិតនៅប្រទេសឥណ្ឌា ចំនួន ៣២.៤០០០ ដូស កាលពីថ្ងៃទី ២ ខែមីនា។ ជារៀងរាល់ថ្ងៃ ក្រោយពីទទួលបានវ៉ាក់សាំងទាំងពីរប្រភេទនេះ សាធារណជនបានឃើញក្រសួងសុខាភិបាល និងក្រសួងពាក់ព័ន្ធនានា បង្ហោះលិខិត អនុក្រឹត្យ និងសេចក្តីប្រកាសនានាដាច់ដោយឡែកពីគ្នា អមជាមួយនឹងការធ្វើសន្និសីទសារព័ត៌មានរយៈពេលយូរ ពាក់ព័ន្ធនឹងក្រុមអាទិភាពដែលនឹងទទួលបានការចាក់វ៉ាក់សាំងបង្ការជំងឺកូវីដទាំងពីរប្រភេទនេះ។ ក៏ប៉ុន្តែ គេមិនឃើញទាន់ឃើញមានឯកសារយុទ្ធសាស្ត្រលម្អិតនិងស៊ីជម្រៅមួយ ដែលងាយឲ្យប្រជាពលរដ្ឋកម្ពុជាទទួលបានព័ត៌មានលម្អិតនិងជាដំណាក់ការៗ ស្តីអំពីផែនការចាក់វ៉ាក់សាំង ដូចជាទីតាំងនៃការចាក់វ៉ាក់សាំង ក្រុមពលរដ្ឋអាទិភាពទទួលចាក់វ៉ាក់សាំង រយៈពេលនៃការចាក់វ៉ាក់សាំង និងលក្ខខណ្ឌសុខភាព ដើម្បីទទួលការចាក់វ៉ាក់សាំងជាដើមនៅឡើយទេ។ ជាក់ស្តែង កាលពីថ្ងៃទី១៦ ខែមីនា លោកនាយករដ្ឋមន្ត្រី ហ៊ុន សែន បានលើកឡើងថា បញ្ហាចម្បងខ្លាំងនៅកម្ពុជាក្នុងការប្រយុទ្ធនឹងការឆ្លងរាលដាលនៃជំងឺកូវីដ១៩ គឺការខ្វះផែនការយុទ្ធសាស្ត្រចាក់វ៉ាក់សាំង ដែលលោកហៅថា «ផែនការមេ» ក្នុងការចាក់វ៉ាក់សាំងនៅក្នុងប្រទេស។ ៖ «ឥឡូវនេះ បញ្ហាគឺបញ្ហានៃការចាក់ ផែនការមេឲ្យបានច្បាស់ ហើយក៏ស្របជាមួយនឹងស្ថានភាពជាក់ស្តែងដែលវានឹងកំពុងកើត»។ លោក ហ៊ុន សែន បានជំរុញឲ្យក្រសួងសុខាភិបាលរៀបចំបង្កើតនិងពង្រីកគណៈកម្មការចំពោះកិច្ច ធ្វើយ៉ាងណា ពន្លឿនការចាក់វ៉ាក់សាំងដល់ប្រជាពលរដ្ឋកម្ពុជាឲ្យបានរហ័ស និងមានប្រសិទ្ធភាព។ លោកបានថ្លែងថា៖ «អ៊ីចឹងត្រូវរៀបចំយន្តការនិងប្រើប្រាស់កម្លាំងសរុប ឲ្យអស់លទ្ធភាពដើម្បីជំរុញការចាក់វ៉ាក់សាំងក្នុងល្បឿនមួយលឿន ដើម្បីកុំឲ្យវ៉ាក់សាំងហួសដឺឡេ [សុពលភាព] និងឲ្យវ៉ាក់សាំងដែលយើងទទួលបានទៅដល់ប្រជាជនឲ្យបានឆាប់ ដើម្បីរួមចំណែកទប់ស្កាត់ការរីករាលដាលនៃកូវីដ១៩»។ វ៉ាក់សាំងស៊ីណូហ្វាម ត្រូវបានផលិតដោយវិទ្យាស្ថានផលិតផលជីវសាស្ត្រក្រុងប៉េកាំង និងវិទ្យាស្ថានផលិតផលជីវសាស្ត្រក្រុងអ៊ូហាន ដែលគ្រប់គ្រងគម្រោងដោយក្រុមហ៊ុនឱសថរដ្ឋចិន។ យោងតាមរបាយការណ៍នានា ។ ចំណែកវ៉ាក់សាំង កូវីស្យែល (CoviShield) គឺជាវ៉ាក់សាំងផលិតនៅប្រទេសឥណ្ឌា ដោយទទួលបានអាជ្ញាបណ្ណផលិតពីក្រុមហ៊ុនអាស្ត្រាហ្សេនីកា (AstraZeneca) និងសាកលវិទ្យាល័យ Oxford ចក្រភពអង់គ្លេស។ វ៉ាក់សាំងនេះមានប្រសិទ្ធភាព ៦៤.៤% បន្ទាប់ពីចាក់ដូសទី ១។ កាលពីថ្ងៃទី៣ ខែកុម្ភៈ បន្ទាប់ពីចាក់ដូសទី ២ ក្នុងរយៈពេលប្រមាណ ១២សប្តាហ៍ប្រសិទ្ធភាពនៃវ៉ាក់សាំង អាចកើនដល់ ៨២%។ ដោយសារតែចំនួនវ៉ាក់សាំងទាំងពីរប្រភេទនេះនៅមានតិចនៅឡើយ រដ្ឋាភិបាលកម្ពុជា ក្រោមការតាមដាននិងណែនាំពីលោកនាយករដ្ឋមន្ត្រី ហ៊ុន សែន បានកំណត់យកអ្នកធ្វើការជួរមុខដែលងាយប្រឈមខ្លាំង ហៅថាក្រុមអាទិភាព ដើម្បីអនុញ្ញាតឲ្យពួកគេទទួលបានការចាក់វ៉ាក់សាំងការពារពីជំងឺកូវីដ១៩។ គួរបញ្ជាក់ថា រាល់ការចាក់វ៉ាក់សាំង គឺត្រូវធ្វើឡើងដោយស្ម័គ្រចិត្ត។ ៖ «តាមពិតទៅ យើងចង់ធ្វើ [ការចាក់វ៉ាក់សាំង] ឲ្យបានទូលំទូលាយ។ ក៏ប៉ុន្តែ ដោយសារវ៉ាក់សាំងយើងមានកម្រិត ដូច្នេះការផ្តល់វ៉ាក់សាំងរបស់យើងនេះ ក៏ត្រូវឲ្យមានការកំណត់ទៅតាមក្រុមមនុស្ស ដែលត្រូវនឹងមកទទួល ទៅតាមវគ្គៗរបស់យើង ដើម្បីធ្វើយ៉ាងណាធានាឲ្យមានចំនួនវ៉ាក់សាំងឲ្យបានគ្រប់គ្រាន់ សម្រាប់បុគ្គលដែលគាត់បានស្ម័គ្រទទួលនូវវ៉ាក់សាំងកូវីដ១៩ នេះ ឲ្យបានគ្រប់ចំនួនពីរដូស។ អាហ្នឹងសំខាន់ណាស់»។ កាលពីថ្ងៃទី៥ ខែកុម្ភៈ លោកនាយករដ្ឋមន្រ្តី ហ៊ុន សែន បានប្រកាសតាមទំព័រហ្វេសប៊ុករបស់លោកថា លោកមិនអាចចាក់វ៉ាក់សាំងស៊ីណូហ្វាម ដែលជាជំនួយរបស់ចិនបានទេ ដោយសារលោកមានអាយុលើសពី ៥៩ ឆ្នាំ។ លោកថា វ៉ាក់សាំងនេះត្រូវបានកំណត់ថាចាក់ឲ្យមនុស្សមានអាយុចាប់ពី ១៨ឆ្នាំ ដល់ ៥៩ ឆ្នាំប៉ុណ្ណោះ។ ដោយឡែក កាលពីថ្ងៃទី ៤ ខែមីនា ខណៈពេលលោកនាយករដ្ឋមន្ត្រី ហ៊ុន សែន បានទទួលការចាក់វ៉ាក់សាំងកូវីស្យែល លោកបានប្រកាសថា វ៉ាសាំងនេះគឺសម្រាប់ក្រុមពលរដ្ឋដែលមានអាយុចាប់ពី ៦០ ឆ្នាំឡើងទៅ។ ព្រឹត្តិការណ៍ទាំងពីរខាងលើនេះឆ្លុះបង្ហាញឲ្យឃើញការបញ្ជាក់ច្បាស់លាស់និងលម្អិតជាងមុន ពីសំណាក់រដ្ឋាភិបាលកម្ពុជា ដែលសាធារណជនរំពឹងរង់ចាំ ស្តីអំពីព័ត៌មានលម្អិតថាតើក្រុមពលរដ្ឋប្រភេទណា គួរទទួលបានវ៉ាក់សាំងស៊ីណូហ្វាម និងវ៉ាក់សាំងកូវីស្យែល។ តាមរយៈការប្រមូលនិងពិនិត្យឯកសារផ្លូវការនានារបស់រដ្ឋាភិបាលកម្ពុជា វ៉ាក់សាំងស៊ីណូហ្វាម ត្រូវផ្តល់ឲ្យក្រុមអាទិភាពដែលមានអាយុពី ១៨ ឆ្នាំ ដល់ ៥៩ ឆ្នាំ។ ក្នុងនោះរួមមានកងកម្លាំងប្រដាប់អាវុធ បុគ្គលិកសុខាភិបាល អ្នកសារព័ត៌មាន មន្រ្តីរាជការស៊ីវិលជួរមុខ មន្រ្តីមជ្ឈមណ្ឌលសកម្មភាពកម្ចាត់មីនកម្ពុជា អាជ្ញាធរមូលដ្ឋាន កម្មករកម្មការិនី បុគ្គលិកប្រមូលសំរាម សិស្សនិស្សិតទៅរៀននៅបរទេស ក្រុមកីឡាករកីឡាការិនី គ្រូបង្វឹក មន្ដ្រីកីឡាពាក់ព័ន្ធ សមាជិករដ្ឋសភា ព្រឹទ្ធសភា អង្គរក្ស អ្នកធ្វើការពាក់ព័ន្ធនឹងផ្នែកអាកាសចរស៊ីវិល មន្រ្តីអគ្គនាយកដ្ឋានគយ និងរដ្ឋាករកម្ពុជា អគ្គនាយកដ្ឋានពន្ធដារ បុគ្គលិករដ្ឋជួរមុខផ្សេងៗជាដើម។ វ៉ាក់សាំងកូវីស្យែល ត្រូវផ្តល់ឲ្យក្រុមអាទិភាពជាប្រជាពលរដ្ឋមានអាយុចាប់ពី ៦០ ឆ្នាំឡើង អ្នកការទូតបរទេស មន្ត្រីអង្គការសហប្រជាជាតិ និងបុគ្គលិកនៅស្ថាប័នហិរញ្ញវត្ថុអន្តរជាតិ និងអង្គការអន្តរជាតិ។ រាល់ពេលទៅចាក់ អ្នកចាក់ត្រូវភ្ជាប់លិខិតអញ្ជើញដែលទទួលបានពីអាជ្ញាធរមូលដ្ឋាន និងអត្តសញ្ញាណបណ្ណខ្មែរ ឬសំបុត្រអត្រានុកូលដ្ឋានឬលិខិតឆ្លងដែនសម្រាប់ជនជាតិខ្មែរ ។ សម្រាប់ជនបរទេសដែលមានអាទិភាពចាក់ ពួកគេត្រូវមានការរៀបចំពីស្ថាប័នផ្ទាល់របស់ពួកគេ។ ក្រសួងសុខាភិបាលកម្ពុជា បានកំណត់ថា វ៉ាក់សាំងស៊ីណូហ្វាម អាចចាក់បាននៅគ្រប់ខេត្តរាជធានីទូទាំងប្រទេស។ សម្រាប់ពលរដ្ឋនៅភ្នំពេញ ពួកគេត្រូវចាក់នៅមន្ទីរពេទ្យកាល់ម៉ែត្រ មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរសូវៀត មន្ទីរពេទ្យកុមារជាតិ មន្ទីរពេទ្យព្រះកុសមៈ មជ្ឈមណ្ឌលជាតិគាំពារមាតានិងទារក មន្ទីរពេទ្យគន្ធបុប្ផា។ ចំណែកទីតាំងចាក់វ៉ាក់សាំងកូវីស្យែល នៅរាជធានីភ្នំពេញ ធ្វើឡើងនៅមន្ទីរពេទ្យមួយចំនួន ដូចជាមន្ទីរពេទ្យកាល់ម៉ែត្រ មន្ទីរពេទ្យព្រះអង្គឌួង មន្ទីរពេទ្យមិត្តភាពខ្មែរសូវៀត មន្ទីរពេទ្យកុមារជាតិ មន្ទីរពេទ្យព្រះកុសុមៈ។ បន្ថែមលើនេះ វ៉ាក់សាំងកូវីស្យែលនេះ ក៏ត្រូវបានអនុញ្ញាតឲ្យចាក់ដល់ក្រុមពលរដ្ឋអាទិភាពនៅតាមបណ្តាខេត្តមួយចំនួនដូចជាខេត្តកណ្តាល ខេត្តព្រះសីហនុ កោះកុង និងខេត្តព្រៃវែង។ គួរបញ្ជាក់ថា ខេត្តទាំងបួននេះ កំពុងរងការឆ្លងថ្មីនៃជំងឺកូវីដ១៩ ក្នុងសហគមន៍ជាបន្តបន្ទាប់។ យ៉ាងណាមិញ បើទោះបីជាវ៉ាក់សាំងទាំងពីរនេះត្រូវផ្តល់ឲ្យក្រុមអាទិភាពដែលបានលើកឡើងខាងលើ ប៉ុន្តែមិនមែនគ្រប់គ្នាសុទ្ធតែអាចចាក់បាននោះទេ។ មុននឹងទទួលបានការចាក់វ៉ាក់សាំងទាំងពីរ គឺស៊ីណូហ្វាម និងកូវីស្យែល អ្នកចាក់ត្រូវឆ្លងកាត់ការប្រឹក្សានិងពិនិត្យពីគ្រូពេទ្យជាមុន។ ៖ «ចាំបាច់ណាស់ គាត់ត្រូវតែជួបជាមួយក្រុមគ្រូពេទ្យសិន។ ហើយក្រុមគ្រូពេទ្យលោកនឹងធ្វើការសាកសួរ។ អ៊ីចឹង ដំណាក់ការហ្នឹងគឺសំខាន់ណាស់។ សូមឲ្យបុគ្គលដែលគាត់ស្ម័គ្រចិត្តទទួលវ៉ាក់សាំងកូវីដ១៩ នៅពេលនេះ រៀបរាប់ ជម្រាបប្រាប់គ្រូពេទ្យឲ្យអស់ តើមានយ៉ាងណាៗ ទៅតាមនីតិវិធីរបស់ក្រុមគ្រូពេទ្យគាត់នឹងសាកសួរហើយ»។ លក្ខខណ្ឌនៃការវ៉ាក់សាំងស៊ីណូហ្វាមនិងកូវីស្យែល មានជាច្រើនចំណុចដែលមិនអាចឲ្យក្រុមពលរដ្ឋខ្លះទទួលបានការចាក់វ៉ាក់សាំងទាំងពីរនេះ។ លក្ខខណ្ឌទាំងនោះ រួមមានអ្នកមានអាការៈក្ដៅខ្លួន អ្នកមានជំងឺរ៉ាំរ៉ៃប្រចាំកាយ អ្នកមានប្រវត្តិកើតជំងឺកូវីដ១៩ អ្នកប្រតិកម្មនឹងវ៉ាក់សាំងផ្សេងៗ ស្ត្រីមានផ្ទៃពោះ ស្ត្រីដែលកំពុងបំបៅដោះកូន និងស្ត្រីដែលកំពុងមានផែនការយកកូនក្នុងពេលឆាប់ៗជាដើម។ អ្នកដែលមានបញ្ហាសុខភាពក៏មិនអាចចាក់វ៉ាក់សាំងទាំងពីរនេះបានដែរ។ បញ្ហាសុខភាពទាំងនោះ រួមមានដូចជា អ្នកមានជំងឺផ្លូវដង្ហើម ជំងឺហឺត ជំងឺរ៉ាំរ៉ៃធ្ងន់ធ្ងរ ជំងឺរ៉ាំរ៉ៃឧស្សាហ៍ធ្វើទុក ជំងឺអាឡែកស៊ី ជំងឺកន្ទាលត្រអាក ជំងឺថ្លើម ជំងឺតម្រងនោមធ្ងន់ធ្ងរ ជំងឺលើសឈាម ជំងឺប្រកាច់ស្កន់ ឬឆ្កួតជ្រូក សរសៃប្រសាទ រលាកស្រោមខួរ ជំងឺខ្វះភាពផ្សាំពីកំណើត អ្នកមានជំងឺ អេដស៍ (HIV) អ្នកមានជំងឺមហារីកកូនកណ្ដុរ ជំងឺឈាមស ឬអ្នកមានជំងឺភាពស៊ាំ អ្នកប្រើប្រាស់ថ្នាំសម្រួលភាពស៊ាំប្រឆាំងជំងឺមហារីកដុំសាច់។ ទាំងវ៉ាក់សាំងស៊ីណូហ្វាមនិងវ៉ាក់សាំងកូវីស្យែល តម្រូវឲ្យមានការចាក់ចំនួនពីរដូស។ គម្លាតនៃការចាក់ដូសទី ១ និងដូសទី ២ សម្រាប់ស៊ីណូហ្វាម មានរយៈពេល ២ សប្តាហ៍។ ចំណែកវ៉ាក់សាំងកូវីស្យែល មានរយៈពេលពី ៤ ទៅ ១២សប្តាហ៍។ បន្ទាប់ពីចាក់វ៉ាក់សាំងរួច ជាទូទៅអ្នកដែលបានចាក់វ៉ាក់សាំងអាចមានអាការៈក្តៅខ្លួន រមាស់ ឬឈឺចុកចាប់ក្នុងរាងកាយ ឬក្រហមកន្លែងចាក់ ក្នុងរយៈពេលមួយថ្ងៃ ទៅពីរថ្ងៃយ៉ាងយូរ។ បើតាមរបាយការណ៍ចេញដោយក្រសួងសុខាភិបាល ចាប់ពីថ្ងៃទី ១០ ខែកុម្ភៈ ដល់ត្រឹមថ្ងៃទី ១៤ ខែមីនា អ្នកដែលបានចាក់មានចំនួន ១៧០,៦៥៩ នាក់ ហើយអ្នកដែលគ្រូពេទ្យមិនអនុញ្ញាតឲ្យចាក់មានចំនួន ១៨,៤២៧ នាក់។ លោកនាយករដ្ឋមន្រ្តី ហ៊ុន សែន បានប្រកាសថា រដ្ឋាភិបាលគ្រោងចាក់វ៉ាក់សាំងដល់ប្រជាជនកម្ពុជាពី ១០ លាន ទៅ ១៣ លាននាក់។ លោកបញ្ជាក់ថា វ៉ាក់សាំងស៊ីណូវ៉ាក់ (Sinovac) ចំនួន ១ លាន ៥ សែនដូសទៀត នឹងមកដល់កម្ពុជា ហើយជាបន្តបន្ទាប់ វ៉ាក់សាំងស៊ីណូហ្វាម និងកូវីស្យែល នឹងមកដល់បន្ថែមទៀត។ លោកថា កម្ពុជាក៏កំពុងស្វះស្វែងរកទិញវ៉ាក់សាំង Johnson & Johnson របស់សហរដ្ឋអាមេរិកផងដែរ។ គិតមកដល់ត្រឹមថ្ងៃទី ១៩ ខែមីនា ឆ្នាំ ២០២១ នេះ កម្ពុជាមានអ្នកឆ្លងជំងឺកូវីដ១៩ សរុបចំនួន ១៥៧៨ នាក់ អ្នកបានព្យាបាលជាសះស្បើយចំនួន ៩១៧ នាក់ អ្នកកំពុងសម្រាកព្យាបាលចំនួន ៦៥៨ នាក់ និងមានអ្នកស្លាប់ដោយជំងឺកូវីដ១៩ ចំនួនបីនាក់។ នេះបើយោងតាមក្រសួងសុខាភិបាលកម្ពុជា៕	2021-03-19T07:00:00+07:00	khmer.voanews.com	https://khmer.voanews.com/a/cambodia-covid-19-vaccination-master-plan-in-the-working/5821128.html
30098d60-4135-447f-82a2-8a2991876839	សហរដ្ឋអាមេរិកនឹងផ្តល់វ៉ាក់សាំងកូវីដ១៩ ដល់ប្រទេសជិតខាង	មន្ត្រីសេតវិមានបានបញ្ជាក់កាលពីថ្ងៃព្រហស្បតិ៍ម្សិលមិញថា សហរដ្ឋអាមេរិកកំពុងពិភាក្សាអំពីការបញ្ជូនវ៉ាក់សាំងអាស្ត្រាហ្សេនីកា (AstraZeneca) ចំនួន ២,៥ លានដូស ទៅប្រទេសម៉ិកស៊ិក និងចំនួន ១,៥ លានដូស ទៅប្រទេសកាណាដា។ ក៏ប៉ន្តែទាំងក្រុមមន្ត្រីសហរដ្ឋអាមេរិកនិងប្រទេសម៉ិកស៊ិក បានបដិសេធថា រដ្ឋាភិបាលក្រុងវ៉ាស៊ីនតោនមិនបានភ្ជាប់លក្ខខណ្ឌទៅនឹងការផ្គត់ផ្គង់វ៉ាក់សាំងបង្ការជំងឺកូវីដ១៩ រាប់លានដូស ទៅឲ្យបណ្តាប្រទេសជិតខាងរបស់ខ្លួននៅភាគខាងត្បូង ខណៈមានជនចំណាកស្រុកជាច្រើនឆ្លងកាត់ប្រទេសម៉ិកស៊ិក មកកាន់សហរដ្ឋអាមេរិកនោះ។ អ្នកស្រី Jen Psaki អ្នកនាំពាក្យសេតវិមាន បាននិយាយថា៖ «ការទប់ទល់នឹងការរាលដាលនៃជំងឺរាតត្បាតសកលនេះ ជាផ្នែកមួយនៃគោលបំណងខាងការទូតរបស់យើង។ គោលបំណងខាងការទូតរបស់យើងមួយទៀត គឺកំពុងធ្វើការដោះស្រាយបញ្ហាប្រឈមនៅឯព្រំដែន។ ដូច្នេះ មិនមានអ្វីគួរឱ្យភ្ញាក់ផ្អើល ដែលការសន្ទនាអំពីកិច្ចការទាំងពីរ កំពុងធ្វើឡើងព្រមគ្នានោះទេ»។ អ្នកស្រីបានឆ្លើយតបដូច្នេះ នៅពេលត្រូវបានសួរអំពីការជាប់ទាក់ទិនរវាងការផ្គត់ផ្គង់វ៉ាក់សាំង និងការតាំងចិត្តពីម៉ិកស៊ិក ដើម្បីរឹតបន្តឹងលំហូរជនចំណាកស្រុក ដែលព្យាយាមចូលក្នុងសហរដ្ឋអាមេរិក។ ប្រធានាធិបតីអាមេរិកលោក Joe Biden បានប្រកាសកាលពីថ្ងៃព្រហស្បតិ៍ថា គោលដៅការចាក់វ៉ាក់សាំងបង្ការជំងឺកូវីដ១៩ ដល់ពលរដ្ឋអាមេរិកឱ្យបាន ១០០ លានដូស ក្នុងអំឡុងពេលកាន់តំណែងបាន ១០០ ថ្ងៃ នឹងត្រូវសម្រេចនៅថ្ងៃសុក្រនេះ ដែលជាសមិទ្ធផលមុនកាលកំណត់ ដែលត្រូវសម្រេចបាន ក្នុងថ្ងៃទី ៥៨ នៃការកាន់តំណែងរបស់លោក។ ដោយឡែក វ៉ាក់សាំងក្រុមហ៊ុន AstraZeneca រាប់សិបលានដូស កំពុងទុកចោលនៅកន្លែងផលិតក្នុងសហរដ្ឋអាមេរិក ដោយវ៉ាក់សាំងនេះ មិនទាន់ទទួលបានការអនុញ្ញាតឲ្យប្រើនៅសហរដ្ឋអាមេរិក ដូចនៅប្រទេសជាច្រើនផ្សេងទៀតនោះទេ៕	2021-03-19T07:00:00+07:00	khmer.voanews.com	https://khmer.voanews.com/a/us-to-provide-coronavirus-vaccines-to-neighbors/5820884.html
ae6ea996-ba24-4353-9545-d3404ebc9023	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ១៩៨,៤៤៧នាក់	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី១៨ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ Sinopharm ដែលបានចាក់សរុបចំនួន៖ ១៤២,៦១៤នាក់ Astra Zeneca ដែលបានសរុបចំនួន៖ ៥៥,៨៣៣នាក់	2021-03-19T06:07:00+07:00	freshnewsasia.com	https://m.freshnewsasia.com/index.php/en/localnews/190149-2021-03-18-16-07-08.html
50484169-fc75-4e47-b475-8b3a31fe42c8	បារាំងគ្រោងនឹងប្រកាសវិធានការរឹតត្បិតប្រឆាំងនឹងជំងឺកូវីដ-១៩ ថ្មី ខណៈបន្ទប់ ICU សម្រាប់អ្នកជំងឺឈឺធ្ងន់ប្រឈមនឹងការបិទទ្វារ (Video inside)	អាជ្ញាធរបារាំងគ្រោងនឹងប្រកាសពីវិធានការរឹតត្បិតប្រឆាំងនឹងជំងឺ COVID-19 ថ្មី នៅថ្ងៃព្រហស្បតិ៍នេះ(ម៉ោងនៅទីក្រុងប៉ារីស) ដោយរាប់បញ្ចូលទាំងវិធានការបិទទ្វារ(lockdown) ដែលអាចនឹងធ្វើឡើងនៅតំបន់ទីក្រុងប៉ារីស និងនៅតំបន់ភាគខាងជើងនៃប្រទេសផងដែរ ដោយសារតែចំនួនអ្នកជំងឺនៅក្នុងមន្ទីពេទ្យកើនឡើងយ៉ាងគំហុក។ នេះបើយោងតាមការចេញផ្សាយដោយ សារព័ត៌មាន CNA នៅថ្ងៃព្រហស្បតិ៍ ទី១៨ ខែមីនា ឆ្នាំ២០២១។ ក្នុងពេលបំពេញទស្សនកិច្ចនៅមន្ទីរពេទ្យ Poissy និង Saint-Germain-en-Laye ស្ថិតភាគខាងលិចនៃទីក្រុងប៉ារីស កាលពីថ្ងៃពុធសប្តាហ៍នេះ ប្រធានាធិបតីបារាំងលោក អេម៉ានុយអែល ម៉ាក្រុង(Emmanuel Macron )បាននិយាយថា«យើងនឹងធ្វើការសម្រេចចិត្ត នៅពេលដែលយើងត្រូវធ្វើវា»។ លោកបានបន្ថែមទៀតថា វិធានការណ៍ថ្មីនេះនឹងមាន«ភាពច្បាស់លាស់ សមាមាត្រ និងចំគោលដៅ»។ ទោះជាយ៉ាងណា នាយករដ្ឋមន្រ្តីបារាំងលោក Jean Castex គ្រោងនឹងបញ្ជាក់លម្អិតអំពីវិធានការរឹតត្បិតនេះនៅល្ងាចថ្ងៃព្រហស្បតិ៍សប្តាហ៍នេះ(ម៉ោងនៅប៉ារីស)។ គួរបញ្ជាក់ថា ជំងឺ COVID-19 កំពុងតែរីករាលដាលយ៉ាងឆាប់រហ័សនៅក្នុងតំបន់ប៉ារីស ដោយអត្រានៃការឆ្លងបានឈានដល់ជាង៤២០នាក់ក្នុងចំណោមប្រជាជន១០០,០០០នាក់ ខណៈដែលផ្នែកជួយសង្រ្គោះបន្ទាន់(ICU) ប្រឈមនឹងការបិទទ្វារព្រោះតែអ្នកជំងឺច្រើនពេក។ អត្រាអ្នកឆ្លងនៅទូទាំងប្រទេសរបស់ប្រទេសបារាំង គឺប្រហែល២៥០នាក់ក្នុង១០០,០០០ នាក់។ ប្រជាជនបារាំងបានស្ថិតនៅក្រោមបម្រាមគោចរនៅទូទាំងប្រទេស ពីចន្លោះម៉ោង០៦ល្ងាច ដល់ម៉ោង០៦ព្រឹក អស់រយៈពេលជាង០២ខែមកហើយ។ បើយោងតាមគេហទំព័រ Worldmeter បារាំងឈរចំណាត់ថ្នាក់ទី៦ ក្នុងចំណោមប្រទេសដែលមានករណី COVID-19 ច្រើនជាងគេនៅទូទាំងសកលលោក ដោយមានករណីសរុបជាង ៤.១លានករណី ក្នុងនោះស្លាប់ ៩១,៤៣៧នាក់ និងជាសះស្បើយជាង ២៧៥,៣៦០នាក់៕	2021-03-19T03:54:00+07:00	freshnewsasia.com	https://m.freshnewsasia.com/index.php/en/localnews/190144-2021-03-18-13-54-33.html
44bd1ed1-5a14-4ae0-8c64-8c94fe5023f2	សម្ដេចតេជោ ប្ដេជ្ញាចិត្ត បន្ត កិច្ចសហប្រតិបត្តិការ កម្ពុជា-បង់ក្លាដែស ដើម្បី ជម្នះវិបត្តិ សុខភាពសកល បង្កឡើងដោយ ជំងឺកូវីដ-១៩	ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្ដេជ្ញាចិត្តយ៉ាងមុតមាំក្នុងការបន្តកិច្ចសហប្រតិបត្តិការទ្វេភាគី រវាងកម្ពុជា-បង់ក្លាដែស ដើម្បីចូលរួមចំណែកដល់សន្តិភាព ជាពិសេស ជម្នះនូវវិបត្តិសុខភាពសកលបច្ចុប្បន្នដែលបង្កឡើងដោយជំងឺកូវីដ-១៩។ ក្នុងពិធីប្រារព្ធខួបកំណើត១០០ឆ្នាំ របស់បិតាជាតិបង់ក្លាដែស និងទិវាបុណ្យឯករាជ្យជាតិបង់ក្លាដែស ខួបលើក ទី៥០ នាថ្ងៃទី១៨ ខែមីនា ឆ្នាំ២០២១ តាមប្រព័ន្ធវិដេអូ សម្ដេចតេជោមានប្រសាសន៍ថា «ខ្ញុំសូមអះអាងជាថ្មី នូវការប្តេជ្ញាចិត្តយ៉ាងមុតមាំធ្វើឲ្យកាន់តែស៊ីជម្រៅនូវទំនាក់ទំនង និងកិច្ចសហប្រតិបត្តិការទ្វេភាគីរវាងកម្ពុជា និងបង់ក្លាដែស និងអភិវឌ្ឍន៍ភាពជាដៃគូកាន់តែរឹងមាំ និងផ្តល់ប្រយោជន៍ទៅវិញទៅមក ទាំងក្នុងក្របខណ្ឌតំបន់ និងអន្តរជាតិ ដើម្បីចូលរួមចំណែកដល់សន្តិភាព ស្ថិរភាព និងវិបុលភាពនៅក្នុងតំបន់ ក៏ដូចជាពិភពលោក ជាពិសេស ជម្នះនូវវិបត្តិសុខភាពសកលបច្ចុប្បន្នដែល បង្កឡើងដោយជំងឺរាតត្បាតកូវីដ១៩»។ ជាងនេះទៅទៀត សម្ដេចតេជោ ក៏បានគូសបញ្ជាក់ថា ទំនាក់ទំនងមិត្តភាពជា ប្រវត្តិសាស្ត្ររវាងកម្ពុជា និងបង់ក្លាដែស ចាប់ផ្តើមដំបូងពីសម្ព័ន្ធភាពដ៏ជិតស្និទ្ធ និងជាពិសេសរវាង ព្រះវររាជបិតាជាតិខ្មែរ ព្រះករុណា ព្រះបាទសម្តេចព្រះនរោត្តម សីហនុ ព្រះបរមរតនកោដ្ឋ និងបិតាជាតិបង់ក្លាដែស លោក បង់ហ្កាបាន់ឌូ សេក្ខ មូជីប៊ួ រ៉ាម៉ាន់ ក្នុងអំឡុងសន្និសីទ នៃចលនាមិនចូលបក្សសម្ព័ន្ធនៅប្រទេសអាល់ហ្សេរី ក្នុងឆ្នាំ១៩៧៣។ សម្តេចតេជោបន្តថា កម្ពុជា និងបង់ក្លាដែស បានបង្កើតទំនាក់ទំនងការទូតជាផ្លូវការ នៅថ្ងៃទី ១៧ ខែ កុម្ភៈ ឆ្នាំ ១៩៩៣ ដែលជាការបើកទំព័រថ្មីមួយក្នុងទំនាក់ទំនងប្រទេសទាំងពីរ។ សម្តេចថា ក្នុងរយៈពេលជិត ៣ទសវត្សរ៍កន្លងទៅនេះ សម្តេច ពិតជាមានសេចក្តីសោមនស្សរីករាយ ដោយកត់សម្គាល់ឃើញថា ប្រទេសទាំងពីរ តែងតែខិតខំរក្សាបាននូវ ចំណងមិត្តភាព និងកិច្ចសហប្រតិបត្តិការយ៉ាងល្អ និងប្រកបដោយផ្លែផ្កា ទាំងក្នុងកម្រិតទ្វេភាគី និងពហុភាគី ដោយឈរលើមូលដ្ឋានស្មើភាព និងការគោរពគ្នាទៅវិញទៅមក ដើម្បីផលប្រយោជន៍របស់ប្រជា-ជាតិ និងប្រជាជន ទាំងពីរ៕	2021-03-19T03:48:00+07:00	dap-news.com	https://dap-news.com/national/2021/03/18/128086/
a58730e7-036f-4e0d-94e1-734b16703fa5	នៅថ្ងៃទី១៨ ខែមីនា ប្រទេសថៃ មានអ្នកស្លាប់ម្នាក់បន្ថែមទៀតដោយសារវីរុសកូវីដ១៩ និងបានរកឃើញអ្នកឆ្លងថ្មីវីរុសនេះចំនួន ៩២ នាក់	បរទេស៖ នៅថ្ងៃទី១៨ ខែមីនា ឆ្នាំ២០២១ ប្រទេសថៃ មានអ្នកស្លាប់ម្នាក់បន្ថែមទៀតដោយសារវីរុសកូវីដ១៩ និងបានរកឃើញអ្នកឆ្លងថ្មីវីរុសនេះចំនួន ៩២ នាក់ ក្នុងនោះ អ្នកឆ្លងក្នុងសហគមន៍មានចំនួន ៧៨នាក់ និងករណីនាំចូលចំនួន ១៤ នាក់ ដែលនាំឱ្យមានអ្នកស្លាប់ក្នុងប្រទេសនេះសរុបកើនដល់ ៨៩ នាក់និងមានអ្នកឆ្លងសរុបកើនឡើងដល់ ២៧ ៤៩៤ នាក់។ យោងតាមសារព័ត៌មាន Bangkok Post ចេញផ្សាយនៅថ្ងៃទី១៨ ខែមីនា ឆ្នាំ២០២១ បានឱ្យដឹងដោយផ្អែកតាម មជ្ឈមណ្ឌលគ្រប់គ្រងស្ថានការណ៍ជំងឺកូវីដ១៩ ដែលបានប្រកាសថា បុរសអាយុ ៥៥ ឆ្នាំម្នាក់ ដែលឈឺដេកតែលើគ្រែនៅខេត្តសាមុតសាខន បានស្លាប់។ គាត់មានជំងឺមហារីកដំណាក់កាលទីបួន។ នៅថ្ងៃទី ៨ ខែមីនាគាត់ត្រូវបានគេនាំទៅមន្ទីរពេទ្យឯកជនដើម្បីតាមដានជំងឺមហារីកសួត។ នៅថ្ងៃទី ១៥ ខែមីនាគាត់ត្រូវបានគេបញ្ជូនទៅមន្ទីរពេទ្យឯកជនមួយដោយមានគ្រុនក្តៅខ្លាំងនិងអស់កម្លាំង។ ស្ថានភាពរបស់គាត់កាន់តែអាក្រក់ទៅ ៗ ហើយគាត់បានស្លាប់នៅថ្ងៃនោះ។ ការធ្វើតេស្តរកឃើញថាគាត់បានឆ្លងវីរុសកូរ៉ូណា។ សូមជម្រាបថា បើតាមមជ្ឈមណ្ឌលគ្រប់គ្រងស្ថានការណ៍ជំងឺកូវីដ១៩ ប្រទេសថៃ មានអ្នកឆ្លងវីរុសកូវីដ១៩សរុបចំនួន ២៧.៤៩៤ នាក់ ក្នុងនោះបានព្យាបាលឱ្យជាសះស្បើយចំនួន ២៦ ៣៧៧ នាក់ (៩៥,៩%) ហើយអ្នកជំងឺចំនួន ៣៨ នាក់ បានជាសះស្បើយ និងអនុញ្ញាតឱ្យចេញពីមន្ទីរពេទ្យកាលពីថ្ងៃពុធ , អ្នកជំងឺកំពុងសម្រាកព្យាបាលនៅមន្ទីរពេទ្យចំនួន ១ ០២៨ នាក់ និងអ្នកស្លាប់បានកើនឡើងដល់ ៨៩ នាក់៕ ប្រែសម្រួលៈ ណៃ តុលា	2021-03-19T03:19:00+07:00	dap-news.com	https://dap-news.com/national/2021/03/18/128083/
2c619d3b-5c49-4b69-ac08-d5d50ee9bee4	រកឃើញ អ្នកឆ្លងជំងឺកូវីដ១៩ ម្នាក់បន្ថែមទៀត នៅខណ្ឌឫស្សីកែវ	តាមរយៈគេហទំព័រហ្វេសប៊ុក លោក ជា ពិសីបានអះអាងថា ក្រោយពីទទួលបានព័ត៌មាន ពីមន្ត្រីសុខាភិបាល ភ្លាមៗនោះអាជ្ញាធរ បានខិតខំស្វែងរកអ្នកជំងឺ តាំងពីយប់ថ្ងៃទី១៧ ខែមីនា ឆ្នាំ២០២១ ដោយសារតែប្រព័ន្ធទូរស័ព្ទ របស់អ្នកជំងឺមិនអាចទាក់ទងបាន ទើបហើយជាក់ស្ដែង មកដល់វេលាម៉ោង១៧ និង០០ នាទី ថ្ងៃទី១៨ ខែមីនា ឆ្នាំ២០២១ អាជ្ញាធរបានរកឃើញ អ្នកមានវិជ្ជមាននឹងមេរោគកូវីដ១៩ ខាងលើនេះ ។ បច្ចុប្បន្នអ្នកជំងឺ ត្រូវបានបញ្ជូនទៅព្យាបាល នៅអតីតសណ្ឋាគារ អ៉ីនធើខនទីណង់តាល់ (The Great Duke) ជាចុងក្រោយ អាជ្ញាធរ សម្រេចបិទទីតាំងខាងលើ នេះជាបណ្ដោះអាសន្ន ៕	2021-03-19T02:09:00+07:00	dap-news.com	https://dap-news.com/national/2021/03/18/128060/
179e35ac-3a2c-4c8c-b1a4-1a8bcdcf57da	អភិបាលខេត្តព្រះសីហនុ ជូនដំណឹងពីការរៀបចំចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋក្នុងស្រុកស្ទឹងហាវ	លោក គួច ចំរើន អភិបាលខេត្តព្រះសីហនុ នៅថ្ងៃទី១៨ ខែមីនា ឆ្នាំ២០២១នេះ បានជូនដំណឹងពីការរៀបចំចាក់វ៉ាក់សាំង ការពារជំងឺកូវីដ១៩ ជូនប្រជាពលរដ្ឋក្នុងស្រុកស្ទឹងហាវ ដោយឈរលើគោលការណ៍ស្ម័គ្រចិត្ត និងឥតគិតថ្លៃ។ រដ្ឋបាលខេត្តព្រះសីហនុ បានបញ្ជាក់ថា សម្រាប់វ៉ាក់សាំង Astra Zeneca នឹងត្រូវចាក់ជូនក្រុមមនុស្ស មានអាយុចាប់ពី៦០ឆ្នាំឡើងទៅ។ សម្រាប់វ៉ាក់សាំង Sinopharm នឹងត្រូវចាក់ជូនក្រុមមនុស្ស ចាប់ពីអាយុ១៨-៥៩ឆ្នាំ ប៉ុន្តែវ៉ាក់សាំងនេះ បានប្រើប្រាស់អស់ហើយ រង់ចាំផ្តល់ជូនពីក្រសួងសុខាភិបាល។ ជាមួយគ្នានេះ រដ្ឋបាលខេត្តព្រះសីហនុ ក៏បានណែនាំឲ្យអភិបាលស្រុកស្ទឹងហាវ រៀបចំចាត់ចែងមនុស្សដែលត្រូវចាក់ ឲ្យមានរបៀបរៀបរយផងដែរ៕	2021-03-19T01:36:00+07:00	freshnewsasia.com	https://m.freshnewsasia.com/index.php/en/localnews/190138-2021-03-18-11-36-31.html
db5bad93-c813-4c53-87a4-a74447aa67da	ក្រសួងអប់រំ ចេញសេចក្តីសម្រេច បង្កើតអនុគណៈកម្មការចំពោះកិច្ច សម្រាប់ចាក់វ៉ាក់សាំងការពារជំងឺកូវីដ-១៩	ក្រសួងអប់រំ យុវជន និងកីឡា នៅថ្ងៃទី១៨ ខែមីនា ឆ្នាំ២០២១នេះ បានចេញសេចក្តីសម្រេច ស្តីពីការបង្កើតអនុគណៈកម្មការចំពោះកិច្ច សម្រាប់ ចាក់វ៉ាក់សាំងការពារជំងឺកូវីដ១៩ ក្នុងក្របខណ្ឌក្រសួងអប់រំ។ គណៈកម្មការចំពោះកិច្ចនេះ មានលោកស្រី គឹម សេដ្ឋានី រដ្ឋលេខាធិការក្រសួងអប់រំ ជាប្រធាន និងមានអនុប្រធាន-សមាជិកជាច្រើននាក់ផ្សេងទៀត៕	2021-03-19T01:27:00+07:00	freshnewsasia.com	https://m.freshnewsasia.com/index.php/en/localnews/190136-2021-03-18-11-27-49.html
6664c819-1411-416c-aaae-3da6985ffd33	ក្រសួងទេសចរណ៍ បន្តក្រើនរំឭកដល់ប្រតិបត្តិករទេសចរណ៍ទាំងអស់បន្តអនុវត្តតាមច្បាប់ និងបទដ្ឋានគតិយុត្តពាក់ព័ន្ធ ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩	ក្រសួងទេសចរណ៍ នាថ្ងៃទី១៨ ខែមីនា ឆ្នាំ២០២១នេះ បានចេញសេចក្ដីជូនដំណឹងដល់ប្រតិបត្តិករទេសចរណ៍ និងអ្នកគ្រប់គ្រងមូលដ្ឋានអាជីវកម្មទេសចរណ៍ទាំងអស់ អំពីខ្លឹមសារសំខាន់ៗដែលពាក់ព័ន្ធនឹងការអនុវត្តច្បាប់ និងបទដ្ឋានគតិយុត្តពាក់ព័ន្ធ ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត។ ការចេញសេចក្ដីជូនដំណឹងនេះ គឺដើម្បីក្រើនរំឭកដល់ប្រតិបត្តិករទេសចរណ៍ ឬជាម្ចាស់ ឬជាអ្នកគ្រប់គ្រងមូលដ្ឋានអាជីវកម្មទេសចរណ៍ទាំងអស់បន្តចូលរួមអនុវត្តតាមបទប្បញ្ញត្តិដូចមានកំណត់ក្នុងច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត និងអនុក្រឹត្យស្តីពី វិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត។	2021-03-19T01:02:00+07:00	freshnewsasia.com	https://m.freshnewsasia.com/index.php/en/localnews/190130-2021-03-18-11-02-45.html
09dab7e8-b8e5-4fae-b775-7321f46dcad2	ទោះក្នុងកាល:ទេស:ជំងឺកូវីដ១៩ ក៏ដោយ អ្នកលក់នំបញ្ចុកទឹកប្រហុក នៅតែមានអតិថិជនគាំទ្រជាហូរហែ	នំបញ្ចុកទឹកប្រហុកនៅមុខប្រាសាទអង្គរវត្ត កំពុងទាញការចាប់អារម្មណ៍ច្រើនពីសាធារណជន។ បច្ចុប្បន្ន ដ្បិតមានកំណើនអ្នកលក់ និងផ្ទុះជំងឺកូវីដយ៉ាងណាក្ដី ក៏អ្នកលក់នំបញ្ចុកទឹកប្រហុក ដែលភាគច្រើននៅក្នុងភូមិត្រពាំងសេះចាស់ ឃុំគោកចក ខេត្តសៀមរាប ស្ថិតនៅខាងមុខឆៀងខាងជើងប្រាសាទអង្គរវត្ត នៅតែមានអតិថិជនជាហូរហែ មិនដាច់ឡើយ។ ជាអ្នកលក់នំបញ្ចុកទឹកប្រហុកដំបូងគេបង្អស់នៅទីតាំងខាងលើ លោក ស៊ិប ស្រួយ វ័យ ៥១ឆ្នាំ បានចាប់ផ្តើមលក់នំបញ្ចុកច្នៃរសជាតិថ្មីនេះ ប្រមាណ ២ឆ្នាំមកហើយ។ លោកបន្តថា មុនដំបូងលោក និងភរិយា ល្បីថានំបញ្ចុកទឹកប្រហុកនេះឆ្ងាញ់ ហើយក៏ចាប់ផ្តើមសាកធ្វើលក់ ដែលដំបូងធ្វើចំនួនតិច និងដឹកលក់តាមផ្ទះ។ ក្រោយសាកល្បងរយៈពេលប្រហែល ៦ខែ នំបញ្ចុកទឹកប្រហុករបស់លោក ស៊ិប ស្រួយ ទទួលបានការគាំទ្រពីប្រជាពលរដ្ឋកាន់តែច្រើន ដែលសរសើរពីរសជាតិរបស់វា។ នាពេលសព្វថ្ងៃនេះ របរធ្វើនំបញ្ចុកទឹកប្រហុករបស់គ្រួសារលោក ស៊ិប ស្រួយ ទទួលបានការគាំទ្រច្រើន មិនថាថ្ងៃធម្មតា ថ្ងៃចុងសប្តាហ៍ ឬបុណ្យទាននោះទេ។ លោកបន្តថា សព្វថ្ងៃនេះលោកមានកូនឈ្នួលជាង ១០នាក់ ដោយបែងចែកគ្នាធ្វើការតាមមុខការផ្សេងៗ។ លោករៀបរាប់ថា មុនពេលមានជំងឺកូវីដ១៩ លោកលក់នំបានក្នុងមួយថ្ងៃ ២បេអង្ករ គឺស្មើនឹង ៣០០គីឡូក្រាមនំបញ្ចុក។ រីឯការលក់សព្វថ្ងៃអំឡុងជំងឺកូវីដ១៩នេះ បន្ថយមកនៅត្រឹម ១បេកន្លះអង្ករ ឬប្រហែលជាង ១០០គីឡូក្រាបនំបញ្ចុកប៉ុណ្ណោះ។ ក្រៅពីលក់នំបញ្ចុក លោក ស៊ិប ស្រួយ ក៏បន្ថែមលក់ត្រីអណ្តែងអាំង ពងទាកូន ក្រហិត ទឹកអំពៅ និងមានភេសជ្ជៈផ្សេងៗទៀត ដែលជារៀងរាល់ថ្ងៃចាប់ផ្តើមលក់ពីម៉ោង៩ព្រឹក រហូតដល់ម៉ោង៥កន្លះរសៀល។ លោក ស៊ី ខុង អតិថិជនមួយរូបមកពីស្រុកក្រឡាញ់ ជាមួយនឹងក្រុមគ្រួសារ លោកបានប្រាប់ថា រាល់ពេលដែលលោកមកខេត្តម្តងៗ លោកតែងតែមកហូបនំបញ្ចុកទឹកប្រហុកនេះមិនដែលខានឡើយ។ រីឯ លោក សាំង សុខុន មកពីស្រុកបន្ទាយស្រី ប្រាប់ថា ជារឿយៗ លោកតែងតែមកហូបជាមួយមិត្តភក្តិ ដោយសារនំនៅទីនេះឆ្ងាញ់ ហើយមានបន្លែ និងត្រីផ្ទាប់ជាមួយ រឹតតែធ្វើឱ្យនំបញ្ចុកទឹកប្រហុកដែលមានរសជាតិហិរនេះ កាន់តែមានឱជារសឆ្ងាញ់ខុសពីនំធម្មតា។ លោក ស៊ិប ស្រួល ដែលជាម្ចាស់តូបលក់នំបញ្ចុកយីហោ ចែសំណាង បានបញ្ជាក់ថា មូលហេតុតែតូបរបស់លោកមានភ្ញៀវមកហូបច្រើន គឺដោយសារនំបញ្ចុកធ្វើ និងរោយថ្មីៗ ក្តៅៗ និងមានបន្លែស្រស់ទឹកក្ដៅ អនាម័យល្អ សេវាកម្មទាន់ចិត្ត ទើបធ្វើឱ្យអតិថិជនមិនសូវរំលងឡើយនៅពេលជិះកាត់តូបនំបញ្ចុកទឹកប្រហុករបស់លោក៕	2021-03-18T23:51:00+07:00	freshnewsasia.com	https://m.freshnewsasia.com/index.php/en/localnews/190118-2021-03-18-09-51-53.html
476a824e-5f49-4d3a-8915-03dd2e517c16	ដោយសារមានជំងឺរាំរ៉ៃ គ្រូបង្រៀនម្នាក់សម្រេចបញ្ចប់ជីវិតខ្លួនឯងដោយចង.ក នៅស្រុកកោះអណ្ដែត ខេត្តតាកែវ	ដោយក្តីអស់សង្ឃឹមនៅក្នុងខ្លួនកើតមានជំងឺរាំរ៉ៃប្រចាំកាយព្យាបាលមិនបានជាសះស្បើយ គ្រូបង្រៀននៅវិទ្យាល័យ ស្រុកកោះអណ្ដែត ម្នាក់បានសម្រេច ធ្វើអត្តឃាតដោយចង.ក បញ្ចប់ជីវឹតខ្លួនឯង នៅរសៀលថ្ងៃទី១៨ ខែមីនា ឆ្នាំ២០២១ នៅភូមិសម្មរ ឃុំព្រៃខ្លា ស្រុកកោះអណ្ដែត ខេត្តតាកែវ។ បើយោងតាមសមត្ថកិច្ចមូលដ្ឋានបានឲ្យដឹងថា បុរសដែលចង ក ធ្វើអត្តឃាតនេះមានឈ្មោះ អៀង អួន អាយុ៤៥ឆ្នាំ មានទីលំនៅភូមិឃុំកើតហេតុខាងលើ។ ក្រោយចុះទៅដល់កន្លែងកើតហេតុ និងបានធ្វើកុសលវិច្ច័យរួច បានបញ្ចាក់ថា ជនរងគ្រោះពិតជាធ្វើអត្តឃាតដោយចង-ក បញ្ចប់ជីវិតខ្លួនពិតប្រាកដមែន។ បើតាមការឲ្យដឹងពីបងស្រីជនរងគ្រោះ បានឱ្យដឹងថា ប្អូនប្រុសរបស់គាត់មានការងារជាគ្រួសារបង្រៀនមែន តែមានជំងឺរាំរៃប្រចាំកាយ ហើយពេលខ្លះជំងឺ បានធ្វើទុកគាត់ ពេក ប្អូនប្រុសរបស់គាត់រអ៊ូថាចេះតែចង់គិតខ្លីបី បួនដងមកហើយ តែគាត់ចេះតែហាមឃាត់ និយាយលើកទឹកចិត្តប្អូន លុះមកដល់ថ្ងៃកើតហេតុ គាត់បានទៅដើរលេងផ្ទះ មិត្តភក្តិដែលនៅភូមិក្បែរគ្នា ស្រាប់តែមកដល់ម៉ោង០១៖៣៥នាទី មានបងប្អូនដែលរស់នៅក្បែរគ្នាប្រាប់ថា ប្អូនប្រុសគាត់បានធ្វើអត្តឃាតដោយចង ក និងក្រម៉ាជាមួយមែកឈើបញ្ចប់ជីវិតខ្កួនបាត់ទៅហើយ៕	2021-03-18T23:51:00+07:00	freshnewsasia.com	https://m.freshnewsasia.com/index.php/en/localnews/190117-2021-03-18-09-51-00.html
a1a14e26-4004-4d0e-89e4-d63bf1a4b317	ស្ថាប័នអយ្យការ អមសាលាដំបូងខេត្ត និងគ្រឹះស្ថាន ប្រសើរហ្វាយនែន បាននាំយកថវិកា និងសម្ភារៈ ប្រគល់ជូនគណៈកម្មការ ប្រឆាំងកូវីដ-១៩ ខេត្តកំពង់ចាម	បន្ទាប់ពីប្រគល់ ទទួល លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការ ប្រឆាំងជំងឺកូវីដ-១៩ ខេត្ត បានយកឱកាសនោះ ថ្លែងអំណរគុណចំពោះ លោក វង្ស ប៊ុនវិសុទ្ធ ព្រះរាជអាជ្ញាអមសាលាដំបូង ខេត្តកំពង់ចាម និង លោក-លោកស្រី ជាតំណាង គ្រឹះស្ថាន ប្រសើរហ្វាយនែន(ម.ក) ដែលបានឧបត្ថម្ភជាថវិកា និងសម្ភារៈ ដើម្បីចូលរួមក្នុងវិធានការ ប្រយុទ្ធ ប្រឆាំងនឹងជំងឺកូវិដ-១៩ ក្នុងខេត្តកំពង់ចាម ដែលកំពុងមានតម្រូវការចាំបាច់ សម្រាប់ប្រើប្រាស់ ក្នុងប្រតិបត្តិការប្រយុទ្ធប្រឆាំងជំងឺកូវីដ-១៩នេះ ជាពិសេសផ្គត់ផ្គង់ ដល់ប្រជាពលរដ្ឋនៅតាមមូលដ្ឋាន និងអ្នកចំណូលស្រុក ដែលកំពុងស្នាក់នៅធ្វើចត្តាឡីស័ក តាមមណ្ឌលចត្តាឡីស័ក ក្នុងខេត្តកំពង់ចាមផងដែរ ។ សូមបញ្ជាក់ផងដែរថា នៅរសៀលថ្ងៃដដែលនេះ បើតាមលោក នួន ណុយ នាយករងរដ្ឋបាល ខេត្តកំពង់ចាម បានប្រាប់ឲ្យដឹងថា មានអ្នកធ្វើចត្តាឡីស័ក នៅមជ្ឈមណ្ឌលគរុកោសល្យភូមិភាគ ខេត្តកំពង់ចាម ត្រូវបានអនុញ្ញាតឲ្យចេញទៅផ្ទះចំនួន ២២ នាក់ បន្ទាប់ពីធ្វើតេស្ត អវិជ្ជមានកូវីដ-១៩ ចំនួន២លើក ។ ប្រជាពលរដ្ឋទាំង ២២នាក់នោះ មកពីស្រុកចំនួន៤ គឺ ស្រុកព្រៃឈរ ស្រុកជើងព្រៃ ស្រុកកំពង់សៀម និងស្រុកស្ទឹងត្រង់ ។	2021-03-18T23:07:00+07:00	dap-news.com	https://dap-news.com/national/2021/03/18/128039/
4abd8195-37a5-42ff-9b99-cee8492a89d1	នាយកដ្ឋានប្រយុទ្ធប្រឆាំងជំងឺឆ្លង CDC ឲ្យបន្តអនុវត្តវិធានការសុខាភិបាល ក្រោយត្រឡប់មកពី ធ្វើតេស្តរកវីរុសកូវីដ១៩	No Content	2021-03-18T23:02:00+07:00	dap-news.com	https://dap-news.com/national/2021/03/18/128033/
31d119b6-6a61-47e4-a3e0-82aac1ca0e10	ក្រោយការជាសះស្បើយ ពីជំងឺកូវីដ១៩ ត្រូវបន្តធ្វើចត្តាឡីស័ក ១៤ថ្ងៃ	លិខិតរបស់ CDC ឲ្យដឹងបន្តថា “បុគ្គលដែលបានអនុញ្ញាត ចេញពីមន្ទីរពេទ្យត្រូវបន្តធ្វើចត្តាឡីស័ក នៅក្នុងលំនៅឋានផ្ទាល់ខ្លួន ឬទីតាំងឯកជនដែលមាន បន្ទប់ដាច់ដោយឡែក មានខ្យល់ចេញ-ចូលឲ្យបាន ១៤ថ្ងៃទៀត យ៉ាងម៉តចត់ និងត្រឹមត្រូវ” ។ ក្នុងនោះ ត្រូវវិលត្រឡប់មកមន្ទីរពេទ្យ ដើម្បីធ្វើតេស្តយកវត្ថុវិភាគឡើងវិញ នៅថ្ងៃទី១៣ ៕	2021-03-18T22:51:00+07:00	dap-news.com	https://dap-news.com/national/2021/03/18/128025/
08d69c04-2548-4aa0-a46d-fbd92ca6ff15	កម្ពុជាទទួលឡានពេទ្យសង្គ្រោះបន្ទាន់៦០គ្រឿង ម៉ាស៊ីនជំនួយផ្លូវដង្ហើម៥០គ្រឿង និងបរិក្ខារពេទ្យផ្សេងៗទៀត ដើម្បីទប់ស្កាត់ជំងឺកូវីដ-១៩	កម្មវិធីអភិវឌ្ឍន៍សហប្រជាជាតិប្រចាំកម្ពុជា UNDP បានប្រកាសនាល្ងាចថ្ងៃទី១៧ ខែមីនា ឆ្នាំ២០២១ថា ក្រោមកិច្ចសហការជាមួយធនាគារពិភពលោក និងអង្គការសុខភាពពិភពលោក ខ្លួនបានគាំទ្រដល់ក្រសួង សុខាភិបាលកម្ពុជា ក្នុងការបញ្ជាទិញរថយន្តសង្គ្រោះបន្ទាន់ចំនួន៦០គ្រឿង ម៉ាស៊ីនជំនួយផ្លូវដង្ហើមចំនួន៥០គ្រឿង និងបរិក្ខារពេទ្យបន្ទាន់ផ្សេងៗ ដើម្បីជួយរាជរដ្ឋាភិបាល ក្នុងការពង្រឹងកិច្ចឆ្លើយតបនឹងជំងឺកូវីដ-១៩ និងដើម្បីស្តារឡើងវិញពីជំងឺរាតត្បាតនេះ។ ដំណឹងនៃការបង្កើនចំនួនឡានពេទ្យសង្គ្រោះបន្ទាន់ ម៉ាស៊ីនជំនួយផ្លូវដង្ហើម និងបរិក្ខារពេទ្យបន្ទាន់ជាច្រើននេះ ត្រូវបានធ្វើឡើង ខណៈដែលកម្ពុជាកំពុងប្រឈមនឹងការឆ្លងរាលដាលដ៏ឆាប់រហ័សនៃជំងឺកូវីដ-១៩ ក្នុងព្រឹត្តិការណ៍ ។ តាម Facebook ផ្លូវការរបស់ UNDP បានឱ្យដឹងថា ។ គួរជម្រាបថា ក្រសួងសុខាភិបាល នៅព្រឹកថ្ងៃទី១៨ ខែមីនា ឆ្នាំ២០២១នេះ បន្តរកឃើញអ្នកឆ្លងកូវីដ១៩ ថ្មីចំនួន៣៦នាក់ ក្នុងនោះសុទ្ធសឹងជាករណីសហគមន៍ក្នុង ខណៈអ្នកជំងឺចំនួន៥៨នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ អ្នកជំងឺទាំង៣៦នាក់នោះរួមមាន៖ ម្នាក់ជាស្ត្រីជនជាតិហ្វីលីពីន បានធ្វើដំណើរមកពីប្រទេសហ្វីលីពីន មកដល់កម្ពុជានៅថ្ងៃទី០៣ ខែមីនា ឆ្នាំ២០២១ និង៣៥នាក់ផ្សេងទៀត ជាករណីឆ្លងក្នុងសហគមន៍នៃ ដែលមានជនជាតិខ្មែរចំនួន ២៣នាក់, ជនជាតិវៀតណាមចំនួន ៩នាក់, ជនជាតិចិន២នាក់ និងជនជាតិអាមេរិកម្នាក់ ដែលរកឃើញនៅរាជធានីភ្នំពេញ និងខេត្តកណ្តាល។ ចំណែកអ្នកជាសះស្បើយទាំង៥៨នាក់វិញ រួមមាន៖ ជនជាតិខ្មែរ និងជនជាតិឥណ្ឌូនេស៉ី ចំនួន៤នាក់ ដែលជាអ្នកដំណើរមកពីក្រៅប្រទេស និង៥៤នាក់ ជាអ្នកជំងឺឆ្លងក្នុងសហគមន៍នៃ ក្នុងនោះមានជនជាតិខ្មែរ ចំនួន១២នាក់, ជនជាតិចិនចំនួន ៣៥នាក់, ជនជាតិវៀតណាម ៥នាក់, ជនជាតិកូរ៉េម្នាក់ និងជនជាតិឥណ្ឌូនេស៉ីម្នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៨ ខែមីនានេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៤១នាក់ ក្នុងនោះព្យាបាលជាសះស្បើយចំនួន ៨៩៨នាក់, កំពុងសម្រាកព្យាបាលចំនួន ៦៤០នាក់ អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕	2021-03-18T22:45:00+07:00	freshnewsasia.com	https://m.freshnewsasia.com/index.php/en/localnews/190106-2021-03-18-08-45-02.html
4c11478a-ff26-4eed-8ffa-c97f73c346f0	ការសិក្សា៖ អ្នកជំងឺកូវីដជាងពាក់កណ្តាលរងជំងឺធ្លាក់ទឹកចិត្តជាច្រើនខែ	ការសិក្សាដែលចេញផ្សាយដោយ JAMA Network Open បានរកឃើញថា ក្រោយចេញពីមន្ទីរពេទ្យ អ្នកជំងឺកូវីដ-១៩ ជាងពាក់កណ្តាលរងជំងឺធ្លាក់ទឹកចិត្តធ្ងន់ធ្ងរ រហូតដល់ ៤ ខែ បន្ទាប់ពីឆ្លងរោគ។ ទិន្នន័យសិក្សាបានបង្ហាញថា អ្នកដែលទទួលរងពីជំងឺកូវីដ-១៩ធ្ងន់ធ្ងរមានហានិភ័យខ្ពស់ប្រឈមនឹងជំងឺធ្លាក់ទឹកចិត្ត រហូតដល់ទៅ ៥ ដង ច្រើនជាងអ្នកជំងឺស្រាលឬមិនមានរោគសញ្ញានៃជំងឺនេះ។ លើសពីនោះទៅទៀតអ្នកជំងឺ COVID-19 នៅតែជួបប្រទះនឹងអាការឈឺក្បាល និងរោគសញ្ញាផ្សេងទៀតយ៉ាងហោច ៣ ខែបន្ទាប់ពីត្រឡប់ទៅផ្ទះ។ ក្នុងនោះវេជ្ជបណ្ឌិត Roy Perlis អ្នកស្រាវជ្រាវផ្នែកចិត្តវិទ្យានៅមន្ទីរពេទ្យទូទៅនៃរដ្ឋ ម៉ាសាឈូសេត បានប្រាប់សារព័ត៌មាន UPI ថា “រោគសញ្ញានៃជំងឺធ្លាក់ទឹកចិត្តគឺជារឿងធម្មតាមួយ បន្ទាប់ពីអ្នកជំងឺបានឆ្លងមេរោគ ប៉ុន្តែអាស្រ័យលើទម្ងន់ជំងឺរបស់អ្នកឆ្លងម្នាក់ៗ”។ រីឯលទ្ធផលនៃការស្រាវជ្រាវបន្ថែមបង្ហាញថា មនុស្សចំនួន ២,០៤៦ នាក់ឬលើសពី ៥២% ពិតជាមានរោគសញ្ញានៃជំងឺធ្លាក់ទឹកចិត្តប្រាកដមែន។ ក្នុងនោះស្ត្រីប្រមាណ ៣០% ហាក់មិនសូវមានរោគសញ្ញានៃជំងឺផ្លូវចិត្តធ្ងន់ធ្ងរទេ បន្ទាប់ពីពួកគេបានឆ្លងកូវីដ-១៩ ផ្ទុយពីបុរសដែលមានតួលេខហក់ឡើងខ្ពស់ជាងស្ត្រី។ បើយោងតាមវិទ្យាស្ថានសុខភាពផ្លូវចិត្តអង់គ្លេសបានឱ្យដឹងថា ក្នុងវិបត្តិនៃជំងឺរាតត្បាត អត្រានៃជំងឺធ្លាក់ទឹកចិត្តកាន់ឡើងខ្ពស់ជាងមុន។ មូលហេតុដោយសារអ្នកជំងឺមានភាពតានតឹង និងរងនូវភាពឯកោក្នុងសង្គមយូរ។ល។ ដោយឡែករោគសញ្ញាជំងឺធ្លាក់ទឹកចិត្តដែលអាចសម្គាល់បានរួមមាន អសកម្មភាពទៅលើកិច្ចការប្រចាំថ្ងៃ បញ្ហាដំណេក ការបរិភោគមិនប្រក្រតី និងបាត់បង់សមត្ថភាពគ្រប់គ្រងអារម្មណ៍ឱ្យបានល្អជាដើម៕ ចុចអាន៖ ចុចអាន៖	2021-03-18T22:30:00+07:00	kampucheathmey.com	https://www.kampucheathmey.com/health/84395
0ae0377b-0eda-4b7d-ae3f-4377373b0761	ពលករខ្មែរទើបត្រឡប់មកពីថៃ៥៦នាក់បន្ថែមទៀត ត្រូវបញ្ជូនទៅធ្វើចត្តាឡីស័ក ដើម្បីទប់ស្កាត់ការរាតត្បាតជំងឺកូវីដ-១៩ នៅខេត្តកំពង់ឆ្នាំង	លោក ប្រាក់ វ៉ុន ប្រធានមន្ទីរសុខាភិបាលខេត្តកំពង់ឆ្នាំង បានប្រាប់អង្គភាពព័ត៌មាន Fresh News នៅព្រឹកថ្ងៃទី១៨ ខែមីនា ឆ្នាំ២០២១នេះថា រយៈពេល១ថ្ងៃ គឺនៅថ្ងៃទី១៧ ខែមីនា ឆ្នាំ២០២១ មានពលករចំនួន ៥៦នាក់ បានត្រឡប់មកពីប្រទេសថៃ ដោយលោកបានចែកតាមមណ្ឌលធ្វើចិត្តាឡីស័កចំនួន៣មណ្ឌល គឺមណ្ឌលចត្តាឡីស័កកំពង់ត្រឡាច ២៤នាក់ មណ្ឌលទឹកហូត ២០នាក់ និងមណ្ឌលស្រុកបរិបូណ៌ ១២នាក់។ លោកបានឱ្យដឹងថា បច្ចុប្បន្នពលករដែលកំពុងធ្វើចត្តាឡីស័កនៅក្នុងមណ្ឌលទាំង៤ ក្នុងខេត្តកំពង់ឆ្នាំង សរុបមានចំនួន ២១៣នាក់ ប្រុស ១៣៣នាក់ ស្រី៧៩នាក់។ លោកបន្តថា ដោយឡែកកាលពីថ្ងៃទី១៧ ខែមីនា ឆ្នាំ២០២១ ម្សិលមិញ លោក អម សុភា អភិបាលរងខេត្តកំពង់ឆ្នាំង និងរូបលោកបានចុះទៅពិនិត្យមណ្ឌលចត្តាឡីស័កចំនួន២ គឺមណ្ឌលចិត្តាឡីស័កទឹកហូត និងមណ្ឌល កំពង់ត្រឡាច ពិនិត្យនិងធ្វើការសម្របសម្រួលដើម្បីពង្រីកទីតាំងបន្ថែមទៀត បង្កការងាយស្រួលដល់បងប្អូនប្រជាពលរដ្ឋដែលមកធ្វើចត្តាឡីស័ក នៅក្នុងមណ្ឌលទាំងអស់ខាងលើនេះឱ្យបានសមរម្យ។ ក្នុងនោះដែរ លោកក៏បាននាំយកទឹកសុទ្ធចំនួន៥០យួរ ទៅចែកជូនដល់ប្រជាពលរដ្ឋ ដែលកំពុងធ្វើចត្តាឡីស័ក នៅក្នុងមណ្ឌលទាំងពីរខាងលើនេះផងដែរ។ ដោយឡែក នៅមណ្ឌលកំពង់ត្រឡាច លោកបានឧបត្ថម្ភថវិកាចំនួន ៨០ម៉ឺនរៀល ដើម្បីចាត់ចែងការហូបចុកឱ្យបានគ្រប់គ្រាន់ដល់ប្រជាពលរដ្ឋ ដែលកំពុងធ្វើចត្តាឡីស័ក នៅក្នុងមណ្ឌលនោះផងដែរ៕	2021-03-18T22:03:00+07:00	freshnewsasia.com	https://m.freshnewsasia.com/index.php/en/localnews/190100-2021-03-18-08-03-33.html
5f7e6952-7d26-469b-897f-bcc79a02e32a	អ្នកកំពុងធ្វើចត្តាឡីស័ក គួរអនុវត្តគោលការណ៍ណែនាំទាំងនេះ ការពារខ្លួនឆ្លងកូវីដ	ប្រសិនបើយើងមានការសង្ស័យលើអាការខ្លួនឯងចំពោះជំងឺកូវីដ សូមប្រញាប់ធ្វើចត្តាឡីស័កភ្លាមៗនៅក្នុងផ្ទះឬទាក់ទងទៅក្រុមគ្រូពេទ្យដែលក្រសួងសុខាភិបាលបានប្រកាសលេខទូរសព្ទ។ មិនថាយើងសង្ស័យឬមិនទាន់ឆ្លងជំងឺរាតត្បាតជាសកល នេះជាការណែនាំមួយចំនួនដែលគួរធ្វើនិងមិនគួរក្នុងអំឡុងពេលធ្វើចត្តាឡីស័ក៖ ត្រូវប្រាកដថាយើងបានស្នាក់នៅផ្ទះក្នុងបន្ទប់ដាច់ដោយឡែក ឬនៅក្នុងមណ្ឌលចត្តាឡីស័កដែលក្រសួងបានកំណត់ឲ្យ។ លាងដៃឲ្យបានញឹកញាប់ សម្រាកហូបទឹកឲ្យបានច្រើនតាមដែលអាចធ្វើទៅបាន និងបរិភោគអាហារដែលមានសុខភាពល្អ រួមមានបន្លែផ្លែឈើគ្រប់មុខ។ វាស់សីតុណ្ហភាពមួយថ្ងៃ២ដង ហើយរកមើលរោគសញ្ញាដូចជាក្ដៅខ្លួនចាប់ពី៣៧.៥ ហ៊ាសំបោរ ឈឺបំពង់ក ឬពិបាកដកដង្ហើមជាដើម។ ប្រសិនបើមានរោគសញ្ញាឬពិបាកដកដង្ហើម សូមទូរសព្ទទៅកាន់លេខដែលក្រសួងសុខាភិបាលបានប្រកាសទាក់ទងនឹងជំងឺកូវីដ ឬក៏ប្រាប់ទៅកាន់អ្នកថែទាំនៅមណ្ឌលធ្វើចត្តាឡីស័កភ្លាមៗ។ សូមពាក់ម៉ាសឲ្យបានគ្រប់ពេលវេលា ជាពិសេសនៅពេលដែលមានសមាជិកគ្រួសារមកជួបឬនៅពេលយើងនៅក្នុងបន្ទប់តែមួយជាមួយគាត់ឬនៅពេលយើងត្រូវការធ្វើដំណើរទៅកាន់មណ្ឌលសុខភាពឬមន្ទីរពេទ្យបង្អែកដែលជិត។ រក្សាទំនាក់ទំនងជាមួយគ្រួសារនិងមិត្តភ័ក្ដិ តាមការផ្ញើសាសួរសុខទុក្ខឬខលតាមទូរសព្ទជជែកគ្នាបំបាត់អផ្សុក។ ហាមចេញពីផ្ទះរបស់យើងឬចេញពីមណ្ឌលចត្តាឡីស័កផ្ដេសផ្ដាស បើគ្មានការអនុញ្ញាតពីក្រុមអ្នកថែទាំ។ ហាមហូបអាហារឬទទួលទានភេសជ្ជៈនិងប្រើបរិក្ខារផ្ទះបាយ កែវ កម្រាលពូកឬកន្សែងរួមគ្នាជាមួយអ្នកដទៃ។ ជាពិសេសស្ថិតក្នុងពេលធ្វើចត្តាឡីស័ក កុំទទួលទានសាច់ឆៅឬបន្លែដែលមិនបានឆ្អិនល្អឲ្យសោះ។ កុំអញ្ជើញភ្ញៀវឬបងប្អូនមកលេងផ្ទះ និងចូលរួមសកម្មភាពផ្សេងៗទាំងពិធីជប់លៀងបុណ្យទានឬអាពាហ៍ពិពាហ៍។ ហាមប៉ះភ្នែកច្រមុះពេលមិនទាន់លាងដៃជាមួយសាប៊ូឬបាញ់អាកុលជាដើម ។ បើក្អកឬកណ្ដាស់ត្រូវប្រើក្រដាសអនាម័យ រួចប្រញាប់បោះចោលភ្លាមៗ។ មិនអាចប្រើប្រាស់បន្ទប់ទឹករួមគ្នាជាមួយសមាជិកផ្សេងទៀត ដែលរស់នៅក្នុងផ្ទះបានទេ៕	2021-03-18T21:55:00+07:00	kampucheathmey.com	https://www.kampucheathmey.com/health/84257
af759b02-3174-4908-ad4f-60a7747d7a81	ថៃមានអ្នកជំងឺកូវីដ-១៩ ម្នាក់ទៀតស្លាប់ និងរកឃើញអ្នកឆ្លងថ្មីៗ ៩២នាក់ (Video inside)	អាជ្ញាធរថៃនៅថ្ងៃព្រហស្បតិ៍នេះ បានប្រកាសពីការរកឃើញករណីឆ្លងថ្មីៗនៃជំងឺ COVID-19 ចំនួន៩២ករណី ហើយក៏មានអ្នកជំងឺម្នាក់ទៀត ទើបតែបានបាត់បង់ជីវិតផងដែរ។ នេះបើតាមការចេញផ្សាយ ដោយសារព័ត៌មាន Bangkok Post នៅថ្ងៃព្រហស្បតិ៍ ទី១៨ ខែមីនា ឆ្នាំ២០២១។ អ្នកជំងឺ COVID-19 ដែលទើបតែស្លាប់នោះ គឺជាបុរសវ័យ៦៥ឆ្នាំម្នាក់ រស់នៅខេត្តសាមុត សាខន ដែលមានជំងឺមហារីកដំណាក់កាលធ្ងន់ធ្ងរប្រចាំកាយស្រាប់។ ដោយឡែក ក្នុងចំណោមករណីឆ្លងថ្មីៗវិញ មាន៧៨ករណី ជាករណីឆ្លងក្នុងស្រុកផ្ទាល់ និង១៤ករណីជាករណីនាំចូល ហើយកន្លែងរាយការណ៍ករណីច្រើនជាងគេ គឺខេត្តសាមុត សាខន ដែលមាន៤០ករណី និងរាជធានីបាងកក ដែលមាន២១ករណី។ គួរបញ្ជាក់ថា សុរបមកទល់ពេលនេះ ថៃបានរកឃើញករណីឆ្លងសរុបនៃ COVID-19 ចំនួន ២៧,៤៩៤នាក់ ក្នុងនោះមានអ្នកជាសះស្បើយ ២៦,៣៧៧នាក់ និង៨៩នាក់បានស្លាប់៕	2021-03-18T21:49:00+07:00	freshnewsasia.com	https://m.freshnewsasia.com/index.php/en/internationalnews/190095-2021-03-18-07-49-26.html
75a751c5-310f-47ad-b18c-df0be56bb66d	លោក ហ៊ុន ម៉ានី បន្តគាំទ្រយុទ្ធនាការប្រយុទ្ធការផ្ទុះឡើងនៃជំងឺកូវីដ-១៩ តាមរយៈការផ្តល់ជំនួយជាបន្តបន្ទាប់ដល់រដ្ឋបាលខេត្ត និងអាជ្ញាធរមូលដ្ឋានគ្រប់ជាន់ថ្នាក់ក្នុងខេត្តកំពង់ស្ពឺ	នៅថ្ងៃទី១៨ ខែមីនា ឆ្នាំ២០២១នេះ លោក សំ រិទ្ធី អ្នកតំណាងរាស្រ្តមណ្ឌលខេត្តកំពង់ស្ពឺ និងក្រុមការងារ បានបន្តនាំយកនូវ សម្ភារ និងថវិកាមួយចំនួនដែលជាអំណោយរបស់លោក ហ៊ុន ម៉ានី អ្នកតំណាងរាស្រ្តមណ្ឌលខេត្តកំពង់ស្ពឺប្រគល់ជូនដល់រដ្ឋបាលខេត្ត រដ្ឋបាលក្រុង/ស្រុក មន្ទីរសុខាភិបាល និងឃុំ/សង្កាត់ទូទាំងខេត្តកំពង់ស្ពឺ ដើម្បីចូលរួមចំណែកក្នុងការប្រយុទ្ធប្រឆាំងការឆ្លងរាលដាលនៃជំងឺកូវីដ-១៩ និងការគ្រប់គ្រងការធ្វើចត្តាឡីស័ករបស់ប្រជាពលរដ្ឋដែលទើបវិលត្រលប់មកពីធ្វើការនៅក្រៅប្រទេស ក៏ដូចជាអ្នកដែលជាប់ពាក់ព័ន្ធព្រឹត្តិការណ៍សហគមន៍ ២០កុម្ភៈ។ សម្ភារដែលបានប្រគល់ជូនជាបន្តបន្ទាប់ទាំងនោះ រួមមាន ម៉ាស់ ចំនួន៦០,៥០០ ជែលលាងដៃ៥០០ដប អាល់កុល ១,០០០លីត្រ សាប៊ូ២៥,០៥៦ដុំ ភេសជ្ជៈ២០០កេស និងទឹកបរិសុទ្ធ៨០០កេស ព្រមទាំងថវិកាមួយចំនួន។ ជានិច្ចជាកាល លោក ហ៊ុន ម៉ានី អ្នកតំណាងរាស្រ្តមណ្ឌលខេត្តកំពង់ស្ពឺ តែងតែគិតគូរដល់សុខទុក្ខប្រជាពលរដ្ឋ ក៏ដូចជាមន្រ្តីរាជការ និងអាជ្ញាធរមូលដ្ឋានដែលកំពុងសស្រាក់សស្រាំប្រយុទ្ធប្រឆាំង និងទប់ស្កាត់ការឆ្លងរាលដាលជំងឺកូវីដ ១៩ ដើម្បីការពារអាយុជីវិត និងសុខភាព ប្រជាពលរដ្ឋ។ ជាមួយនោះ លោក សំ រិទ្ធី ក៏បានផ្តាំផ្ញេីការសាកសួរសុខទុក្ខ និងការថ្លែងអំណរគុណ ពីសំណាក់លោក ហ៊ុន ម៉ានី និងអ្នកតំណាងរាស្រ្តទាំងអស់ជូនដល់ថ្នាក់ដឹកនាំ មន្រ្តីរាជការ ក្រុមគ្រូពេទ្យ កងកម្លាំងប្រដាប់អាវុធ និងអាជ្ញាធរមូលដ្ឋាន ដែល កំពុងខិតខំប្រឹងប្រែងយ៉ាងសស្រាក់សស្រាំក្នុងការប្រយុទ្ធប្រឆាំងនឹងការឆ្លងរាលដាលនៃជំងឺកូវីដ ១៩ និងការគ្រប់គ្រងការធ្វើចត្តាឡីស័ករបស់បងប្អូនប្រជាពលរដ្ឋដែលទើបត្រលប់មកពីក្រៅប្រទេស និងអ្នកដែលពាក់ព័ន្ធនឹងព្រឹត្តិការណ៍សហគមន៍ ២០កុម្ភៈ៕	2021-03-18T21:38:00+07:00	freshnewsasia.com	https://m.freshnewsasia.com/index.php/en/localnews/190093-2021-03-18-07-38-10.html
d280d8c5-a69f-4ae5-8f53-b9eb74e5c443	រកឃើញអ្នកកើតជំងឺកូវីដ១៩ ជាបុគ្គលិកណាហ្គាវើល២នាក់ប្ដី-ប្រពន្ធ នៅសង្កាត់-ខណ្ឌឬស្សីកែវ, អាជ្ញាធរកំពុងប្រមែប្រមូលអ្នកពាក់ព័ន្ធយកទៅធ្វើតេស្ត និងធ្វើចត្តាឡីស័ក	គណៈបញ្ជាការឯកភាពខណ្ឌឫស្សីកែវ សហការជាមួយក្រុមការងារក្រសួងសុខាភិបាល បានបន្តរកឃើញអ្នកកើតជំងឺកូវីដ ២នាក់ប្ដីប្រពន្ធ ដែលជាបុគ្គលិកក្រុមហ៊ុនណាហ្គាវើល និងអ្នកពាក់ព័ន្ធផ្សេងទៀត ក្រោយបានបញ្ចប់ និងបើកដំណើរការទីតាំងចត្តាឡីស័កពាក់ព័ន្ធ ព្រឹត្តិការណ៍សហគមន៍២០កុម្ភៈ ចំនួន៥កន្លែងឡើងវិញជាធម្មតា។ ប្រធានគណៈបញ្ជាការឯកភាពខណ្ឌឫស្សីកែវ លោក ជា ពិសី និងជាអភិបាលខណ្ឌ បញ្ជាក់ថា ក្រុមការងាររដ្ឋបាលខណ្ឌ និងក្រុមការងារក្រសួងសុខាភិបាល បានបន្តការរកឃើញអ្នកកើតជំងឺកូវីដ១៩ លើប្ដី អាយុ២៧ឆ្នាំ និងប្រពន្ធ អាយុ២៤ឆ្នាំ ជាបុគ្គលិកក្រុមហ៊ុនណាហ្គាវើល (ឆ្លងពីណាហ្គាវើលទី១) ក្រោយពីយកសំណាកទៅពិនិត្យលើកទី២ និងបានបញ្ជូនទៅព្យាបាល នៅអតីតសណ្ឋាគារអ៉ីនធើខនទីណង់តាល់ (The Great Duke) ដែលកំពុងស្នាក់នៅបន្ទប់ជួល ផ្លូវបេតុង ភូមិមិត្តភាព សង្កាត់ប្ញស្សីកែវ នៅវេលាម៉ោង២០៖០០នាទីយប់ថ្ងៃទី១៧ ខែមីនា ឆ្នាំ២០២១។ លោក ជា ពិសី បញ្ជាក់ទៀតថា បន្ទាប់ពីបានរកឃើញអ្នកកើតជំងឺកូវីដ១៩ លើ២នាក់ប្ដី-ប្រពន្ធ ជាបុគ្គលិកក្រុមហ៊ុនណាហ្គាវើល, ក្រុមការងាររដ្ឋបាលខណ្ឌ និងក្រុមការងារក្រសួងសុខាភិបាល បាននិងកំពុងស្វែងរក អ្នកពាក់ព័ន្ធផ្សេងទៀត ដើម្បីដាក់ឲ្យធ្វើចត្តាឡីស័កនៅកន្លែងកើតហេតុរយៈពេល១៤ថ្ងៃ នៃវិធានការ «៣ការពារ-៣កុំ-២ចូលរួម» របស់ក្រសួងសុខាភិបាល តាមការដឹកនាំដោយសម្ដេចតេជោ ហ៊ុន សែន នាយករដ្ឋមន្ត្រីកម្ពុជា។ សូមបញ្ជាក់ថា ការបន្តរកឃើញអ្នកកើតជំងឺកូវីដ១៩ លើប្ដី អាយុ២៧ឆ្នាំ និងប្រពន្ធ អាយុ២៤ឆ្នាំ ជាបុគ្គលិកក្រុមហ៊ុនណាហ្គាវើលខាងលើនេះ ក្រោយពីគណៈបញ្ជាការឯកភាពខណ្ឌឫស្សីកែវ សហការជាមួយក្រុមការងារ ក្រសួងសុខាភិបាល បានបញ្ចប់ និងបើកដំណើរការទីតាំងចត្តាឡីស័កពាក់ព័ន្ធ ព្រឹត្តិការណ៍សហគមន៍២០កុម្ភៈ ចំនួន៥កន្លែងឡើងវិញជាធម្មតា៕	2021-03-18T19:50:00+07:00	freshnewsasia.com	https://m.freshnewsasia.com/index.php/en/localnews/190086-2021-03-18-05-50-17.html
86ab2f28-dd21-4252-a5d1-71392595db26	មិត្តភក្ដិជិតដិតរបស់អន្ទិត កក្កដា សោភ័ណ្ឌ ឆ្លងកូវីដ-១៩ បន្ទាប់ពីប៉ះពាល់ផ្ទាល់ជាមួយលោក	យោងតាមការបញ្ជាក់នៅលើគណនីហ្វេសប៊ុក សិល្បករកម្ពុជា បានឲ្យដឹងថា ថ្ងៃនេះ កញ្ញាភេទទី៣ សុខពិសីតូច មានវិជ្ជមានកូវីដ១៩ បន្ទាប់ពីប៉ះពាល់ជាមួយ កក្កដា សុភ័ណ្ឌ។ កញ្ញា យេយេ ដែលជាតារាសម្តែងភេទទី៣ បាននិយាយ នៅល្ងាចនេះថា សូមបងប្អូនដែលបានប៉ះពាល់ផ្ទាល់ជាមួយ សុខ ពិសីតូច មេត្តាទៅពិនិត្យអោយហើយព្រោះពេលនេះគាត់បានទទួលលទ្ធផល វិជ្ជមានកូវីដ១៩ ហើយគាត់កំពុងតែធ្វើដំណើរទៅសម្រាកព្យាបាលនៅមន្ទីរពេទ្យ ជូនពរកូនឣោយឆាប់ជា ៕	2021-03-18T19:35:49+07:00	kbnnews.com	https://kbn.news/archives/212298
0d7c96ff-db19-4dbe-9bf9-e27212e490ff	គ្រូបង្រៀនម្នាក់ ជាប់ពាក់ព័ន្ធ ជាមួយអ្នកជំងឺកូវីដ១៩ នៅតែបន្តចូលបង្រៀន សិស្ស	លោករដ្ឋមន្រ្តីបានស្តីបន្ទោស ដោយសារតែលោកគ្រូខាងលើ បានប្រព្រឹត្តកំហុសឆ្គង ក្នុងការអនុវត្តវិធានការ ដើម្បីទប់ស្កាត់ការចម្លងជំងឺកូវីដ១៩ ក្នុងសហគមន៍ ដោយសាមីខ្លួន មានការពាក់ព័ន្ធជាមួយអ្នកជំងឺកូវីដ១៩ ប៉ុន្តែមិនបានអនុវត្តវិធានការ ទប់ស្កាត់ការចម្លងបន្តទៅក្នុងសាលារៀន ។ សូមបញ្ជាក់ថា ខេត្តតាកែវបានផ្ទុះការភ្ញាក់ផ្អើលជាខ្លាំង កាលពីថ្ងៃ១៥ មីនា ក្រោយ កក្កដា សោភ័ណ្ឌ ដែលជាអតីតសង្ឃ មានវិជ្ជមានកូវីដ១៩ បានទៅចូលរួមមង្គលការ នៅភូមិក្រាំងលាវ ឃុំរវៀង ស្រុកសំរោង ខេត្តតាកែវកាលពីថ្ងៃ ១២មីនា ។ ក្រោយរកឃើញ បុគ្គលកក្កដា សោភ័ណ្ឌ មានផ្ទុកកូវីដ១៩ តំបន់នេះ ត្រូវបានចាត់ចូលជាទីធ្វើចត្តាឡីស័ក និងមានការបិទកន្លែងអាជីវកម្ម របស់ពលរដ្ឋផងដែរ ។ អ្នកប៉ះពាល់ខ្លាំងជាមួយ កក្កដា សុភ័ណ្ឌ មានចំនួន២៥នាក់ និងអ្នកប៉ះពាល់ ដោយប្រយោល៣៥៥ នាក់ ៕	2021-03-18T19:30:00+07:00	dap-news.com	https://dap-news.com/national/2021/03/18/127953/
09354822-7280-4404-beb1-ebd6a6f20cb0	អភិបាលខណ្ឌចំការមន ទទួលអំណោយ សប្បុរសធម៌ យកចែកជូនពលរដ្ឋ មានជីវភាពខ្វះខាត ដោយវិបត្តិកូវីដ-១៩	ក្នុងពិធីប្រគល់ និងទទួលអំណោយសប្បុរសធម៌នា ព្រឹកថ្ងៃទី១៨ ខែមីនា ឆ្នាំ២០២១នេះ លោក ហ្កាប្រ៊ីល តាន់ ប្រធាននាយកដ្ឋាន ទំនាក់ទំនងកិច្ចការសាធារណៈ និងជាតំណាង ក្រុមហ៊ុនព្រីនស៍ ហូលឌីងគ្រុប បានឲ្យដឹងថា នេះគឺជាឱកាសសំខាន់ សម្រាប់បង្ហាញការគាំទ្រ ដល់សហគមន៍ ដែលរងគ្រោះដោយសារកូវីដ-១៩ ។ លោកបន្តថា ចាប់តាំងពីការផ្ទុះឡើងនូវព្រឹត្តិការណ៍២០កុម្ភៈមក ខណ្ឌចំការមន បានរងផលប៉ះពាល់យ៉ាងខ្លាំង។ នៅក្នុងគ្រាដ៏លំបាកនេះ កើតមាននូវភាពមិនច្បាស់លាស់ ការព្រួយបារម្ភ និងកង្វល់ជាច្រើន ។ ក្នុងនាមក្រុមហ៊ុនឯកជន ចាំបាច់ត្រូវទទួលស្គាល់ថា ពួកគេត្រូវបានចាត់ទុកជាសសរស្តម្ភដ៏ សំខាន់សម្រាប់ទ្រទ្រង់ដល់សង្គម និងមានតួនាទីសំខាន់ ដែលត្រូវតែចូលរួមចំណែក ក្នុងការថែរក្សាសហគមន៍ដែលយើងកំពុងស្ថិតនៅនិងប្រតិបត្តិការអាជីវកម្ម។ លោកបញ្ជាក់ថា ក្រុមហ៊ុនបានចាត់វិធានកម្មយ៉ាងឆាប់រហ័ស និងសហការជាមួយសាលាខណ្ឌចំការមន ដើម្បីធ្វើការបរិច្ចាគនេះ រួមមានសម្ភារៈ ប្រើប្រាស់ប្រចាំថ្ងៃ ដូចជា៖ អង្ករ មី និង សម្ភារផ្សេងទៀត ដល់ប្រជាពលរដ្ឋចំនួន៨០៤គ្រួសារ ដែលត្រូវការជំនួយបន្ទាន់ ។ ក្រៅពីនេះ ក៏បានឧបត្ថម្ភទឹកបរិសុទ្ធ និងភេសជ្ជៈរាប់រយកេសទៀត ដល់កម្លាំងការពារធ្វើការ ទាំង២៤ម៉ោង ដោយមិនចេះនឿយហត់ នៅតាមគោលដៅក្នុង ភូមិសាស្ត្រខណ្ឌចំការមន ដើម្បីធានានូវសុខភាព និងសុវត្ថិភាពរបស់ប្រជាពលរដ្ឋ ។ តាមរយៈកិច្ចខិតខំ របស់ថ្នាក់ដឹកនាំគ្រប់ជាន់ថ្នាក់ លោកសង្ឃឹមថា ការបរិច្ចាគរបស់នេះ ក្រុមហ៊ុននឹងជួយរាជរដ្ឋាភិបាលកម្ពុជា ដើម្បីឆ្ពោះទៅរកគោលដៅចាក់វ៉ាក់សាំង ជូនប្រជាជនយ៉ាងតិច៨០% ឬចំនួនជិត១៣លាននាក់ ។ ក្នុងឱកាសនោះ លោក ថេង សុថុល អភិបាលខណ្ឌចំការមន បានសម្តែង នូវអំណរគុណ ចំពោះទឹកចិត្ត របស់ក្រុមហ៊ុនបានបរិច្ចាគ ជួយពលរដ្ឋមានជីវភាពខ្វះខាត ក្នុងសហគមន៍នេះ។ លោកចាត់ទុកអំណោយនេះ ពិតជាវិសេសវិសាល និងចំពេលវេលាដែលរដ្ឋបាលខណ្ឌចំការមន កំពុងត្រូវការសម្ភារៈទាំងនេះ ជួយដល់ប្រជាពលរដ្ឋជាង៨០០គ្រួសារ ។ លោកអភិបាលខណ្ឌសន្យាថា នឹងនាំយកអំណោយទាំងនេះ ទៅដល់ដៃពលរដ្ឋ ជាពិសេសពលរដ្ឋក្រីក្រ ទាំង៨០៤គ្រួសារក្នុងសហគមន៍ខណ្ឌចំការមន ។ បន្ថែមពីនេះ រដ្ឋបាលខណ្ឌចំការមន បានត្រៀមខ្លួន ជានិច្ចក្នុងការធ្វើកិច្ចសហប្រតិបត្តិការ ជាមួយក្រុមហ៊ុនព្រីនស៍ ទៅតាមអនុសារណៈយោគយល់គ្នា ដែលបានចុះហត្ថលេខា ដោយលោក ឃួង ស្រេង អភិបាលរាជធានីភ្នំពេញ និងលោកអគ្គនាយកក្រុមហ៊ុនព្រីសន៍ ហូលឌីង គ្រប់កាលពីពេលកន្លងទៅនេះឲ្យមានប្រសិទ្ធភាពខ្ពស់ ៕	2021-03-18T19:27:00+07:00	dap-news.com	https://dap-news.com/national/2021/03/18/127941/
dbd19ddd-209f-4e0b-b4b2-5e4a76dabdfb	ផ្ទុះកូវីដនៅក្លិបហាត់ប្រាណមួយនៅបឹងត្របែក សូមអ្នកពាក់ព័ន្ធទៅធ្វើតេស្តបន្ទាន់	សេចក្តីជូនដំណឹងរបស់ក្រសួងសុខាភិបាលបានប្រកាស ឲ្យអ្នកពាក់ព័ន្ធក្លិបហាត់ប្រាណហ៊្វីតហ្សូន (Fit-Zone) មានទីតាំងនៅលើផ្លូវ ៤៥០ សង្កាត់បឹងត្របែក ខណ្ឌចំការមន ត្រូវទៅធ្វើតេស្តបន្ទាន់នៅមណ្ឌលសុខភាពចាក់អង្រែ មន្ទីរពេទ្យខ្មែរសូវៀត និងមន្ទីរពេទ្យបង្អែកនៅតាមបណ្តាខេត្ត ក្រោយរកឃើញអ្នកមានវិជ្ជមានកូវីដ ១៩ បានចូលទៅក្លិបហាត់ប្រាណនៅទីនោះ។ សេចក្តីជូនដំណឹងបានណែនាំអ្នកមានរោគសញ្ញាដូចជា គ្រុនក្តៅ ក្អក កណ្តាស់ ឈឺបំពង់ក ឬដកដង្ហើមខ្លីៗ និងធ្លាប់ចេញចូលនិងពាក់ព័ន្ធក្លិបហ៊្វីតហ្សូនពីថ្ងៃ ០១ ដល់ទី ១២ មីនា ២០២១ ទៅធ្វើតេស្តនៅមន្ទីរពេទ្យដែលបានកំណត់ និងត្រូវពាក់ម៉ាសជាប្រចាំ៕	2021-03-18T18:42:00+07:00	kampucheathmey.com	https://www.kampucheathmey.com/local-news/84139
53884f0f-a1d3-42a8-aab3-5142617657de	រដ្ឋមន្ត្រីសុខាភិបាល ដាក់ឲ្យអនុវត្ត គោលការណ៍ណែនាំ សុវត្ថិភាពផ្នែក សុខាភិបាល ទាក់ទងការគ្រប់គ្រងសព អ្នកផ្ទុកវីរុសកូវីដ១៩	ភ្នំពេញ ៖ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានសម្រេចដាក់ ឲ្យអនុវត្តគោលការណ៍ ណែនាំស្តីពីវិធានសុវត្ថិភាព ផ្នែកសុខាភិបាល ទាក់ទងនឹងការគ្រប់គ្រង និងចាត់ចែងសាកសព អ្នកផ្ទុកវីរុសកូវីដ១៩ ៕	2021-03-18T18:09:00+07:00	dap-news.com	https://dap-news.com/national/2021/03/18/127900/
ce0d2a9e-c9ac-4b76-a261-47ca7c1df519	BREAKING: សហរដ្ឋអាមេរិក៖ មនុស្ស ៦.២៧ម៉ឺននាក់ទៀតឆ្លងកូវីដ-១៩ និងអ្នកជំងឺ ១,២៨៨នាក់ស្លាប់ នៅក្នុងពេលតែ១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦២,៧៩៤នាក់ទៀតបានឆ្លងជំងឺ COVID-19 ខណៈអ្នកជំងឺ ១,២៨៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី១៨ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,២៩៤,៧៩៨ករណី ក្នុងនោះមានអ្នកស្លាប់សរុបចំនួន ៥៥០,៦៤៦នាក់ និងជាសះស្បើយឡើងសរុប ២២,៤៤៧,២៧៥នាក់។ គួរបញ្ជាក់ថា ប្រធានាធិបតីអាមេរិកលោក ចូ បៃដិន បានប្តេជ្ញាចាក់វ៉ាក់សាំងបង្ការ COVID-19 ដល់មនុស្សពេញវ័យទូទាំងសហរដ្ឋអាមេរិក ទាំងអស់ប្រមាណ ២៥៨លាននាក់ នៅត្រឹមដំណាច់ខែឧសភា ឆ្នាំ២០២១។ គិតត្រឹមថ្ងៃពុធសប្តាហ៍នេះ ប្រជាជនអាមេរិកសរុប ១១០លាននាក់ហើយ បានទទួលការចាក់វ៉ាក់សាំងបង្ការ COVID-19 ដែលស្មើនឹង ២១.៧% ខណៈអាជ្ញាធរសុខាភិបាល កំពុងជំរុញការចាក់ឲ្យដល់ ២.៤លានដូសក្នុង១ថ្ងៃផងដែរ៕	2021-03-18T17:33:00+07:00	freshnewsasia.com	https://m.freshnewsasia.com/index.php/en/internationalnews/190068-2021-03-18-03-33-00.html
988846cd-b135-4755-9cac-078a3ae0d326	ឃុំសំពៅពូន ៣ ថ្ងៃជាប់គ្នា មានអ្នកឆ្លងកូវីដ ជាងមួយរយនាក់ អាជ្ញាធរចុះបិទភូមិ ៣ បន្ថែមទៀត	ឃុំសំពៅពូននៅតែបន្តរកឃើញករណីឆ្លងច្រើនប៉ុន្មានថ្ងៃជាប់គ្នា។ ជាមជ្ឍមណ្ឌលកាស៊ីណូដ៏ធំជាប់ព្រំដែនវៀតណាម ត្រឹមព្រឹកនេះ បន្តរកឃើញអ្នកឆ្លងថ្មី ២០ នាក់ទៀត ក្នុងចំណោមអ្នកឆ្លងសរុប ២១ នាក់របស់ខេត្តកណ្តាល។ អាជ្ញាធរខេត្តកណ្តាលបានសម្រេចបិទភូមិចំនួន៣ទៀតនៅក្នុងឃុំសំពៅពូន ដើម្បីទប់ស្កាត់ការឆ្លងរីករាលដាលជំងឺកូវីដ១៩ចូលសហគមន៍ទ្រង់ទ្រាយធំ។ ភូមិទាំង ៣ មានភូមិព្រែកសឹង្គ ភូមិព្រែកជ្រៃនិងភូមិព្រែកស្បូវ។ ភូមិទាំង ៣ ជាមូលដ្ឋាននៃកាស៊ីណូទាំង ៦ ជាប់ព្រំដែនវៀតណាម ហើយអាជ្ញាធរចុះបិទការចេញចូលរបស់ប្រជាពលរដ្ឋ។ លោក គង់ សោភ័ណ្ឌអភិបាលខេត្តកណ្តាលធ្លាប់បានមានប្រសាសន៍ថា បើទោះជាមានការកើនឡើងនៃអ្នកផ្ទុកមេរោគកូវីត-១៩ នៅឃុំសំពៅពូន របស់ស្រុកកោះធំ តែអាជ្ញាធរនៅតែអាចធ្វើការគ្រប់គ្រងស្ថានការ ព្រោះថាអ្នកដែលរកឃើញវិជ្ជមានមេរោគកូវីដ-១៩ គឺជាអ្នកដែលកំពុងធ្វើចត្តាឡីស័កនៅក្នុងកាស៊ីណូ និងមិនបានមានប្រាស្រ័យទាក់ទងជាមួយអ្នកខាងក្រៅឡើយ។ លោកឧត្តមសេនីយឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងជាប្រធានអនុគណៈកម្មការគ្រប់គ្រងសន្តិសុខ និងសណ្តាប់ធ្នាប់នៅតាមគោលដៅ និងតំបន់ចត្តាឡីស័ក កាលពីព្រឹកថ្ងៃទី១៧ ខែមីនា ឆ្នាំ២០២១នេះ បានអញ្ជើញពិនិត្យ និងជួយរៀបចំវិធានការដើម្បីគ្រប់គ្រងទីតាំងដែលទើបបានប្រែក្លាយជាមន្ទីរពេទ្យព្យាបាលជំងឺកូវីដ-១៩ និងកន្លែងចត្តាឡីស័កសម្រាប់អ្នកមានហានិភ័យខ្ពស់ក្នុងការឆ្លងជំងឺនេះនៅតំបន់ជ្រៃធំ។ ការអញ្ជើញចុះត្រួតពិនិត្យនេះគឺឆ្លើយតបទៅនឹងសំណូមពរពីអាជ្ញាធរខេត្តកណ្តាល ដែលកំពុងធ្វើការព្យាបាលអ្នកជំងឺកូវីដ-១៩ និងដោយសារករណីអ្នកវិជ្ជមានកូវីដ-១៩ នៅក្នុងខេត្តមានការកើនឡើងជាគំហុកក្នុងប៉ុន្មានថ្ងៃនេះ ជាពិសេសនៅតំបន់ជ្រៃធំតែម្តង ដែលក្រុមការងារបច្ចេកទេសសុខាភិបាល ត្រូវរៀបចំវិធានការ ដើម្បីគ្រប់គ្រងទីតាំងដែលទើបបានប្រែក្លាយជាមន្ទីរពេទ្យព្យាបាលជំងឺកូវីដ-១៩ និងកន្លែងចត្តាឡីស័កសម្រាប់អ្នកមានហានិភ័យខ្ពស់ក្នុងតំបន់នេះផងដែរ។ សូមបញ្ជាក់ថា ស្ថានភាពជំងឺកូវីដ-១៩ ក្នុងខេត្តកណ្តាល នៅប៉ុន្មានថ្ងៃចុងក្រោយនេះ មានការកើនឡើងជាគំហុក។ ត្រឹមតែ ៣ ថ្ងៃជាប់គ្នា រកឃើញអ្នកឆ្លងជាងមួយរយនាក់ ហើយផ្ទុះខ្លាំងនៅថ្ងៃ ១៥ មីនា រកឃើញអ្នកវិជ្ជមានកូវីដ-១៩ រហូតដល់ចំនួន៦៤នាក់ ស្ថិតនៅឃុំសំពៅពូន ស្រុកកោះធំខេត្តកណ្តាល៕	2021-03-18T17:27:00+07:00	kampucheathmey.com	https://www.kampucheathmey.com/local-news/84071
dae8678d-eb09-4067-8937-fd2228a59508	បុគ្គលិកហាង «Modestore» កើតជំងឺកូវីដ១៩, អាជ្ញាធរអំពាវនាវ អ្នកធ្លាប់ចូលហាងទៅយកសំណាក	ហាង «Modestore» ស្ថិតនៅផ្ទះលេខ ១៤BC ផ្លូវលេខ៣៧០ បានរកឃើញបុគ្គលិក២រូបកើតជំងឺកូវីដ១៩។ យោងតាមការជូនដំណឹងរបស់ហាង «Modestore» បុគ្គលិកពីរនាក់ ដែលរកឃើញវិជ្ជមានកូវីដ១៩ នាយប់ថ្ងៃទី១៦ ខែមីនា ជាបុគ្គលិកផ្នែកគណនេយ្យ និងគ្រប់គ្រុងស្តុក។ ជាមួយនឹងការរកឃើញករណីវិជ្ជមានកូវីដ១៩នៅក្នុងហាងខាងលើនេះ នាយកដ្ឋានប្រយុទ្ធប្រឆាំងនឹងជំងឺឆ្លង បានអំពាវនាវដល់អ្នកធ្លាប់ចេញចូលហាងចន្លោះពីថ្ងៃទី១០ ដល់ថ្ងៃទី១៦ ខែមីនា ហើយមានលេចចេញរោគសញ្ញាគ្រុនក្តៅ ក្អក កណ្តាស់ ឈឺបំពង់ក ឬដងដង្ហើមខ្លីៗ ទៅធ្វើតេស្តសុខភាពនៅតាមមន្ទីរពេទ្យ ដែលបានកំណត់ និងពាក់ម៉ាស់ឱ្យជាប់ជាប្រចាំ។ ដោយឡែកចំពោះអ្នកមិនមានចេញរោគសញ្ញា ត្រូវធ្វើចត្តាឡីស័កនៅផ្ទះ និងតាមដានសុខភាពរយៈពេល ១៤ថ្ងៃ៕	2021-03-18T17:24:00+07:00	freshnewsasia.com	https://m.freshnewsasia.com/index.php/en/localnews/190066-2021-03-18-03-24-55.html
74d9c96e-2a53-4ae8-a18f-2a9ac87216ef	ធនាគារ មេឃប៊ែង សាខាកម្ពុជាក្រោម ផ្អាកដំណើរការ ក្រោយមានបុគ្គលិកឆ្លងជំងឺកូវីដ១៩	ភ្នំពេញ ៖ ធនាគារមេឃប៊ែង (May bank) បានប្រកាសផ្អាកដំណើរការ ជាបណ្តោះអាសន្នចំពោះសាខារបស់ធនាគារ នៅកម្ពុជាក្រោយ ក្រោយបានរកឃើញបុគ្គលិកម្នាក់មានវិជ្ជមានវីរុសកូវីដ១៩៕	2021-03-18T17:15:00+07:00	dap-news.com	https://dap-news.com/national/2021/03/18/127843/
7e0078e4-af47-4681-9529-ef0aec1f5eea	អគ្គមេបញ្ជាការ កងយោធពលខេមរភូមិន្ទ ឲ្យមន្រ្តីក្រោមឱវាទ បន្ដអនុវត្តឲ្យម៉ឹងម៉ាត់ វិធានាការសុខាភិបាល ប្រយុទ្ធប្រឆាំងជំងឺកូវីដ-១៩	តាមសេចក្ដីណែនាំនៅថ្ងៃទី១៨ ខែមីនា ឆ្នាំ២០២១ នាយឧត្ដមសេនីយ៍ វង្ស ពិសេន បានឲ្យដឹងថា ស្ថានភាពនៃជំងឺកូវីដ-១៩ បានរីករាលដាលកាន់តែធំ នៅរាជធានីភ្នំពេញ និងនៅខេត្តមួយចំនួនទៀត ជាពិសេសការរីករាលដាល ចូលទៅក្នុងអង្គភាពមួយចំនួន នៃកងយោធពលខេមរភូមិន្ទ នាពេលថ្មីៗនេះ បើទោះបីជា ក្រសួងការពារជាតិ បានដំណើរការចាក់វ៉ាក់សាំង បង្ការជំងឺកូវីដ-១៩នេះ បានដល់ស្ទើរតែ គ្រប់យោធិនទូទាំងប្រទេសហើយក្ដី។ នាយឧត្ដមសេនីយ៍ បញ្ជាក់យ៉ាងដូច្នេះថា «ដើម្បីបង្ការ ការពារ និងទប់ស្កាត់ការរាតត្បាត នៃជំងឺកូវីដ-១៩ ក្នុងជួរកងទ័ព អគ្គមេបញ្ជាការ នៃកងយោធពលខេមរភូមិន្ទ ណែនាំដល់មេបញ្ជាការប្រភេទទ័ព ទ័ពជំនាញ និងនាយកស្ថាប័ន ចំណុះអគ្គបញ្ជាការដ្ឋានទាំងអស់ ដូចជា បន្តអនុវត្តឲ្យបានម៉ឺងម៉ាត់បំផុត នូវវិធានការសុខាភិបាល ជាពិសេស វិធានការ ៣ការពារ ៣កុំ របស់ រាជរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ-១៩»។ ជាងនេះទៅទៀត នាយឧត្ដមសេនីយ៍ វង្ស ពិសេន ក៏បានណែនាំឲ្យ ត្រួតពិនិត្យទីតាំងចត្តាឡីស័ក នៅក្នុងអង្គភាពរៀងៗខ្លួន ដែលបានរៀបចំកន្លងមក សម្រាប់ធ្វើចត្តាឡីស័ក ក្នុងករណីដែលយោធិន នៅក្នុងអង្គភាពមានការពាក់ព័ន្ធ ជាមួយអ្នកជំងឺកូវីដ-១៩។ ជាពិសេស បង្កើនការប្រុងប្រយ័ត្នខ្ពស់ និងរឹតបន្តឹងការគ្រប់គ្រងកម្លាំង ទាំងកម្លាំងជំនាញ កម្លាំងសុខាភិបាល និងកម្លាំងអន្តរាគមន៍ ដើម្បីត្រៀមលក្ខណៈ ក្នុងករណីមានបទបញ្ជា។ សូមរំលឹកថា គិតត្រឹមថ្ងៃទី១៨ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ-១៩ ចំនួន ១៥៤១នាក់ ក្នុងនោះ ព្យាបាលជាសះស្បើយ ចំនួន៨៩៨នាក់ ,កំពុងសម្រាកព្យាបាល ចំនួន៦៤០នាក់ អ្នកជំងឺម្នាក់ស្លាប់៕	2021-03-18T17:11:00+07:00	dap-news.com	https://dap-news.com/national/2021/03/18/127820/
59123e13-3a33-4be8-9f5b-139ba1802ba5	រកឃើញករណីឆ្លងកូវីដ១៩ ចំនួន ៣៦ នាក់ថែមទៀតថ្ងៃនេះ	ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ចំនួន ៣៦ នាក់ថែមទៀតនៅថ្ងៃនេះ ខណៈអ្នកជាសះស្បើយមានចំនួន ៥៨នាក់។អ្នកឆ្លងសរុប ១៥៤១នាក់ ខណៈករណីឆ្លងសរុបក្នុងសហគមន៍សរុបកេីនដល់ ១០២៥នាក់អ្នកសម្រាកព្យាបាល ៦៤០នាក់។	2021-03-18T16:57:00+07:00	kampucheathmey.com	https://www.kampucheathmey.com/health/84019
b2e3bb41-baf5-4416-970a-9dfe7d3a0059	នាយឧត្តមសេនីយ៍ វង្ស ពិសេន ចេញសេចក្តីណែនាំ៤ចំណុច ដល់កងទ័ពក្រោមចំណុះ ដើម្បីទប់ស្កាត់ការរាតត្បាតជំងឺកូវីដ-១៩	នាយឧត្ដមសេនីយ៍ វង្ស ពិសេន អគ្គមេបញ្ជាការនៃកងយោធពលខេមរភូមិន្ទ នៅថ្ងៃទី១៨ ខែមីនា ឆ្នាំ២០២១នេះ បានចេញសេចក្តីណែនាំ៤ចំណុច ដល់កងទ័ពក្រោមចំណុះ ដើម្បីបង្ការ ការពារ និងទប់ស្កាត់ការរាតត្បាតនៃជំងឺកូវីដ-១៩។ បើតាមសេចក្តីណែនាំរបស់នាយឧត្តមសេនីយ៍ វង្ស ពិសេន ដែលអង្គភាពព័ត៌មាន Fresh News ទទួលបាន ឱ្យដឹងថា ។ បន្តអនុវត្តឱ្យបានម៉ឺងម៉ាត់បំផុតនូវវិធានការសុខាភិបាលជាពិសេសវិធានការ «៣ការពារ ៣កុំ» របស់រាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ-១៩។ ទី២៖ ផ្សព្វផ្សាយដល់យោធិនចំណុះឱ្យបានជ្រួតជ្រាប និងអនុវត្តឱ្យបានខ្ជាប់ខ្ជួននូវច្បាប់ និងអនុក្រឹត្យស្ដីពី វិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត។ ត្រួតពិនិត្យទីតាំងចត្តាឡីស័ក នៅក្នុងអង្គភាពរៀងៗខ្លួនដែលបានរៀបចំកន្លងមកសម្រាប់ធ្វើចត្តាឡីស័ក ក្នុងករណីដែលយោធិន នៅក្នុងអង្គភាពមានការពាក់ព័ន្ធជាមួយអ្នកជំងឺកូវីដ-១៩។ បង្កើនការប្រុងប្រយ័ត្នខ្ពស់ និងរឹតបន្តឹងការគ្រប់គ្រងកម្លាំង ទាំងកម្លាំងជំនាញ កម្លាំងសុខាភិបាល និងកម្លាំងអន្តរាគមន៍ ដើម្បីត្រៀមលក្ខណៈក្នុងករណីមានបទបញ្ជា៕	2021-03-18T16:56:00+07:00	freshnewsasia.com	https://m.freshnewsasia.com/index.php/en/localnews/190060-2021-03-18-02-56-26.html
d2985dc9-4c4f-480c-a74c-f388f9d795c1	ដំណឹងល្អ! មានជាអ្នកជាសះស្បើយពីជំងឺកូវីដ១៩ថ្មី ចំនួន៥៨នាក់ និងអ្នកឆ្លងថ្មី៣៦នាក់	ភ្នំពេញ ៖ ក្រសួងសុខាភិបាលកម្ពុជាបានប្រកាសថា នាថ្ងៃទី១៨ ខែមីនា ឆ្នាំ២០២១នេះ មានករណីជាសះស្បើយពីជំងឺកូវីដ១៩ថ្មីចំនួន៥៨នាក់ ពោលមានច្រើនជាងអ្នកឆ្លងថ្មី ខណៈអ្នកឆ្លងថ្មីមាន៣៦នាក់ ។ គិតមកដល់ព្រឹកថ្ងៃ១៨ មីនានេះ កម្ពុជាមានអ្នកឆ្លងសរុប១៥៤១នាក់ ជាសះស្បើយ៨៩៨នាក់ អ្នកកំពុងព្យាបាល៦៤០នាក់ និងមានអ្នកស្លាប់ម្នាក់៕	2021-03-18T16:55:00+07:00	dap-news.com	https://dap-news.com/national/2021/03/18/127828/
4113e74f-918b-4db5-b2ba-bf1fc508d866	TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ចំនួន៣៦នាក់ ខណៈអ្នកជំងឺចំនួន៥៨នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី១៨ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៣៦នាក់ ក្នុងនោះសុទ្ធសឹងជាករណីសហគមន៍ក្នុង ខណៈអ្នកជំងឺចំនួន៥៨នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ អ្នកជំងឺទាំង៣៦នាក់នោះរួមមាន៖ ម្នាក់ជាស្ត្រីជនជាតិហ្វីលីពីន បានធ្វើដំណើរមកពីប្រទេសហ្វីលីពីន មកដល់កម្ពុជានៅថ្ងៃទី០៣ ខែមីនា ឆ្នាំ២០២១ និង៣៥នាក់ផ្សេងទៀត ជាករណីឆ្លងក្នុងសហគមន៍នៃ ដែលមានជនជាតិខ្មែរចំនួន ២៣នាក់, ជនជាតិវៀតណាមចំនួន ៩នាក់, ជនជាតិចិន២នាក់ និងជនជាតិអាមេរិកម្នាក់ ដែលរកឃើញនៅរាជធានីភ្នំពេញ និងខេត្តកណ្តាល។ ចំណែនអ្នកជាសះស្បើយទាំង៥៨នាក់វិញ រួមមាន៖ ជនជាតិខ្មែរ និងជនជាតិឥណ្ឌូនេស៉ី ចំនួន៤នាក់ ដែលជាអ្នកដំណើរមកពីក្រៅប្រទេស និង៥៤នាក់ ជាអ្នកជំងឺឆ្លងក្នុងសហគមន៍នៃ ក្នុងនោះមានជនជាតិខ្មែរ ចំនួន១២នាក់, ជនជាតិចិនចំនួន ៣៥នាក់, ជនជាតិវៀតណាម ៥នាក់, ជនជាតិកូរ៉េម្នាក់ និងជនជាតិឥណ្ឌូនេស៉ីម្នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៨ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៤១នាក់ ក្នុងនោះព្យាបាលជាសះស្បើយចំនួន ៨៩៨នាក់, កំពុងសម្រាកព្យាបាលចំនួន ៦៤០នាក់ អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕	2021-03-18T16:44:00+07:00	freshnewsasia.com	https://m.freshnewsasia.com/index.php/en/localnews/190058-2021-03-18-02-44-22.html
786bc46f-4577-46be-80a5-896c44d3c9fe	មេសហជីពស្នើសុំ រាជរដ្ឋាភិបាល ផ្អាកពិធីបុណ្យចូលឆ្នាំខ្មែរ ដើម្បីទប់ស្កាត់ការ រីករាលដាលជំងឺកូវីដ១៩	សម្ព័ន្ធសហជីពជាតិសុំអន្ដរាគមន៍បែបនេះ ដោយសារស្ថានភាពជាក់ស្តែង នៃការរីករាលដាលវិបត្តិកូវីដ១៩ ជាពិសេសការចម្លងក្នុងសហគមន៍២០ កុម្ភៈ ថ្មីៗនេះ កម្ពុជាមានអ្នកឆ្លងកាន់តែច្រើនឡើងៗ ដែលមិនធ្លាប់មានជាមួយនឹង ពលរដ្ឋមួយចំនួនធំមិនបាន គោរពតាមការណែនាំរបស់ក្រសួងសុខាភិបាល និងសេចក្តីប្រកាសរបស់រាជរដ្ឋាភិបាល ជាហេតុបណ្តាលឲ្យមានការកើនឡើង នៃចំនួនអ្នកឆ្លង។ នេះបើយោងតាមលិខិតរបស់ សម្ព័ន្ធសហជីពជាតិផ្ញើជូនលោក អ៊ិត សំហេង កាលពីថ្ងៃទី១៧ ខែមីនា ឆ្នាំ២០២១ ។ លិខិតបន្តថា «ដើម្បីជួយសម្រាលបន្ទុកដល់ រាជរដ្ឋាភិបាលក្នុងការទប់ស្កាត់ ការរីករាលដាលជំងឺកូវីដ១៩ និងជាកាតព្វរបស់ពលរដ្ឋ រួមគ្នាជួយទប់ស្កាត់ផងនោះ ខ្ញុំបាទអនុញ្ញាតសុំអន្តរាគមន៍ពីឯកឧត្តម រដ្ឋមន្ត្រី មេត្តាស្នើគោលការណ៍ពី ប្រមុខរាជរដ្ឋាភិបាលជាពិសេស សម្តេចតេជោ នាយករដ្ឋមន្ត្រី នៃព្រះរាជាណាចក្រកម្ពុជា សុំឲ្យផ្អាកប្រារព្ធពិធីបុណ្យចូលឆ្នាំថ្មី ប្រពៃណីជាតិ នាពេលខាងមុខ និងបន្តការងារធម្មតា ដើម្បីបញ្ចៀសពីការចម្លង ទ្រង់ទ្រាយធំនៅក្នុងប្រទេស»។ សម្ព័ន្ធសហជីពជាតិលើកឡើងទៀតថា ជាទូទៅនៅពេលប្រារព្ធពិធីបុណ្យ ចូលឆ្នាំប្រពៃណីជាតិម្តងៗ ជនរួមជាតិខ្មែរតែងតែប្រមូលផ្តុំគ្នា ជួបជុំគ្រួសារ មិត្តភ័ក្រ្ត ទៅវត្តអារាមនានាៗ លេងល្បែងប្រជាប្រិយ៍ ជាពិសេសយុវជន កម្មករ និយោជិត លេងម្សៅលាបមុខគ្នា លេងទឹកផ្ទះ ដាក់គ្នាដែលជាប្រភពនៃការចម្លងធ្ងន់ធ្ងរ ឬពីមនុស្សម្នាក់ទៅមនុស្សម្នាក់ ពីសហគមន៍ទៅសហគមន៍មួយផ្សេងទៀត ស្របពេលរាជរដ្ឋាភិបាលកម្ពុជា បាននឹងកំពុងខិតខំដោះស្រាយប្រើគ្រប់វិធាន ដើម្បីទប់ស្កាត់ការីករាលដាលនៃជំងឺកូវីង១៩នេះ។ សម្តេចតេជោ ហ៊ុន សែន នាយករដ្ឋមន្រ្តីកម្ពុជា កាលពីជាងមួយខែមុនក្នុងពេលស្ងាត់ជំងឺកូវីដ១៩ បានប្រកាសថា បុណ្យចូលឆ្នាំខ្មែរឆ្នាំនេះ នឹងប្រារព្ធធ្វើ ក្រោយខានប្រារព្ធកាលពីឆ្នាំមុន ៕	2021-03-18T16:38:00+07:00	dap-news.com	https://dap-news.com/national/2021/03/18/127819/
0edbecb5-e35f-4bad-b66d-e404cd0abebe	ក្រសួងឲ្យអ្នកពាក់ព័ន្ធ ទៅធ្វើតេស្តជាបន្ទាន់ ក្រោយមានអ្នកជំងឺកូវីដ១៩ ចូលក្លឹបហាត់ប្រាណ Fit Zone បឹងត្របែក	យោងតាមហ្វេសប៊ុក នាយកដ្ឋានប្រយុទ្ធជំងឺឆ្លង នៅព្រឹកថ្ងៃទី១៨ មីនានេះបានបញ្ជាក់ថា «ករណីវិជ្ជមានកូវីដ១៩ បានចូលក្នុងខ្លឹបហាត់ប្រាណហ្វឹតហ្សូន (Fit Zone) នៅលើផ្លូវ ៤៥០ បឹងត្របែក ភ្នំពេញ ចន្លោះពីថ្ងៃទី១ ដល់ទី១២ ខែមីនា ឆ្នាំ២០២១ ។ សូមអញ្ជើញបងប្អូន ដែលមានរោគសញ្ញាដូចជា៖ គ្រុនក្តៅ ក្អក កណ្តាស់ ឈឺបំពង់ក ឬដកដង្ហើមខ្លីៗ និងធ្លាប់ចេញចូលទៅក្នុងក្លឹបហាត់ប្រាណហ្វឹតហ្សេន (Fit-Zone) ពីថ្ងៃទី ១ ដល់ទី១២ ខែមីនា ឆ្នាំ ២០២១ សូមអញ្ជើញទៅធ្វើតេស្ត នៅមន្ទីរពេទ្យដែល បានកំណត់អនុញ្ញាត ក្នុងរាជធានីភ្នំពេញ ឬខេត្តរបស់អ្នក និងពាក់ម៉ាស់ជាប្រចាំ» ។ ចំពោះបុគ្គលដែលមិនមាន រោគសញ្ញាត្រូវធ្វើចត្តាឡីស័កនៅផ្ទះ និងតាមដានសុខភាព របស់អ្នករាល់ថ្ងៃរយៈពេល ១៤ថ្ងៃ រាប់ពីថ្ងៃអ្នកបានប៉ះពាល់ចុងក្រោយ។ ក្នុងនោះអ្នកពាក់ព័ន្ធ គឺទៅធ្វើតេស្ត នៅមណ្ឌលសុខភាពចាក់អង្រែក្រោម មន្ទីរ ពេទ្យខ្មែរ-សូវៀត និងមន្ទីរពេទ្យបង្អែក នៅតាមបណ្តាខេត្តនានា ៕	2021-03-18T16:34:00+07:00	dap-news.com	https://dap-news.com/national/2021/03/18/127815/
6f144c4c-dfb3-4d06-8ea3-bd2c5e1f4a5b	កម្លាំងអន្តរាគមន៍ កងរាជអាវុធហត្ថរាជធានីភ្នំពេញ ចុះនាំខ្លួនបុរសម្នាក់ចង់គេចវេះ មិនព្រមផ្តល់សំណាក រកមេរោគកូវីដ១៩	ភ្នំពេញ ៖ កម្លាំងអន្តរាគមន៍ នៃកងរាជអាវុធហត្ថរាជធានីភ្នំពេញ នៅល្ងាចថ្ងៃទី១៧ ខែមីនា ឆ្នាំ២០២១ បានចុះនាំខ្លួនបុរសម្នាក់ចង់គេចវេះ មិនព្រមផ្តល់សំណាកឲ្យគ្រូពេទ្យ យកធ្វើតេស្តរកមេរោគកូវីដ១៩ ខណៈរូបគេ បានជាប់ពាក់ព័ន្ធផ្ទាល់ ជាមួយអ្នកជំងឺកូវីដ១៩ ពោលគឺឪពុកម្តាយធ្វើតេស្តវិជ្ជមាន។ នេះបើយោងតាមផេក របស់លោកឧត្តមសេនីយ៍ឯក រ័ត្ន ស្រ៊ាង មេបញ្ជាការ កងរាជអាវុធហត្ថរាជធានីភ្នំពេញ។ ការចុះអន្តរាគមន៍នេះ ដោយមានការស្នើសុំពីក្រុមគ្រូពេទ្យ ។ ប្រតិបត្តិការនេះ ដឹកនាំដោយលោកវរសេនីយ៍ឯក សៀ ទីន នាយរងសេនាធិការដ្ឋាន និងជាប្រធានក្រុមការងារ ប្រតិបត្តិប្រយុទ្ធប្រឆាំងជំងឺកូវីដ១៩ កងរាជអាវុធហត្ថរាជធានីភ្នំពេញ បានសហការជាមួយ គណៈបញ្ជាការឯកភាពរដ្ឋបាលខណ្ឌដូនពេញ ដឹកនាំដោយ លោក ម៉ុក ច័ន្ទករុណា អភិបាលរងខណ្ឌដូនពេញ និងក្រុមគ្រូពេទ្យក្រសួងសុខាភិបាល ចុះទៅដល់ទីតាំងផ្ទាល់ ស្ថិតនៅផ្ទះជាន់ទី៤ ផ្លូវព្រះមុនីវង្ស ភូមិ២ សង្កាត់ផ្សារថ្មីទី២ ខណ្ឌដូនពេញ ។ ទីបំផុតក៏បាននាំខ្លួន បុរសចង់គេចវេះម្នាក់នោះ ទៅកាន់មណ្ឌលព្យាបាលជំងឺកូវីដ-១៩ ចាក់អង្រែក្រោមបានដោយជោគជ័យ ៕	2021-03-18T16:29:00+07:00	dap-news.com	https://dap-news.com/national/2021/03/18/127811/
124b2a11-8712-49e5-a85c-f8cafb1a174b	ក្លឹបហាត់ប្រាណ Fit-Zone បំពានបំរាមអាជ្ញាធរ ឥឡូវផ្ទុះជំងឺកូវីដ១៩, អាជ្ញាធរសុំឱ្យអ្នកពាក់ព័ន្ធទៅយកសំណាក	នាយកដ្ឋានប្រយុទ្ធប្រឆាំងជំងឺឆ្លងរបស់ក្រសួងសុខាភិបាល បានប្រកាសពីការរកឃើញអ្នកកើតជំងឺកូវីដ១៩ នៅក្នុងក្លឹបហាត់ប្រាណហ្វ៊ីតហ្សូន (Fit-Zone) ស្ថិតនៅលើផ្លូវលេខ៤៥០ បឹងត្របែក។ ក្នុងសេចក្តីជូនដំណឹងនៅព្រឹកថ្ងៃទី១៧ ខែមីនា នេះ នាយកដ្ឋានប្រយុទ្ធប្រឆាំងជំងឺឆ្លង បានអំពាវនាវដល់ជនចេញចូលក្នុងក្លឹបចន្លោះពីថ្ងៃទី០១ ដល់ថ្ងៃទី១២ ហើយមានលេចចេញរោគសញ្ញា ដូចជាគ្រុនក្តៅ ក្អក កណ្តាស់ ឈឺបំពង់ក ឬដកដង្ហើមខ្លីៗ អញ្ជើញទៅធ្វើតេស្តរករោគសញ្ញានៅតាមមន្ទីរពេទ្យដែលបានកំណត់។ នាយកដ្ឋានប្រយុទ្ធប្រឆាំងជំងឺឆ្លង ក៏បានអំពាវនាវដល់អ្នកដែលមិនមានចេញរោគសញ្ញា ត្រូវធ្វើចត្តាឡីស័ក (ដាក់ខ្លួនដាច់ដោយឡែក) នៅក្នុងផ្ទះ និងតាមដានសុខភាពរយៈពេល១៤ថ្ងៃ រាប់ពីថ្ងៃអ្នកបានប៉ះពាល់ចុងក្រោយ។ ក្រសួងទេសចរណ៍ បានប្រកាសឱ្យអាជីវកម្មក្លឹបហាត់ប្រាណដើម្បីសុខភាព ផ្អាកសកម្មភាពតាំងពីថ្ងៃទី២៦ ខែកុម្ភៈ ឆ្នាំ២០២១មកម្ល៉េះ ដើម្បីទប់ស្កាត់ការរីករាលដាលជំងឺកូវីដ១៩ នៅក្នុងសហគមន៍២០កុម្ភៈ។ តែក្លឹបហាត់ប្រាណហ្វ៊ីតហ្សូន មិនបានគោរពតាមសេចក្តីជូនដំណឹង ហើយបន្តបើកដំណើររហូតនាំដល់ការផ្ទុះជំងឺកូវីដ១៩។ ច្បាប់ស្តីពីវិធានសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ១៩ បានចែងថា បុគ្គលដែលមិនអនុវត្តតាមវិធានសុខាភិបាល វិធានការដ្ឋបាល ឬវិធានការផ្សេងទៀត ដែលត្រូវបានដាក់ចេញស្របតាមច្បាប់នេះ ត្រូវទទួលទណ្ឌកម្មរដ្ឋបាល និងទណ្ឌកម្មព្រហ្មទណ្ឌ។ ទណ្ឌកម្មរដ្ឋបាលរួមមាន៖ ការព្យួរ ឬដកហូតអាជ្ញាប័ណ្ណ វិញ្ញាបនបត្រ ឬលិខិតអនុញ្ញាតប្រកបអាជីវកម្ម និងបិទអាជីវកម្ម។ ទណ្ឌកម្មព្រហ្មទណ្ឌរួមមាន៖ ពិន័យអន្តរការណ៍, ពិន័យជាប្រាក់ និងទោសដាក់ពន្ធនាគារ៕	2021-03-18T16:23:00+07:00	freshnewsasia.com	https://m.freshnewsasia.com/index.php/en/localnews/190055-2021-03-18-02-23-50.html
6e0295aa-8dd8-484c-8d98-57fb5a756582	ជិះឡានជាមួយអ្នកផ្ទុកកូវីដ តែមិនបានប៉ះពាល់ ឬនិយាយគ្នា អាចឆ្លងអត់?	តើការជិះឡានជាមួយអ្នកផ្ទុកកូវីដ-១៩ ទាំងដែលយើងមិនបានប៉ះពាល់ ឬនិយាយគ្នាលេង អាចឆ្លងដែរឬទេ? នេះជាចម្ងល់ដែលមនុស្សជាច្រើនលើកឡើង និងមានភាពភ័យខ្លាច។ លោកវេជ្ជបណ្ឌិតផ្នែកទូទៅ បានឲ្យដឹងថា កូវីដ-១៩ អាចចម្លងពីមនុស្សម្នាក់ទៅម្នាក់ទៀតទាំង ។ តែបើយើងមិនបានទៅប៉ះពាល់នរណាម្នាក់ដែលមានរោគសញ្ញាក្ដៅខ្លួន ហៀរសំបោរ ក្អក ឬការពារខ្លួនដោយពាក់ម៉ាស់បានត្រឹមត្រូវមិនឆ្លងទេ។ ផ្ទុយទៅវិញ បើយើងធ្វើដំណើរតាមឡានជាមួយអ្នកផ្ទុក ដោយគេមានអាការៈក្ដៅខ្លួន ក្អក ហើយយើង និងគេមិនបានពាក់ម៉ាស់ទេ សំណាកចេញពីទឹកមាត់ ទឹកសម្បោរ ដែលខ្ទាតអាចមកត្រូវខ្លួន ហើយអាចឆ្លងបាន។ វេជ្ជបណ្ឌិតបានបន្ថែមទៀតថា បើចាំបាច់ត្រូវធ្វើដំណើរដោយជិះឡានឈ្នួល ត្រូវពិនិត្យមើលអ្នកនៅក្នុងនោះមានមនុស្សច្រើនដែលប្រជ្រៀតគ្នា ឬអត់? បើមនុស្សច្រើនមិនបាច់ជិះទេ ហើយសង្កេតមើលអ្នកដំណើររួមទាំងនោះ មានការពារខ្លួនដោយពាក់ម៉ាស់ឬអត់ ហើយយើងខ្លួនឯងត្រូវតែការពារខ្លួនជាចាំបាច់។ ក្រោយចុះពីឡានត្រូវលាងសម្អាតដៃ ហើយពេលទៅដល់ផ្ទះវិញ ផ្លាស់ប្ដូរសម្លៀកបំពាក់ និងងូតទឹកសម្អាតខ្លួនជាមួយសាប៊ូ។ ដូចនេះហើយបានជាគេតម្រូវឲ្យមានយើងមានគម្លាតឃ្លាតពីគ្នា ១ ម៉ែត្រកន្លះ ពេលនៅតាមទីសាធារណៈ ដើម្បីចៀសវាងមាននរណាក្អក កណ្ដាស់ សំណាកដែលចេញពីមាត់ និងច្រមុះមិនអាចធ្លាក់ទៅដល់យើង៕ ចុចអាន៖ ចុចអាន៖	2021-03-18T15:57:00+07:00	kampucheathmey.com	https://www.kampucheathmey.com/health/83953
51fe10cb-2945-4441-bf17-46928a2a0a8f	ធនាគារ Maybank សាខាផ្លូវកម្ពុជាក្រោម ផ្អាកផ្តល់សេវា ព្រោះបុគ្គលិកម្នាក់កើតជំងឺកូវីដ១៩	ធនាគារ Maybank សាខាផ្លូវកម្ពុជាក្រោម បានប្រកាសផ្អាកដំណើរជាបណ្តោះអាសន្ន បន្ទាប់ពីបុគ្គលិករបស់ខ្លួនម្នាក់កើតជំងឺកូវីដ១៩។ យោងតាមសេចក្តីដំណឹង បានបញ្ជាក់ថា ការផ្អាកនឹងធ្វើឡើងចាប់ពីថ្ងៃនេះតទៅរហូតមានការជូនដំណឹងជាថ្មី។ បើទោះបីជាយ៉ាងសាខាដទៃទៀត របស់ធនាគារនៅដំណើរការជាធម្មតា។ យោងតាមប្រភពព័ត៌មាន បានឱ្យដឹងថា បុគ្គលិកដែលកើតជំងឺកូវីដ១៩នេះ បានឆ្លងពីមិត្តភក្តិរបស់គេ មិនមែនឆ្លងនៅក្នុងកន្លែងធ្វើការនោះទេ។ បុគ្គលិករូបនេះ ក៏មិនមែនជាអ្នកផ្តល់សេវាជូនអតិថិជននោះដែរ៕	2021-03-18T15:45:00+07:00	freshnewsasia.com	https://m.freshnewsasia.com/index.php/en/localnews/190052-2021-03-18-01-45-43.html
36ea8463-ade3-4421-9492-737ef27b9527	UNDP បញ្ជាទិញរថយន្តសង្គ្រោះបន្ទាន់៦០គ្រឿង និងសំភារពេទ្យជាច្រើន ជួយរាជរដ្ឋាភិបាលកម្ពុជា ទប់ស្កាត់ជំងឺកូវីដ១៩	No Content	2021-03-18T15:40:00+07:00	dap-news.com	https://dap-news.com/national/2021/03/18/127804/
2f68474a-051b-40d8-837c-d7853d7b992e	ហេតុអ្វីវីតាមីនD ជួយឱ្យអ្នកជំងឺកូវីដឆាប់មានសុខភាពល្អឡើងវិញ?	តាមរយៈការសិក្សាមួយដែលត្រូវបានចុះផ្សាយដោយ UChicago Medicine ដែលបានសិក្សាទៅលើអ្នកជំងឺកូវីដ និងកម្រិតជាតិវីតាមីនD នៅក្នុងខ្លួនរបស់ពួកគេបានបង្ហាញថា អ្នកជំងឺដែលមានជាតិវីតាមីន D កាន់តែទាបស្ថានភាពជំងឺរបស់ពួកគេអាចនឹងកាន់តែធ្ងន់ធ្ងរ។ បើយោងតាមប្រសាសន៏របស់ វេជ្ជបណ្ឌិតDavid Meltzer បានលើកឡើងថា ការដែលមានជាតិវីតាមីន D មិនគ្រប់គ្រាន់នេះមិនត្រឹមតែបណ្ដាលអោយរាងកាយអ្នកប្រឈមមុខ នឹងការឆ្លងជំងឺផ្លូវដង្ហើមប្រភេទថ្មីធ្ងន់ធ្ងរជាងមនុស្សធម្មតា ប៉ុណ្ណោះទេ ថែមទាំងងាយនឹងឆ្លងជំងឺផ្លូវដង្ហើមជាច្រើនប្រភេទទៀត។ អ្វីទៅជាកង្វះវីតាមីន D?កង្វះវីតាមីន D កើតឡើងនៅពេលដែលរាងកាយអ្នកមិនមានជាតិវីតាមីនសម្រាប់ប្រើប្រាស់គ្រប់គ្រាន់។ ជាធម្មតាវីតាមីនD ត្រូវបានផលិតដោយរាងកាយដោយប្រើប្រាស់នូវពន្លឺព្រះអាទិត្យ។ ចំពោះបុគ្គលដែលមានអាយុកាន់តែច្រើនទៅរាងកាយនិង មិនអាចផលិតវីតាមីនប្រភេទនេះអោយបានសមស្របតាមដែលរាងកាយត្រូវការនោះទេ។ ទាំងនេះជាវិធីមួយចំនួនក្នុងការបង្កើនវីតាមីន D ក្នុងរាងកាយមកវិញ៖ ១ ត្រូវពន្លឺព្រះអាទិត្យអោយបានប្រហែល ១៥ ទៅ ២០ នាទី ៣ ថ្ងៃក្នុងមួយសប្ដាហ៏។ ២ ទទួលទានអាហារដែលសម្បូរទៅដោយវីតាមីន D ដូចជាត្រីធូណា សាល់ម៉ុន ផ្នែកក្រហមនៃស៊ុត ផ្សិត។ ៣ ទទួលទានទឹកដោះគោដែលមានបន្ថែមវីតាមីន D (Fortified Milk)។ ៤ ទទួលទានថ្នាំបង្កើន វីតាមីន (Nutritional Supplements)៕	2021-03-18T15:23:51+07:00	kbnnews.com	https://kbn.news/archives/212232
e8c2c9e0-58d7-4876-a5cd-0dfa80b7ed20	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ១៩៨ ៩៣៣នាក់ (Video inside)	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅព្រឹកថ្ងៃនេះបង្ហាញថា គិតត្រឹមថ្ងៃទី១៧ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ Sinopharm ដែលបានចាក់សរុបចំនួន៖ ១៤៩ ៣៣៦នាក់ Astra Zeneca ដែលបានចាក់សរុបចំនួន៖ ៤៩ ៥៩៧នាក់	2021-03-18T15:17:00+07:00	freshnewsasia.com	https://m.freshnewsasia.com/index.php/en/localnews/190051-2021-03-18-01-17-29.html
6dc2c26e-672a-463c-9c21-b8eef8c8121f	គ្រូបង្រៀនគីមី ពាក់ព័ន្ធអ្នកជំងឺកូវីដ តែទៅបង្រៀនសិស្សទៀត រហូតក្រសួងអប់រំ ធ្វើការ	គ្រូបង្រៀន កម្រិតឧត្តម ម្នាក់ ឈ្មោះ ប៉ៃ ផុនា បង្រៀនមុខវិជ្ជាគីមីនៅវិទ្យាល័យអង្គតាសោម ខេត្តតាកែវ បានចូលរួមកម្មវិធីមានមនុស្សច្រើន ហើយមានអ្នកកើតជំងឺកូវីដ១៩ម្នាក់ បានចូលរួមក្នុងពិធីនោះដែរ តែយ៉ាងណា លោកគ្រូបង្រៀនខាងលើ មិនព្រមដាក់ខ្លួនធ្វើចត្តាឡីស័កទេ ដោយទៅបង្រៀនសិស្សនៅក្នុងថ្នាក់ជាធម្មតា រហូតលោក ហង់ជួន ណារ៉ុន រដ្ឋមន្រ្តីក្រសួងអប់រំ យុវជន និងកីឡា ចេញលិខិតស្តីបន្ទោស។ ក្នុងលិខិតស្តីបន្ទោស បញ្ជាក់ថា ដោយសារតែលោកគ្រូឈ្មោះ ប៉ៃ ផុនា បានប្រព្រឹត្តកំហុសឆ្គង ក្នុងការអនុវត្តវិធានការ ដើម្បីទប់ស្កាត់ការចម្លងជំងឺកូវីដ១៩ ក្នុងសហគមន៍ ដោយសាមីខ្លួន មានការពាក់ព័ន្ធជាមួយអ្នកជំងឺកូវីដ១៩ ប៉ុន្តែមិនបានអនុវត្តវិធានការ ទប់ស្កាត់ការចម្លងបន្តទៅក្នុងសាលារៀន ៕	2021-03-18T14:50:56+07:00	kbnnews.com	https://kbn.news/archives/212209
e1786876-5233-4582-a872-8e2425694512	ដល់តោនហើយ ! បុគ្គលិកណាហ្គាវើលដ៍២នាក់ប្ដីប្រពន្ធ បានឆ្លងជំងឺកូវីដ	ក្រុមការងារក្រសួងសុខាភិបាល សហការជាមួយកម្លាំង គណៈបញ្ជាការឯកភាពខណ្ឌឫស្សីកែវ បានបន្តរកឃើញអ្នកឆ្លងជំងឺកូវីដ ២នាក់ប្ដីប្រពន្ធ ដែលជាបុគ្គលិកក្រុមហ៊ុនណាហ្គាវើល និងអ្នកពាក់ព័ន្ធផ្សេងទៀត ។ បន្ទាប់មក បាននាំអ្នកជំងឺមកសម្រាកព្យាបាល និងអ្នកពាក់ព័ន្ធយកមកធ្វើចត្តាឡីស័ក។ លោក ជា ពិសី អភិបាលខណ្ឌឫស្សីកែវ បញ្ជាក់ថា ក្រុមការងាររដ្ឋបាលខណ្ឌ និងក្រុមការងារក្រសួងសុខាភិបាល បានបន្តរកឃើញអ្នកកើតជំងឺកូវីដ១៩ ២នាក់ប្តីប្រពន្ធ ដោយបុរសជាប្ដី អាយុ២៧ឆ្នាំ និងប្រពន្ធ អាយុ២៤ឆ្នាំ ជាបុគ្គលិកក្រុមហ៊ុនណាហ្គាវើល (ឆ្លងពីណាហ្គាវើលទី១) ក្រោយពីយកសំណាកទៅពិនិត្យលើកទី២ និងបានបញ្ជូនទៅព្យាបាល នៅអតីតសណ្ឋាគារអ៉ីនធើខនទីណង់តាល់ (The Great Duke) ដែលកំពុងស្នាក់នៅបន្ទប់ជួល ផ្លូវបេតុង ភូមិមិត្តភាព សង្កាត់ប្ញស្សីកែវ នៅវេលាម៉ោង២០៖០០នាទីយប់ថ្ងៃទី១៧ ខែមីនា ឆ្នាំ២០២១។ លោកអភិបាលខណ្ឌ បន្តថា បន្ទាប់មក ក្រុមការងាររដ្ឋបាលខណ្ឌ និងក្រុមការងារក្រសួងសុខាភិបាល បាននិងកំពុងស្វែងរក អ្នកពាក់ព័ន្ធផ្សេងទៀត ដើម្បីដាក់ឲ្យធ្វើចត្តាឡីស័កនៅកន្លែងកើតហេតុរយៈពេល១៤ថ្ងៃ នៃវិធានការ «៣ការពារ-៣កុំ-២ចូលរួម» របស់ក្រសួងសុខាភិបាល តាមការដឹកនាំដោយសម្ដេចតេជោ ហ៊ុន សែន នាយករដ្ឋមន្ត្រីកម្ពុជា៕	2021-03-18T14:18:13+07:00	kbnnews.com	https://kbn.news/archives/212198
26f986e5-f03a-409a-8027-4fe3548a3a9f	អគ្គលេខាធិការអង្គការអន្តរជាតិហ្វ្រង់កូហ្វូនី កោតសរសើរកម្ពុជា គ្រប់គ្រងជំងឺរាតត្បាតកូវីដ១៩ ប្រកបដោយប្រសិទ្ធភាព	ភ្នំពេញៈ អគ្គលេខាធិការអង្គការអន្តរជាតិហ្វ្រង់កូហ្វូនី លោកស្រី លូអ៊ីស មូស៊ីគីវ៉ាបូ បានកោតសរសើររាជរដ្ឋាភិបាលកម្ពុជា ក្រោមកការដឹកនាំរបស់សម្តេចតតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជាចំពោះការគ្រប់គ្រងជំងឺរាតត្បាតកូវីដ១៩ ប្រកបដោយប្រសិទ្ធភាព។ ការកោតសរសើរនេះ បានធ្វើឡើងនៅក្នុងជំនួបពិភាក្សាតាមប្រព័ន្ធវីដេអូជាមួយលោកឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ កាលពីថ្ងៃទី១៦ ខែមីនា ឆ្នាំ២០២១។ តាមសំណើរបស់អង្គការអន្តរជាតិហ្វ្រង់កូហ្វូនី (OIF) លោកឧបនាយករដ្ឋមន្ត្រី ប្រាក់ សុខុន រដ្ឋមន្ត្រីការបរទេស និងសហប្រតិបត្តិការអន្តរជាតិ បានជួបសន្ទនាជាមួយលោកស្រី លូអ៊ីស មូស៊ីគីវ៉ាបូអគ្គលេខាធិការអង្គការអន្តរជាតិហ្វ្រង់កូហ្វូនី អំពីប្រធានបទទាក់ទងនឹងការទទួលបានវ៉ាក់សាំងប្រឆាំងនឹងជំងឺកូវីដ១៩ ប្រកបដោយសមធម៌ និងជាសកល ។ ក្នុងជំនួបពិភាក្សានេះ លោកឧបនាយករដ្ឋមន្ដ្រី បានជម្រាបជូនលោកស្រី MUHSIKIWABO ថា រហូតមកដល់ពេលនេះ កម្ពុជាមានអ្នកកើតជំងឺកូវីដ-១៩ តែម្នាក់គត់ដែលបានបាត់បង់ជីវិត។ វ៉ាក់សាំងដំបូងបង្អស់ដែលទទួលបានក្នុងក្របខណ្ឌនៃយន្តការ Covax និងអំណោយពី រដ្ឋាភិបាលចិន បានអនុញ្ញាតឱ្យកម្ពុជាចាប់ផ្តើមចាក់វ៉ាក់សាំងដំបូងដល់ប្រជាជន។ វ៉ាក់សាំងជាច្រើនទៀតត្រូវបានរំពឹងនឹងទទួលបាន ក្នុងរយៈពេលពីរបីសប្តាហ៍ខាងមុខ ។ អគ្គលេខាធិការអង្គការអន្តរជាតិហ្វ្រង់កូហ្វូនី បានកោតសរសើរប្រទេសកម្ពុជា ចំពោះការគ្រប់គ្រងជំងឺរាតត្បាតនេះ ប្រកបដោយប្រសិទ្ធភាព ។ លោកជំទាវបានរំឭកពីសេចក្តីសម្រេចដែលសមាជិកអង្គការអន្តរជាតិហ្វ្រង់កូហ្វូនីបានអនុម័តជាឯកច្ឆន្ទកាលពីខែវិច្ឆិកា ឆ្នាំ២០២០ សំដៅឱ្យសម្រេចបាននូវ សាមគ្គីភាពអន្តរជាតិ និងការចែករំលែកវ៉ាក់សាំងប្រកបដោយសមធម៌ នៅក្នុងក្របខ័ណ្ឌនៃយន្តការ Covax និងជាមួយសហភាពអឺរ៉ុប។ លោកឧបនាយករដ្ឋមន្ត្រី បានលើកឡើងថា “គ្មានប្រទេសណាអាចចាត់ទុកថារួចផុតពីគ្រោះថ្នាក់បានទេ ប្រសិនបើប្រទេសផ្សេងទៀតមិនមានសុវត្ថិភាពនោះ។ វ៉ាក់សាំងនេះជាដំណោះស្រាយតែមួយគត់សម្រាប់ការវិលត្រឡប់ទៅរកស្ថានភាពធម្មតាឡើងវិញ”។ អគ្គលេខាធិការអង្គការអន្តរជាតិហ្វ្រង់កូហ្វូនី បានជូនដំណឹងពីបំណងប្រាថ្នារបស់លោកស្រី ក្នុងការបំពេញទស្សនកិច្ច ជាមួយឥស្សរជនហ្វ្រង់កូហ្វូន មកពីសហភាព អឺរ៉ុប នៅប្រទេសកម្ពុជា នៅមុនដំណាច់ ខែមេសាឆ្នាំ២០២១ ក្នុងគោលបំណងធ្វើការតស៊ូមតិ ដើម្បីទទួលបានការចាក់វ៉ាក់សាំងជាសកល និងប្រកបដោយសមធម៌ ក្រោមយន្តការCOVAX ដែលដឹកនាំដោយអង្គការសុខភាពពិភពលោក។ លោកឧបនាយករដ្ឋមន្ត្រី ប្រាក់ សុខុន បានផ្តល់ការគាំទ្រយ៉ាងពេញទំហឹងចំពោះសំណើនេះ និងបានប្រកាសថា “អង្គការអន្តរជាតិហ្វ្រង់កូហ្វូនីត្រូវតែបង្ហាញវត្តមានរបស់ខ្លួននៅក្នុងតំបន់អាស៊ី-ប៉ាស៊ីហ្វិក ដែលកម្ពុជាលើកតម្កើងយ៉ាងសកម្មនូវការប្រើប្រាស់ភាសាបារាំង និងគុណតម្លៃហ្វ្រង់កូហ្វូនី។ យុទ្ធនាការចាក់វ៉ាក់សាំងពហុភាគីនេះ នឹងទទួលបានការចាប់អារម្មណ៍នៅក្នុងកិច្ចប្រជុំកំពូលអាស៊ី-អឺរ៉ុប លើកទី ១៣ ដែលរៀបចំឡើងដោយប្រទេសកម្ពុជានៅដំណាច់ឆ្នាំ២០២១ ក្រោមមូលបទ “ការពង្រឹងពហុភាគីនិយមដើម្បីកំណើនរួមគ្នា”។ លោកស្រីអគ្គលេខាធិការ បានសម្តែងនូវចំណាប់អារម្មណ៍ផ្ទាល់ខ្លួនចំពោះប្រទេសកម្ពុជា និងបានសម្តែងនូវការគោរពដ៏ខ្ពង់ខ្ពស់ដល់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃកម្ពុជា ៕រក្សាសិទ្ធិដោយ៖ចេស្តារ	2021-03-18T12:27:11+07:00	cen.com.kh	https://cen.com.kh/archives/310317.html
86240027-1a3b-4a2a-b181-31304c6aa029	បិទសាលាសុណ្ណាភូមិ សាខាប៉ោយប៉ែតបណ្ដោះអាសន្ន ព្រោះពាក់ព័ន្ធនឹងអ្នកជំងឺកូវីដ១៩	បន្ទាយមានជ័យ÷ បន្ទាប់ពីក្រសួងសុខាភិបាលបានរកឃើញថា លោក គឹម លាងហេង មុខរបរមន្រ្តីនគរបាលជាតិ បានផ្ទុកជម្ងឺកូវិដ-19 ។ លោក គឹម លាងហេង បានប្រាប់ថា លោក បានប៉ះពាល់ផ្ទាល់ជាមួយមនុស្សចំនួន០៣នាក់ ជាឪពុក-ម្តាយ និង ប្អូនស្រី ដែលមានទីលំនៅបច្ចុប្បន្នក្នុងភូមិសាមគ្គីមានជ័យ សង្កាត់ ប៉ោយប៉ែត ក្រុង ប៉ោយប៉ែត ខេត្តបន្ទាយមានជ័យ ដែលបានទៅលេង និង ស្នាក់នៅភ្នំពេញកាលពីថ្ងៃទី០៦ ខែមីនា ឆ្នាំ២០២១។ បន្ទាប់ពីអាជ្ញាធរនិងមន្រ្តីជំនាញ បានទៅជួបឪពុក-ម្តាយ អ្នកផ្ទុកកូវិដ ពួកគាត់បានប្រាប់ថា កូនស្រីរបស់គាត់រៀននៅសាលាឯកជន សុវណ្ណភូមិ២ ឋិតក្នុង ភូមិ មិត្តភាព សង្កាត់ប៉ោយប៉ែត ក្រុង ប៉ោយប៉ែត ខេត្តបន្ទាយមានជ័យ ។ ជាមួយគ្នានេះ ឯកឧត្តម ង៉ោ ម៉េងជ្រូន អភិបាលរងខេត្តបន្ទាយមានជ័យ បានប្រាប់ឲ្យដឹងដែរថា ឯកឧត្តមបានដឹកនាំក្រុមការងារ ទៅជួបជាមួយនាយកសាលាសុវណ្ណភូមិ២ ដើម្បីឲ្យផ្អាកការសិក្សាជាបណ្តោះអាសន្ន ក្រោយពីរកឃើញថា (ប្អូនស្រី )របស់នគរបាលឈ្មោះ គឹម ឡេងហេង បានរៀនថ្នាក់ទី១១ ក នៅសាលារៀនមួយនេះ ។ យ៉ាងណាមិញ ខាងអាជ្ញាធរនៅមិនទាន់ច្បាស់នៅឡើយនោះទេ ថា ពួកគាត់ ធ្វើដំណើរទៅណាខ្លះ ហើយប្រសិនរកឃើញថា ប្អុនស្រីម្នាក់នេះទៅពាក់ព័ន្ធកន្លែងណាខ្លះ គឺអាជ្ញាធរ ត្រូវតម្រូវបិទកន្លែងនោះជាបណ្តោះអាសន្នសិន ដើម្បីការពារទុកជាមុន ព្រោះប្អូនស្រីម្នាក់នេះ នៅទាន់បានទទួលលទ្ធផលនៅឡើយនោះទេ ថា វិជ្ជមាន ឬ ក៏ អវិជ្ជមាន ៕	2021-03-18T11:30:06+07:00	kbnnews.com	https://kbn.news/archives/212179
a37d4ba8-294a-4826-80eb-79d27d02f6f6	អគ្គមេបញ្ជាការចេញសេចក្តីណែនាំ ស្តីពីការបង្ការ ការពារ និងទប់ស្កាត់ការរាតត្បាតនៃជំងឺកូវីដ-១៩ រីករាលដាលក្នុងកងយោធពលខេមរភូមិន្ទ	ភ្នំពេញ ៖ នាយឧត្តមសេនីយ៍ វង្ស ពិសេន អគ្គមេបញ្ជាការនៃកងយោធពលខេមរភូមិន្ទ បានថ្លែងថា ដោយមានការព្រួយបារម្ភចំពោះស្ថានភាពនៃជំងឺកូវីដ -១៩ ដែលបាន រីករាលដាលកាន់តែធំនៅរាជធានី ភ្នំពេញនិងនៅខេត្តមួយចំនួនទៀត ជាពិសេសការរីករាលដាលចូលទៅក្នុងអង្គភាពមួយចំនួននៃកងយោធពល ខេមរភូមិន្ទនាពេលថ្មីៗនេះ បើទោះបីជាក្រសួងការពារជាតិបានដំណើរការចាក់វ៉ាក់សាំងបង្ការជំងឺកូវីដ-១៩នេះ បានដល់ស្ទើរតែគ្រប់យោធិនទូទាំងប្រទេសហើយក្តី។ ដើម្បីបង្ការ ការពារ និងទប់ស្កាត់ការរាតត្បាតនៃជំងឺ កូវីដ-១៩ ក្នុងជួរកងទ័ព អគ្គមេបញ្ជាការនៃកងយោធពលខេមរភូមិន្ទ ណែនាំដល់មេបញ្ជាការប្រភេទទ័ព ទ័ពជំនាញ និងនាយកស្ថាប័នចំណុះអគ្គបញ្ជាការដ្ឋានទាំងអស់ ដូចខាងក្រោម៖ ១- បន្តអនុវត្តឱ្យបានម៉ឺងម៉ាត់បំផុតនូវវិធានការសុខាភិបាល ជាពិសេសវិធានការ ការពារ ៣កុំ របស់ រាជរដ្ឋាភិបាលក្នុងការប្រយុទ្ធប្រឆាំងនឹងជំងឺវីដ-១៩។ ២- ផ្សព្វផ្សាយដល់យោធិនចំណុះ ឱ្យបានជ្រួតជ្រាប និងអនុវត្តឱ្យបានខ្ជាប់ខ្ជួននូវច្បាប់ និងអនុក្រឹត្យ ស្តីពីវិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិង ប្រកបដោយគ្រោះថ្នាក់ធ្ងន់ធ្ងរផ្សេងទៀត។ ៣- ត្រួតពិនិត្យទីតាំងចត្តាឡីស័កនៅក្នុងអង្គភាពរៀងៗខ្លួន ដែលបានរៀបចំកន្លងមកសម្រាប់ធ្វើ ចត្តាឡីស័ក ក្នុងករណីដែលយោធិននៅក្នុងអង្គភាពមានការពាក់ព័ន្ធជាមួយអ្នកជំងឺកូវីដ-១៩។ ៤- បង្កើនការប្រុងប្រយ័ត្នខ្ពស់ និងរឹតបន្តឹងការគ្រប់គ្រងកម្លាំង ទាំងកម្លាំងជំនាញ កម្លាំងសុខាភិបាលនិងកម្លាំងអន្តរាគមន៍ ដើម្បីត្រៀមលក្ខណៈក្នុងករណីមានបទបញ្ជា។ ទទួលបាននូវសេចក្តីណែនាំនេះ មេបញ្ជាការប្រភេទទ័ព ទ័ពជំនាញ និងនាយកស្ថាប័នចំណុះ អគ្គបញ្ជាការដ្ឋានទាំងអស់ ត្រូវអនុវត្តក្នុងស្មារតីទទួលខុសត្រូវនិងប្រកបដោយប្រសិទ្ធភាពខ្ពស់៕ រក្សាសិទ្ធិដោយ: ចេស្តារ	2021-03-18T11:14:04+07:00	cen.com.kh	https://cen.com.kh/archives/310274.html
b2d0233b-3711-42be-9714-c79360124eeb	បន្ទាន់ខ្លាំង ! អ្នកធ្លាប់ចូលហាង Modestore ប្រញាប់ទៅតេស្តរកជំងឺកូវីដភ្លាម	នៅមុននេះបន្តិច នាយកដ្ឋានប្រយុទ្ធប្រឆាំងនឹងជំងឺឆ្លង បានធ្វើការអំពាវនាវដល់អ្នកធ្លាប់ចេញចូលហាង «Modestore» ស្ថិតនៅផ្ទះលេខ១៤BC ផ្លូវលេខ៣៧០ ចន្លោះពីថ្ងៃទី១០ ដល់ថ្ងៃទី១៦ ខែមីនា ត្រូវប្រញាប់ទៅធ្វើតេស្តរកជំងឺកូវីដជាបន្ទាន់។ ការអំពាវនាវបែបនេះ ធ្វើក្រោយពីបុគ្គលិកហាង «Modestore» ចំនួន២នាក់ បានរកឃើញវិជ្ជមានកូវីដ១៩ នាយប់ថ្ងៃទី១៦ ខែមីនា ជាបុគ្គលិកផ្នែកគណនេយ្យ និងគ្រប់គ្រុងស្តុក។ ចំពោះអ្នកធ្លាប់ចេញចូលហាងខាងលើ ហើយលេចចេញរោគសញ្ញាគ្រុនក្តៅ ក្អក កណ្តាស់ ឈឺបំពង់ក ឬដងដង្ហើមខ្លីៗ ទៅធ្វើតេស្តសុខភាពនៅតាមមន្ទីរពេទ្យជាបន្ទាន់។ ដោយឡែកចំពោះអ្នកមិនមានចេញរោគសញ្ញា ត្រូវធ្វើចត្តាឡីស័កនៅផ្ទះ និងតាមដានសុខភាពរយៈពេល ១៤ថ្ងៃ៕	2021-03-18T11:01:24+07:00	kbnnews.com	https://kbn.news/archives/212146
b9480e74-d1d4-439a-9d2b-08af392fe124	អ្នកទើបចាក់វ៉ាក់សាំងចិន ស៊ីណូហ្វាម (Sinopharm) រួចម្នាក់ទៀត ឆ្លងជំងឺកូវីដ-១៩	អ្នកទើបចាក់វ៉ាក់សាំងចិន ស៊ីណូហ្វាម (Sinopharm) រួចម្នាក់ទៀតបានឆ្លងជំងឺកូវីដ-១៩ កាលពីថ្ងៃទី១៧ ខែមីនា ដែលធ្វើឲ្យចំនួនករណីអ្នកចាក់វ៉ាក់សាំងហើយឆ្លងជំងឺនេះ មានពីរនាក់ ក្នុងសប្តាហ៍នេះ។ ប្រការនេះ ធ្វើឲ្យមានមន្ទិលបន្ថែមជុំវិញប្រសិទ្ធភាពនៃវ៉ាក់សាំងចិន និងការណ៍ដែលពលរដ្ឋមិនត្រូវធ្វេសប្រហែសចំពោះជំងឺដ៏កាចសាហាវនេះ។ ក្នុងពេលជាមួយគ្នានេះ កម្មករនៅតាមរោងចក្រមួយចំនួន កំពុងបារម្ភពីការរីករាលដាលកាន់តែខ្លាំងនៃជំងឺកូវីដ-១៩។ ពួកគេស្នើរដ្ឋាភិបាលឲ្យយកចិត្តទុកដាក់ខ្ពស់ចំពោះសុវត្ថិភាព និងសុខភាព របស់កម្មកររោងចក្រជាចម្បង។ អ្នកទីពីរដែលឆ្លងជំងឺកូវីដ-១៩ ក្រោយចាក់វ៉ាក់សាំងចិនស៊ីណូហ្វាម (Sinopharm) ជាលើកទីពីរនោះ គឺជាមន្រ្តីយោធាឈ្មោះ ដារ៉ា សកល នៅអគ្គបញ្ជាការដ្ឋានកងយោធពលខេមរភូមិន្ទ។ បានបញ្ចេញព័ត៌មាននេះ នៅលើទំព័រហ្វេសប៊ុករបស់ខ្លួន កាលពីថ្ងៃទី១៧ ខែមីនា ដោយដកស្រង់ប្រសាសន៍របស់រដ្ឋមន្រ្តីក្រសួងការពារជាតិលោក ទៀ បាញ់ ដែលបានណែនាំឱ្យក្រុមគ្រូពេទ្យ និងកងទ័ពទាំងអស់ប្រុងប្រយ័ត្នខ្ពស់ ថាជំងឺនេះ មិនរើសមុខអ្នកបានចាក់វ៉ាក់សាំង ឬមិនបានចាក់វ៉ាក់សាំងនោះឡើយ។ កន្លងមក កងទ័ព និងក្រសួងសុខាភិបាល ទទួលបានវ៉ាក់សាំងចិនស៊ីណូហ្វាម ម្នាក់ពាក់កណ្តាល គឺបីសែនដូស សម្រាប់ស្ថាប័ននីមួយៗ។ ក្រសួងការពារជាតិ បានចាក់វ៉ាក់សាំងនេះជាង ១សែនដូស ហើយដល់កងទ័ព។ រីឯ ក្រសួងសុខាភិបាលវិញ ក្រសួងនេះបានចាក់វ៉ាក់សាំងនេះជិត ២សែនដូស ដល់មន្រ្តីរាជការស៊ីវិល និងក្រុមមនុស្សអាទិភាព រួមមានអ្នកកាសែតផង។ ករណីអ្នកចាក់វ៉ាក់សាំងចិនរួច ហើយឆ្លងជំងឺកូវីដ-១៩នេះ ទើបតែកើតមុននេះពីរថ្ងៃ គឺថ្ងៃទី១៥ ខែមីនា ដែលនៅពេលនោះ អ្នកគ្រប់គ្រងការផ្សាយទូរទស្សន៍ ថោន (Town) គឺលោក ហាក់ សុខហេង បានឆ្លងជំងឺកូវីដ-១៩ ក្រោយលោកបានចាក់វ៉ាក់សាំងបង្ការជំងឺកូវីដ-១៩ លើកទី១ បានពីរសប្ដាហ៍។ លោកគ្រោងទទួលវ៉ាក់សាំងនេះ ជាលើកទីពីរនៅសប្ដាហ៍ក្រោយ។ ហេតុការណ៍នៃអ្នកចាក់វ៉ាក់សាំងហើយ នៅតែឆ្លងជំងឺបែបនេះ បង្កើតឲ្យមានមន្ទិល និងក្ដីកង្វល់ច្រើនឡើងជុំវិញប្រសិទ្ធភាពវ៉ាក់សាំងចិន និងភាពគ្រោះថ្នាក់នៃជំងឺកូវីដ-១៩។ ប្រការនេះក៏ធ្វើឲ្យកម្មកររោងចក្រកាត់ដេរ ដែលត្រូវប្រឈមមុខខ្លាំងជាងគេ ព្រោះត្រូវប្រជ្រៀតគ្នាដូចស្និតចេក ពេលជិះរថយន្តទៅធ្វើការរាល់ថ្ងៃ បារម្ភកាន់តែខ្លាំងពីលទ្ធភាពនៃការឆ្លងជំងឺនេះ។ តំណាងសហជីព អំពាវនាវឲ្យរដ្ឋាភិបាលយកចិត្តទុកដាក់ អំពីសុវត្ថិភាព និងសុខភាពកម្មករទាំងអស់ ដោយគួរបញ្ចេញរថយន្តក្រុង ឬមធ្យោបាយធ្វើដំណើរ ដែលជាបន្ទុករបស់រដ្ឋ ដើម្បីជួយរម្លែកបន្ទុកដឹកជញ្ជូនកម្មករ ដើម្បីឲ្យពួកគាត់អាចរក្សាគម្លាតសង្គមបាន បើរដ្ឋាភិបាលមិនអាចផ្អាករោងចក្រមួយរយៈទេនោះ។ ជាមួយគ្នានេះដែរ មានតំណាងសហជីពឯករាជ្យជាច្រើន ដែលថ្លែងក្នុងលក្ខខណ្ឌសុំមិនបញ្ចេញឈ្មោះ ដោយខ្លាចការសងសឹកពីអាជ្ញាធរ ថាពួកគាត់កំពុងតែរងសម្ពាធខ្លាំងពីសំណាក់ក្រសួងការងារ ដែលជំរុញឲ្យមន្រ្តីសហជីពទាំងអស់នាំគ្នាចាក់វ៉ាក់សាំងចិនឲ្យបានគ្រប់គ្នា។ ពួកគាត់លើកឡើងថា ពួកគាត់ និងកម្មករទូទៅនៅអល់អែកខ្លាំងចំពោះវ៉ាក់សាំងចិននេះ ព្រោះគ្មានការទទួលស្គាល់ពីអង្គការសុខភាពពិភពលោក។ ពួកគាត់បារម្ភថា ក្រសួងការងារ អាចយកបញ្ហាមិនព្រមចាក់វាក់សាំងចិននេះ ជាលេសក្នុងការធ្វើទុក្ខបុកម្នេញពួកគាត់ មិនឲ្យជួបជុំកម្មករ ដើម្បីតវ៉ា ឬ ប្រជុំការងារទូទៅ ដើម្បីប្រយោជន៍កម្មករ។ ក្នុងករណីដែលមិនបានចាក់វ៉ាក់សាំង បើពួកគាត់នៅតែបន្តសកម្មភាពជួបប្រជុំកម្មករ នោះពួកគាត់អាចនឹងប្រឈមចំណាត់ការផ្លូវច្បាប់ និងការផាកពិន័យធ្ងន់ក តាមអនុក្រឹត្យ និងច្បាប់ថ្មីរបស់រដ្ឋាភិបាល។ ទោះជាយ៉ាងនេះក្តី មន្រ្តីសហជីពទាំងនេះ ថាក្រសួងគួរផ្តល់អាទិភាពចាក់វ៉ាក់សាំងដល់កម្មករមុន មិនមែនចាក់មន្រ្តីសហជីពមុនទេ ព្រោះកម្មករត្រូវធ្វើការផ្តុំគ្នារាល់ថ្ងៃ ដែលគ្រោះថ្នាក់ជាងមន្រ្តីសហជីព។ ពួកគាត់ថា បើរដ្ឋាភិបាលចង់ឲ្យមន្រ្តីសហជីពចាក់មុន ក៍គួរចាក់វ៉ាក់សាំងដែលមានការទទួលស្គាល់ ដោយអង្គការសុខភាពពិភពលោក។ បើចាក់ឲ្យកម្មករ ក៏គួរចាក់វ៉ាក់សាំងមានគុណភាព ទទួលស្គាល់ជាអន្តរជាតិនេះដែរ។ ជុំវិញរឿងនេះ អាស៊ីសេរីមិនទាន់អាចទាក់ទង អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន និងអ្នកនាំពាក្យក្រសួងការងារលោក ហេង សួរ ដើម្បីសាកសួរព័ត៌មាននេះបានទេ កាលពីថ្ងៃទី១៧ ខែមីនា។ កន្លងមកជំងឺនេះ បានជ្រៀតចូលដល់រោងចក្រខ្លះហើយ។ កន្លងមករោងចក្រ Y & W Garment ដែលស្ថិតក្នុងភូមិព្រែកជ្រៃ សង្កាត់ស្ពានថ្ម ខណ្ឌដង្កោ រាជធានីភ្នំពេញ ធ្លាប់មានកម្មករស្ត្រីម្នាក់ឆ្លងជំងឺកូវីដ-១៩ ហើយបច្ចុប្បន្នកំពុងសម្រាកព្យាបាលនៅឯមន្ទីរពេទ្យ។ កម្មកររោងចក្រនេះជាច្រើននាក់ទៀត ត្រូវបានក្រុមគ្រូពេទ្យយកសំណាកទៅវិភាគ និងដាក់ឲ្យធ្វើចត្តាឡីស័កនៅតាមមណ្ឌល និងផ្ទះរៀងៗខ្លួន ព្រមទាំងបិទអគារក្នុងរោងចក្រនោះ ១កន្លែង ទៀតផង។ ករណីនេះ ធ្វើឲ្យកម្មករភ័យខ្លាច និងព្រួយបារម្ភយ៉ាងខ្លាំង។ កាលពីថ្ងៃទី១៧ ខែមីនា ក្រុមគ្រូពេទ្យក៏បានរកឃើញជំងឺកូវីដ-១៩ ម្នាក់ទៀត លើស្រ្តីដែលជាសន្តិសុខធ្វើការនៅរោងចក្រកាត់ដេរ ត្រាក់ស៍ អេបភែរៀល (Trax Apparel) នៅសង្កាត់ទឹកថ្លា ខណ្ឌសែនសុខ។ គិតត្រឹមថ្ងៃទី១៧ ខែមីនា ម្សិលមិញនេះ កម្ពុជារកឃើញអ្នកឆ្លងកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ សរុបជិត ១.០០០ (៩៩០) នាក់ ជាងពាក់កណ្តាលជាជនជាតិចិន (៥៤៦ នាក់)។ ចំនួននេះ ធ្វើឲ្យតួលេខសរុបនៅទូទាំងប្រទេសកើនដល់ជាង ១.៥០០ (១.៥០៥) នាក់។ ក្នុងចំណោមនោះ មានមនុស្សបួននាក់ស្លាប់ក្នុងពេលសម្រាកព្យាបាលជំងឺនេះ៕	2021-03-18T10:23:24+07:00	rfa.org	https://www.rfa.org/khmer/news/health/second-case-of-infection-after-getting-chinese-covid-19-vaccines-03172021231934.html
c007ee91-fa92-414d-a216-1b422e193244	វីវរដល់មន្រ្ដីសាលាស្រុកបាធាយ! កូនមន្រ្ដីម្នាក់ឆ្លងកូវីដ អាជ្ញាធរដើរប្រមូលអ្នកពាក់ព័ន្ធ៥១នាក់	ខេត្តកំពង់ចាម៖ មន្រ្ដីសាលាស្រុកបាធាយម្នាក់ ប្រាស្រ័យទាក់ទងជាមួយនឹងកូនធ្វើការ នៅភ្នំពេញ ហើយក្រោយមកកូនរបស់គាត់រកឃើញឆ្លងកូវីដ ទើបអាជ្ញាធរប្រមូលអ្នកពាក់ព័ន្ធចំនួន៥១នាក់ ឲ្យធ្វើចត្ដាឡីស័ក។ លោក រិទ្ធ សារី នាយករងរដ្ឋបាលសាលាស្រុកបាធាយ បានឲ្យដឹង កាលពីព្រឹក ថ្ងៃទី១៧ ខែមីនា ឆ្នាំ២០២១ ថា៖ លោក យួន វណ្ណៈ អាយុ៥១ឆ្នាំ មានតួនាទីអនុប្រធានការិយាល័យសង្គមកិច្ច និងសុខុមាលភាពសង្គម និងប្រពន្ធ ឈ្មោះ ជា ស្រីមុំ រស់នៅភូមិបាធាយ-ឃុំ-ស្រុកបាធាយ ខេត្តកំពង់ចាម មានការជាប់ពាក់ព័ន្ធនឹងកូនប្រុសបង្កើតផ្ទុកវិជ្ជមាន នៃកូវីដ-១៩។ លោកនាយករងរដ្ឋបាលសាលាស្រុកបាធាយ បានបន្ថែមថា កាលពីព្រឹក ថ្ងៃទី១៧ ខែមីនា ឆ្នាំ២០២១ លោក យួន វណ្ណៈ បានមករាយការណ៍ជូនដល់រដ្ឋបាលស្រុកបាធាយ ថា៖ កាលពីថ្ងៃទី១២ ខែមីនា ឆ្នាំ២០២១ កូនប្រុសរបស់គាត់ម្នាក់ ឈ្មោះ មាន សុវណ្ណណែត អាយុ២០ឆ្នាំ ធ្វើការនៅភ្នំពេញ ហើយពួកគាត់ទាំងពីរនាក់ ជាឪពុក និងកូនបានជួបប្រាស្រ័យទាក់ទងគ្នានៅកន្លែងធ្វើការរបស់សុវណ្ណណែត នៅភ្នំពេញ។ នៅពេលនោះ សុវណ្ណណែត មិនបានមកស្រុកជារូបគាត់ទេ ប៉ុន្តែគេបានផ្ញើលុយ សម្រាប់ចងដៃការបងប្អូន តាមរយៈរូបគាត់ជាឪពុក។ លោកនាយករងរដ្ឋបាលសាលាស្រុកបាធាយ បានបន្ដថា លុះមកដល់យប់ ថ្ងៃទី១៦ ខែមីនា ឆ្នាំ២០២១ សុវណ្ណណែត បានចុចទូរស័ព្ទមកប្រាប់គាត់ថា សុវណ្ណណែត មានផ្ទុកវិជ្ជមាន នៃកូវីដ-១៩ ហើយពេលនេះ គេកំពុងសម្រាកព្យាបាល នៅក្នុងសណ្ឋាគារមួយ នារាជធានីភ្នំពេញ។ បន្ទាប់ពីទទួលបានព័ត៌មានបែបនេះពីអាជ្ញាធរស្រុកបាធាយភ្លាមៗ លោក អ៊ុន ចាន់ដា អភិបាលនៃគណៈអភិបាលខេត្តកំពង់ចាម និងជាប្រធានគណៈកម្មការខេត្ត ប្រយុទ្ធប្រឆាំងនឹងជំងឺកូវីដ-១៩ លោកបានចាត់ឲ្យអាជ្ញាធរស្រុក និងមន្ត្រីសុខាភិបាល ចុះទៅដល់ផ្ទះរបស់លោក យួន វណ្ណៈ ដើម្បីសាកសួរព័ត៌មានបន្ថែម ជាពិសេស អ្នកពាក់ព័ន្ធ នៅក្នុងអំឡុងពេលលោក យួន វណ្ណៈ មកពីជួបកូនប្រុសរបស់គាត់។ ដោយឡែក លោក យួន វណ្ណៈ បានប្រាប់អាជ្ញាធរថាគាត់មិនបានទៅដើរលេងនៅខាងក្រៅទេ ទាំងកាលនៅភ្នំពេញ និងពេលមកដល់ស្រុកបាធាយវិញ។ ប៉ុន្តែគាត់ធ្លាប់បានទៅជួយលក់ដូរប្រពន្ធ នៅក្នុងមន្ទីរពេទ្យបង្អែកស្រុកបាធាយ និងបានទៅធ្វើការ នៅក្នុងការិយាល័យរបស់គាត់ នៅក្នុងសាលាស្រុកបាធាយ។ លោក យួន វណ្ណៈ បានបញ្ជាក់ថា ចំពោះអ្នកប្រាស្រ័យទាក់ទងជិតស្និទ្ធ ជាមួយរូបគាត់ មានតែអ្នកស្រី ជា ស្រីមុំ ជាប្រពន្ធរបស់គាត់។ ក្រៅពីនេះគាត់ក៏មានទាក់ទងជាប្រយោលជាមួយនឹងមនុស្ស៣០នាក់ផ្សេងទៀត។ អាជ្ញាធរ បានបញ្ជាក់ថា អ្នកពាក់ព័ន្ធនឹងបុគ្គលខាងលើ ក្នុងចន្លោះថ្ងៃទី១២ ដល់ថ្ងៃទី១៧ ខែមីនា ឆ្នាំ២០២១ បានរកឃើញ សរុប៥១នាក់ ក្នុងនោះមន្ត្រីរាជការ នៃសាលាស្រុក៣០នាក់។ រីឯអ្នកពាក់ព័ន្ធជាមួយនឹងអ្នកស្រី ជា ស្រីមុំ មានចំនួន២១នាក់។ ប៉ុន្ដែនៅពេលនេះ អ្នកទាំង៥១ នាក់ខាងលើ ត្រូវបានអាជ្ញាធរ និងមន្ត្រីសុខាភិបាល តម្រូវឲ្យធ្វើចត្តាឡីស័ក នៅតាមផ្ទះរៀងៗខ្លួន ក្រោមការជួយទំនុកបម្រុងពីគណៈកម្មការខេត្ត ប្រយុទ្ធប្រឆាំងនឹងជំងឺកូវីដ-១៩ ដោយមានលោក អ៊ុន ចាន់ដា អភិបាលនៃគណៈអភិបាល ខេត្តកំពង់ចាម ជាប្រធាន។ លោក ផេន សុផល អភិបាល នៃគណៈអភិបាលស្រុកបាធាយ បានឲ្យដឹងថា គិតត្រឹម ថ្ងៃទី១៧ ខែមីនា ឆ្នាំ២០២១ មន្ត្រីសាលាស្រុកមួយចំនួនធំ តម្រូវឲ្យធ្វើចត្តាឡីស័ក រយៈពេល១៤ ថ្ងៃ។ ដូច្នេះក្នុងរយៈពេលនេះ រដ្ឋបាលស្រុកពុំមានមន្ត្រីគ្រប់គ្រាន់ សម្រាប់បម្រើសេវាសាធារណៈជូនបងប្អូនប្រជាពលរដ្ឋដូចសព្វមួយដងទេ។ អាស្រ័យហេតុនេះហើយ រដ្ឋបាលស្រុកបាធាយ សូមមេត្តាអធ្យាស្រ័យ ចំពោះការបម្រើសេវាសាធារណៈមានការយឺតយ៉ាវ នៅក្នុងអំឡុងពេលមន្ត្រីកំពុងធ្វើចត្តាឡីស័ក។ ដោយឡែកមន្រ្ដីសាលាស្រុកខាងលើ និងប្រពន្ធ ត្រូវបានអាជ្ញាធរ និងមន្ត្រីសុខាភិបាល បញ្ជូនទៅធ្វើចត្តាឡីស័ក រយៈពេល១៤ថ្ងៃ នៅមណ្ឌលចត្តាឡីស័កកម្រិត២ ក្រុងកំពង់ចាម ខេត្តកំពង់ចាម៕	2021-03-18T10:23:14+07:00	kbnnews.com	https://kbn.news/archives/212152
9a53e1b6-fc10-4bbe-8226-d613f96770fc	វីវរហើយ ! មន្ត្រីសាលាស្រុកបាធាយ៣០នាក់ និងមនុស្ស២១នាក់ទៀត ជាប់ពាក់ព័ន្ធអ្នកកើតជំងឺកូវីដ	លោក យួន វណ្ណៈ អាយុ៥១ឆ្នាំ មានតួនាទីអនុប្រធានការិយាល័យ សង្គមកិច្ច និងសុខមាលភាពសង្គម និងប្រពន្ធឈ្មោះ ជា ស្រីមុំ រស់នៅភូមិ-ឃុំ-ស្រុកបាធាយ ខេត្តកំពង់ចាម បានជាប់ពាក់ព័ន្ធនឹងកូនប្រុសបង្កើតបានឆ្លងជំងឺកូវីដ-១៩ ហើយមានមន្ត្រីសាលាស្រុកបាធាយ៣០នាក់ និងមនុស្ស២១នាក់ទៀត មានជាប់ពាក់ព័ន្ធជាមួយប្តីប្រពន្ធខាងលើ។ សូមបញ្ជាក់ថា នៅព្រឹកថ្ងៃទី១៧ ខែមីនា ឆ្នាំ២០២១នេះ លោក យួន វណ្ណៈ បានមករាយការណ៍ដល់រដ្ឋបាលស្រុកបាធាយថា កាលពីថ្ងៃទី១២ ខែមីនា ឆ្នាំ២០២១ គាត់បានធ្វើដំណើរទៅកន្លែងធ្វើការកូនប្រុស ឈ្មោះ មាន សុវណ្ណណែត អាយុ២០ឆ្នាំ នៅភ្នំពេញ ។ លុះដល់យប់ថ្ងៃទី១៦ ខែមីនា ឆ្នាំ២០២១ សុវណ្ណណែត បានទូរស័ព្ទមកប្រាប់រូបគាត់ថា រូបគេបានឆ្លងកូវីដ-១៩ ហើយ និងកំពុងសម្រាកព្យាបាលនៅសណ្ឋាគារមួយនៅភ្នំពេញ។ ក្រោយពីទទួលបានព័ត៌មាននេះ អាជ្ញាធរស្រុកបាធាយ ឯកឧត្តម អ៊ុន ចាន់ដា អភិបាលនៃគណៈអភិបាលខេត្តកំពង់ចាម និងជាប្រធានគណៈកម្មការខេត្ត ប្រយុទ្ធប្រឆាំងនឹងជំងឺកូវីដ-១៩ លោកបានចាត់ឲ្យអាជ្ញាធរស្រុក និងមន្ត្រីសុខាភិបាលចុះទៅដល់ផ្ទះរបស់លោក យួន វណ្ណៈ ដើម្បីធ្វើការសាកសួរព័ត៌មានបន្ថែម ។ លោក យួន វណ្ណៈ បានប្រាប់ថា រូបគាត់មិនបានទៅដើរលេងខាងក្រៅទេ តែធ្លាប់បានទៅជួយលក់ដូរប្រពន្ធក្នុងមន្ទីរពេទ្យបង្អែក ស្រុកបាធាយ និងទៅធ្វើការនៅការិយាល័យរបស់គាត់នៅសាលាស្រុកបាធាយ គឺមានតែប្រពន្ធរបស់គាត់ដែលជិតស្និទ្ធ ជាមួយគ្នាផ្ទាល់ និងមនុស្ស៣០នាក់ផ្សេងទៀត បានប្រាស្រ័យទាក់ទងដោយប្រយោលប៉ុណ្ណោះ។ ដោយឡែកអ្នកពាក់ព័ន្ធ ក្នុងចន្លោះថ្ងៃទី១២ ដល់ថ្ងៃទី១៧ ខែមីនា ឆ្នាំ២០២១ តាមរយៈនៃការស្រាវជ្រាវរបស់អាជ្ញាធរបានរកឃើញថា អ្នកពាក់ព័ន្ធជាមួយឈ្មោះខាងលើមានសរុប៥១នាក់ ក្នុងនោះមន្ត្រីរាជការសាលាស្រុក៣០នាក់ និងអ្នកពាក់ព័ន្ធជាមួយអ្នកស្រី ជា ស្រីមុំ មាន២១ នាក់ ។ពេលនេះ ប្តីប្រពន្ធលោក យួន វណ្ណៈ ត្រូវបានអាជ្ញាធរ និងមន្ត្រីសុខាភិបាលបញ្ជូនទៅធ្វើចត្តាឡី កម្រិត២ ក្រុងកំពង់ចាម៕	2021-03-18T09:59:30+07:00	kbnnews.com	https://kbn.news/archives/212112
b1d1c66a-7745-435b-bbe2-0023d3722cca	ថ្ងៃនេះ ក្រសួងប្រកាសរកឃើញអ្នកឆ្លងកូវីដចំនួន ៣៦នាក់	នៅព្រឹកថ្ងៃទី១៨ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៣៦នាក់ ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន៥៨នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។	2021-03-18T09:53:43+07:00	kbnnews.com	https://kbn.news/archives/212120
9885dc56-3455-4078-a565-e921caf91b2f	ថ្ងៃនេះល្អខ្លាំងណាស់ ជាសះស្បើយពីកូវីដ ច្រើនជាងការឆ្លងថ្មី	រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី១៨ ខែមីនា ឆ្នាំ២០២១ ថា កម្ពុជាបានរកឃើញករណីឆ្លងថ្មី នៃកូវីដ១៩ ចំនួន៣៦នាក់ និងជាសះស្បើយ ចំនួន៥៨នាក់។ ក្រសួងសុខាភិបាល បានបញ្ជាក់ថា ករណីឆ្លងកូវីដថ្មី ទាំង៣៦នាក់ខាងលើនេះ រួមមាន ៣៥នាក់ មានការពាក់ព័ន្ធនឹងករណីឆ្លងចូលសហគមន៍ នៃព្រឹត្ដិការណ៍ ២០ កុម្ភៈ និង១ករណីទៀត ជាការនាំមកពីក្រៅប្រទេស។ សូមជម្រាបថា គិតត្រឹមព្រឹក ថ្ងៃទី១៨ ខែមីនា ឆ្នាំ២០២១ កម្ពុជាមានអ្នកឆ្លងកូវីដ១៩ សរុប ១ ៥៤១ នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយចំនួន៨៩៨នាក់ និងអ្នកជំងឺចំនួន៦៤០ នាក់ កំពុងសម្រាកព្យាបាល ហើយក្រៅពីនេះ ក៏មានអ្នកជំងឺម្នាក់ស្លាប់ផងដែរ៕	2021-03-18T09:53:35+07:00	kbnnews.com	https://kbn.news/archives/212124
63282759-b35b-448c-bf7f-c97435e0cac5	ក្បាលរឹងចឹង ប្រើធម៌ក្តៅហើយ ! ឪម៉ែកើតជំងឺកូវីដអស់ហើយ កូនប្រុសមិនព្រមទៅធ្វើចត្តាឡីស័ក (មានវីដេអូ)	ប្តីប្រពន្ធ២នាក់ ធ្វើតេស្តវិជ្ជមាន (ឆ្លងជំងឺកូវីដ) ហើយក្តី តែបុរសជាកូនម្នាក់ដែលមានហានិភ័យខ្ពស់ ជាប់ពាក់ព័ន្ធផ្ទាល់ នៅផ្ទះជាមួយគ្នា បានព្យាយាមគេចវេះ មិនព្រមឲ្យក្រុមគ្រូពេទ្យយកសំណាក បើទោះបីជាក្រុមគ្រូពេទ្យបានព្យាយាមបញ្ចុះបញ្ចូល ពន្យល់ហេតុផលយ៉ាងណាក៏ដោយ។ ទីបំផុត ក្រុមគ្រូពេទ្យបានសម្រេចប្រើធម៌ ដោយស្នើកម្លាំងគអន្តរាគមន៍ កងរាជអាវុធហត្ថរាជធានីភ្នំពេញ ចុះនាំខ្លួនបុរសខាង នៅល្ងាច ថ្ងៃទី១៧ ខែមីនា ឆ្នាំ២០២១។ សមត្ថកិច្ច បញ្ជាក់ថា ប្រតិបត្តិការនេះ ធ្វើឡើងក្រោយពីមានការស្នើសុំពីក្រុមគ្រូពេទ្យ កម្លាំងគអន្តរាគមន៍របស់កងរាជអាវុធហត្ថរាជធានីភ្នំពេញ ដែលត្រៀមនៅសាលារាជធានីភ្នំពេញ ដឹកនាំដោយលោកវរសេនីយ៍ឯក សៀ ទីន នាយរងសេនាធិការដ្ឋាន និងជាប្រធានក្រុមការងារប្រតិបត្តិប្រយុទ្ធប្រឆាំងជំងឺកូវីដ-១៩ កងរាជអាវុធហត្ថរាជធានីភ្នំពេញ បានចេញសហការជាមួយគណៈបញ្ជាការឯកភាពរដ្ឋបាលខណ្ឌដូនពេញ ដឹកនាំដោយ លោក ម៉ុក ច័ន្ទករុណា អភិបាលរង នៃគណៈអភិបាលខណ្ឌដូនពេញ និង ក្រុមគ្រូពេទ្យក្រសួងសុខាភិបាលចុះទៅដល់ទីតាំងផ្ទាល់ ស្ថិតនៅផ្ទះជាន់ទី៤ ផ្លូវព្រះមុនីវង្ស ភូមិ២ សង្កាត់ផ្សារថ្មីទី២ ខណ្ឌដូនពេញ នាំខ្លួនបុរស ដែលចង់គេចវេះម្នាក់នោះ ទៅកាន់មណ្ឌលព្យាបាលជំងឺកូវីដ-១៩ ចាក់អង្រែក្រោមបានដោយជោគជ័យ ៕ សូមប្រិយមិត្តទស្សនាវីដេអូដូចខាងក្រោម៖	2021-03-18T08:37:31+07:00	kbnnews.com	https://kbn.news/archives/212077
e0633cf3-d918-4804-be08-630fb133ca4c	បញ្ជាការកងទ័ពជើងគោក ជំរុញឲ្យប្រុងប្រយ័ត្ន ក្រោយមានមន្រ្ដីយោធាចាក់វ៉ាក់សាំងហើយ នៅតែឆ្លងកូវីដ	រាជធានីភ្នំពេញ៖ ក្រោយពេលមន្រ្ដីយោធាម្នាក់បានទទួលការចាក់វ៉ាក់សាំងបង្ការកូវីដចំនួន២លើករួចហើយ នៅតែឆ្លងមេរោគដ៏សាហាវនេះ អគ្គមេបញ្ជាការរងកងយោធពលខេមរភូមិន្ទ និងជាមេបញ្ជាការកងទ័ពជើងគោក កាលពីថ្ងៃទី១៧ ខែមីនា ឆ្នាំ២០២១ បានណែនាំដល់មេបញ្ជាការទាំងអស់ ចំណុះឱ្យកងទ័ពជើងគោក ត្រូវយកចិត្តទុកដាក់ណែនាំដល់កងទ័ពក្រោមបង្គាប់ឱ្យបង្កើនការប្រុងប្រយ័ត្ន ចំពោះជំងឺកូវីដ-១៩ ។ លោកឧត្តមសេនីយ៍ឯក ហ៊ុន ម៉ាណែត បានណែនាំដល់មេបញ្ជាការទាំងអស់ បន្ទាប់ពីមានករណីឆ្លងជំងឺកូវីដ-១៩ ទៅលើមន្រ្ដីយោធាម្នាក់ ឈ្មោះ ដារ៉ា សកល នៅអគ្គបញ្ជាការដ្ឋានកងយោធពលខេមរភូមិន្ទ និងជាសិក្ខាកាម នៃសាកលវិទ្យាល័យការពារជាតិ ទោះបីជាគាត់បានចាក់វ៉ាក់សាំងបង្ការជំងឺកូវីដ-១៩ ចំនួន២លើករួចរាល់ហើយក្ដី។ លោកឧត្តមសេនីយ៍បានណែនាំឱ្យកងទ័ព ក្រោមចំណុះ ត្រូវអនុវត្តវិធានការសុខាភិបាលឱ្យបានខ្ជាប់ខ្ជួន ហើយជំរុញឱ្យ រៀបចំមណ្ឌលចត្តាឡីស័ក នៅក្នុងអង្គភាព ក្នុងករណីមានកងទ័ពវិជ្ជមាន នៃជំងឺកូវីដ-១៩។ សូមជម្រាបថា គិតត្រឹមថ្ងៃទី១៧ ខែមីនា ឆ្នាំ២០២១ កម្ពុជាបានរកឃើញអ្នកឆ្លង កូវីដ-១៩ សរុប ១ ៥០៥នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ចំនួន៨៤០នាក់ និងអ្នកជំងឺ៦៦២នាក់ផ្សេងទៀតកំពុងសម្រាកព្យាបាល នៅក្នុងមន្ទីរពេទ្យ ហើយក្រៅពីនេះក៏មានអ្នកជំងឺម្នាក់ស្លាប់ផងដែរ៕	2021-03-18T08:33:23+07:00	kbnnews.com	https://kbn.news/archives/212079
94b2b481-2ee4-442c-b641-85c7761edce0	មន្ត្រីយោធាស័ក្តិ៤កន្លះម្នាក់ ឆ្លងជំងឺកូវីដ មានអ្នកប៉ះពាល់មិនចេះតិច	មន្ត្រីយោធាម្នាក់ ឈ្មោះ តារ៉ា សកល ភេទប្រុស អាយុ៣០ឆ្នាំ សិក្សានៅសកលវិទ្យាល័យការពារជាតិ ស្នាក់នៅផ្ទះលេខ530 ភូមិក្រពើហាកើត សង្កាត់ព្រែកឬស្សី ក្រុងតាខ្មៅ បានធ្វើតេស្ត វិជ្ជមានជំងឺកូវីដ-១៩ នៅថ្ងៃទី១៧ ខែមីនា ឆ្នាំ២០២១។ ពេលនេះ ក្រុមគ្រូពេទ្យបានយកមកសម្រាកនៅនៅមន្ទីរពេទ្យបង្អែកជ័យជំនះ។ អ្នកប៉ះពាល់ផ្ទាល់ ទី១-ឈ្មោះស្រី ណុច (ជាសង្សាកំពុងនៅជាមួយអ្នកជំងឺ) ទី២-ឈ្មោះ តារា វិច្ឆិកា (ជាប្អូន) នៅផ្ទះ ទី៣-ឈ្មោះ សេង ប៉ូលីន (ជាប្អូន) នៅផ្ទះ ទី៤-ឈ្មោះ អ៊ុយ សូភាព (ត្រូវជាម្ដាយ) នៅផ្ទះ។ អ្នកប្រយោលទី១-ឈ្មោះ សួន ផាត (អ្នកលក់ប្រហិត) ទី២-ឈ្មោះ ពូ កាន់ (លក់កាតទូរស័ព្ទ) ផ្សារតាខ្មៅថ្មីទី៣-ឈ្មោះ ចែ មួយ (ផ្សារតាខ្មៅថ្មី) ។ មន្ទីរពេទ្យជ័យជំនះ ឈ្មោះ សែង ប៉ូលីន ។ ក្រុមគ្រួសារ សេង ប៉ូលីន (១២នាក់) ។ អង្គភាពកងទ័ពជើងទឹក ជ្រោយចង្វារ អ្នកជំងឺចាក់វ៉ាក់សាំងថ្ងៃទី០៩ សកលវិទ្យាល័យការពារជាតិ៕	2021-03-18T08:16:14+07:00	kbnnews.com	https://kbn.news/archives/212068
7b11bf3d-faf3-497c-bdcf-a98d402a7287	ឧត្តមសេនីយឯក ហ៊ុន ម៉ាណែត ចុះពិនិត្យ់ទីតាំងដែលទើបបានប្រែក្លាយជាមន្ទីរពេទ្យព្យាបាលជំងឺកូវីដ-១៩ និងកន្លែងចត្តាឡីស័កសម្រាប់អ្នកមានហានិភ័យខ្ពស់នៅតំបន់ជ្រៃធំ	ភ្នំពេញៈ លោកឧត្តមសេនីយឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងជាប្រធានអនុគណៈកម្មការគ្រប់គ្រងសន្តិសុខ និងសណ្តាប់ធ្នាប់នៅតាមគោលដៅ និងតំបន់ចត្តាឡីស័ក កាលពីថ្ងៃទី១៧ ខែមីនា ឆ្នាំ២០២១ បានអញ្ជើញពិនិត្យ និងជួយរៀបចំវិធានការដើម្បីគ្រប់គ្រងទីតាំងដែលទើបបានប្រែក្លាយជាមន្ទីរពេទ្យព្យាបាលជំងឺកូវីដ-១៩ និងកន្លែងចត្តាឡីស័កសម្រាប់អ្នកមានហានិភ័យខ្ពស់ក្នុងការឆ្លងជំងឺនេះនៅតំបន់ជ្រៃធំ ខេត្តកណ្តាល។ ការអញ្ជើញចុះត្រួតពិនិត្យនេះ គឺឆ្លើយតបទៅនឹងសំណូមពរពីអជ្ញាធរខេត្តកណ្តាលដែលកំពុងធ្វើការព្យាបាលអ្នកជំងឺកូវីដ-១៩ និងដោយសារករណីអ្នកវិជ្ជមានកូវីដ-១៩ នៅក្នុងខេត្តមានការកើនឡើងជាគំហុកក្នុងប៉ុន្មានថ្ងៃនេះជាពិសេសនៅតំបន់ជ្រៃធំតែម្តង ដែលក្រុមការងារបច្ចេកទេស សុខាភិបាល ត្រូវរៀបចំវិធានការដើម្បីគ្រប់គ្រងទីតាំងដែលទើបបានប្រែក្លាយជាមន្ទីរពេទ្យព្យាបាលជំងឺកូវីដ-១៩ និងកន្លែងចត្តាឡីស័កសម្រាប់អ្នកមានហានិភ័យខ្ពស់ក្នុងតំបន់នេះផងដែរ។ សូមជម្រាបជូនថាស្ថានភាពជំងឺកូវីដ-១៩ ក្នុងខេត្តកណ្តាល នៅប៉ុន្មានថ្ងៃចុងក្រោយនេះ មានការកើនឡើងជាគំហុក។ សម្រាប់ខេត្តកណ្តាលថ្ងៃនេះដែរក្រសួងសុខាភិបាលកម្ពុជាប្រកាសរកឃើញអ្នកវិជ្ជមានកូវីដ-១៩ ចំនួន ២២នាក់ ខណៈដែលថ្ងៃម្សិលមិញ រកឃើញអ្នកវិជ្ជមានកូវីដ-១៩ រហូតដល់ចំនួន ៦៤នាក់។ សូមបញ្ជាក់ថា គិតត្រឹមម៉ោង៧៖០០នាទីព្រឹកថ្ងៃទី១៧ ខែមីនា ឆ្នាំ២០២១នេះ តួលេខជាសរុប កម្ពុជាបានរកឃើញអ្នកឆ្លងកូវីដ-១៩ ចំនួន ១,៥០៥នាក់ ក្នុងនោះមានអ្នកជាសះស្បើយចំនួន ៨៤០នាក់, និងអ្នកជំងឺកំពុងសម្រាកព្យាបាលចំនួន ៦៦២នាក់ និងករណីស្លាប់ចំនួន ០១នាក់៕ រក្សាសិទ្ធិដោយ: ចេស្តារ	2021-03-18T08:00:54+07:00	cen.com.kh	https://cen.com.kh/archives/310161.html
95ebd8c4-e664-4776-8f87-5c86b86b1e25	កម្ពុជារកឃើញអ្នកឆ្លងថ្មី៣៥នាក់ទៀត ក្នុងព្រឹត្តិការណ៍ឆ្លងក្នុងសហគមន៍	ក្រសួងសុខាភិបាលកម្ពុជាបានឲ្យដឹងនៅថ្ងៃព្រហស្បតិ៍នេះថា មនុស្ស ៣៥ នាក់ទៀត បានឆ្លងជំងឺកូវីដ១៩ ក្នុងព្រឹត្តិការណ៍ឆ្លងក្នុងសហគមន៍ «២០ កុម្ភៈ» ដែលធ្វើឲ្យករណីឆ្លងសរុប បានកើនដល់ ១.០២៥ នាក់ គិតត្រឹមថ្ងៃព្រហស្បតិ៍នេះ។ សេចក្តីប្រកាសព័ត៌មានរបស់ក្រសួងសុខាភិបាល ឲ្យដឹងថា មនុស្ស ៣៥ នាក់នោះ ភាគច្រើនជាជនជាតិខ្មែរនិងវៀតណាម ក្នុងនោះ ២១ នាក់ នៅក្នុងស្រុកកោះធំ ខេត្តកណ្តាល និង ១៤ នាក់ នៅរាជធានីភ្នំពេញ។ ក្រសួងសុខាភិបាលឲ្យដឹងទៀតថា មនុស្សជាង ៥០ នាក់ ដែលឆ្លងក្នុងព្រឹត្តិការណ៍សហគមន៍ ២០ កុម្ភៈ បានជាសះស្បើយពីជំងឺកូវីដ១៩។ ចាប់តាំងពីផ្ទុះការឆ្លងក្នុងសហគមន៍កាលពីថ្ងៃទី ២០ ខែកុម្ភៈ កម្ពុជារកឃើញករណីឆ្លងថ្មីជារៀងរាល់ថ្ងៃ ដែលមានអ្នកឆ្លងរហូតដល់ទៅ ១០៥ នាក់ កាលពីថ្ងៃអង្គារ និងនៅថ្ងៃពុធ អ្នកឆ្លង៧៥នាក់ ដែលជាករណីឆ្លងខ្ពស់ខ្លាំងក្នុងមួយថ្ងៃ។ បើតាមក្រសួងសុខាភិបាល ករណីឆ្លងសរុបទាំងការឆ្លងពីដំបូងនិងឆ្លងសហគមន៍ក្នុងប្រទេសកម្ពុជាមានចំនួន ១.៥៤១ នាក់ គិតចាប់ពីថ្ងៃឆ្លងជំងឺកូវីដ១៩ លើកដំបូងក្នុងប្រទេស រហូតមកដល់ថ្ងៃទី ១៨ ខែមីនា ឆ្នាំ ២០២១ នេះ។ កម្ពុជាមានករណីស្លាប់ម្នាក់ដោយជំងឺកូវីដ១៩ ដែលបានកើតឡើងលើបុរសជនជាតិខ្មែរ អាយុ៥០ឆ្នាំ៕	2021-03-18T07:00:00+07:00	khmer.voanews.com	https://khmer.voanews.com/a/cambodia-reports-35-new-cases-of-covid-19-in-community-spread/5819346.html
67303636-ae30-4b04-8a61-b55dd970842b	រដ្ឋមន្ត្រីការពារជាតិឲ្យបង្កើនការប្រុងប្រយ័ត្ន ខណៈរកឃើញយោធាចាក់វ៉ាក់សាំងហើយមានជំងឺកូវីដ១៩	រដ្ឋមន្ត្រីក្រសួងការពារជាតិលោក ទៀ បាញ់ ស្នើឲ្យកងទ័ពនិងក្រុមគ្រូពេទ្យទាហាន បង្កើនការប្រុងប្រយ័ត្នចំពោះការឆ្លងជំងឺកូវីដ១៩ ក្រោយរកឃើញមន្ត្រីយោធាមួយចំនួនដែលទទួលបានវ៉ាក់សាំងលើកទីមួយនិងលើកទីពីររួចហើយ ប៉ុន្តែត្រូវបានរកឃើញថាមានជំងឺកូវីដ១៩ នេះ។ ក្នុងខ្សែអាត់សំឡេងមួយ លោកឧបនាយករដ្ឋមន្ត្រី ទៀ បាញ់ មានប្រសាសន៍ថា កងកម្លាំងប្រដាប់អាវុធទាំងអស់និងក្រុមមន្ត្រីសុខាភិបាលត្រូវរក្សាការប្រុងប្រយ័ត្នខ្ពស់ជានិច្ច នៅពេលសម្ភាសអ្នកចាក់វ៉ាក់សាំង ឬក៏ប្រាស្រ័យទាក់ទងជាមួយអ្នកចាក់វ៉ាក់សាំងរួចហើយ។ លោកមានប្រសាសន៍ថា៖ «ឥឡូវហ្នឹងគឺយើងឃើញច្បាស់ហើយ ដោយសារវារាលដាលរបៀបហ្នឹងវាមិនរើសមុខទេ អ្នកដែលទទួលវ៉ាក់សាំងហើយ ក៏វានៅតែចូលមកបានដែរ។ ដូច្នេះនៅតែចូលមករាតត្បាតបានដែរ ដូច្នេះគឺយើងត្រូវប្រុងប្រយ័ត្ន»។ លោកបន្ថែមថា៖ «ពេទ្យរបស់យើងគឺត្រូវការពារខ្លួន ព្រោះឥឡូវហ្នឹងគឺវាអ្នកដែលមកចាក់មកជុំទីមួយហ្នឹង គឺក៏វាមាននៅតែមាន។ ហើយអ្នកមកចាក់ជុំទីពីរនេះ ក៏វាមានឆ្លងដែរ ហើយឥឡូវហ្នឹងឥឡូវហ្នឹង គឺមានឆ្លងអ្នកចាក់ជុំទីពីរហើយមានឆ្លងដែរ។ ដូច្នេះគឺត្រូវប្រុងប្រយ័ត្ន មិនអាចធ្វេសប្រហែសបានទេ គឺត្រូវតែប្រុងប្រយ័ត្នក្នុងដំណើរការពារចាប់តាំងពីសម្ភាសន៍ រហូតដល់ការចាក់ ហើយពេទ្យរបស់យើងត្រូវតែប្រុងប្រយ័ត្នមែនទែន»។ វីអូអេ មិនទាន់អាចទាក់ទងសុំការអធិប្បាយពីលោក ម៉ម ប៊ុនហេង រដ្ឋមន្ត្រីក្រសួងសុខាភិបាលនិងលោកស្រី ឱ វណ្ណឌីន អ្នកនាំពាក្យក្រសួងសុខាភិបាលបានទេ នៅថ្ងៃព្រហស្បតិ៍នេះ។ ជាធម្មតា មុនពេលចាក់វ៉ាក់សាំង ប្រជាពលរដ្ឋកម្ពុជាត្រូវបានសួរនាំអំពីបញ្ហាសុខភាពរបស់ពួកគេថាមិនមានជំងឺធ្ងន់ធ្ងរ និងរ៉ាំរៃនោះទេ។ ប៉ុន្តែពួកគេមិនត្រូវបានយកសំណាកពិនិត្យជាមុនថា តើមានវីរុសជំងឺកូវីដ១៩ មុនពេលចាក់ឬយ៉ាងណានោះទេ។ ក្នុងសន្និសីទសារព័ត៌មានមួយ កាលពីថ្ងៃច័ន្ទ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល មានប្រសាសន៍ថា អ្នកមានផ្ទុកវីរុសជំងឺកូវីដ១៩ ហើយ មិនចាំបាច់ចាក់វ៉ាក់សាំងនោះទេ។ លោកស្រីបញ្ជាក់ថា៖ «ចុះបើមានកូវីដហើយទៅចាក់ធ្វើអី? ព្រោះអាហ្នឹងចាក់ ដើម្បីការពារកូវីដ។ ហើយចុះបើកំពុងមានកូវីដទៅចាក់ធ្វើអី? វាត្រូវតែព្យាបាលកូវីដហ្នឹងដើម្បីឲ្យជាសះស្បើយ វាត្រូវតែព្យាបាលកូវីដហ្នឹង ដើម្បីឲ្យជាសះស្បើយ»។ លោកស្រីបន្ថែមថា បើតាមអនុសាសន៍របស់អង្គការសុខភាពពិភពលោក (WHO) អ្នកព្យាបាលជំងឺកូវីដរួចហើយ អាចទៅចាក់វ៉ាក់សាំងបានក្នុងរយៈពេល ៤ ទៅ ៦ ខែ។ បើតាមលោកស្រី ឱ វណ្ឌឌីន វ៉ាក់សាំងស៊ីណូហ្វាមរបស់ចិន មានប្រសិទ្ធភាពក្នុងអត្រា ៧៩%។ លោក ទឹម វរ៉ា នាយកប្រតិបត្តិគណៈកម្មាធិការសម្របសម្រួលសកម្មភាពសុខភាព លើកឡើងថា ក្រសួងនិងស្ថាប័នពាក់ព័ន្ធរបស់រដ្ឋាភិបាលគួរផ្តល់ការពន្យល់អំពីប្រសិទ្ធភាពរបស់វ៉ាក់សាំង ដែលបានផ្តល់ជូនមន្ត្រីយោធា។ «បើសិនជាមានព័ត៌មានចែកចាយក្នុងបណ្តាញសង្គមអ៊ីចឹង ខ្ញុំគិតថា ស្ថាប័នពាក់ព័ន្ធហ្នឹងគួរតែមានពេលវេលានៅក្នុងការបកស្រាយ ដើម្បីកុំឲ្យមានការភាន់ច្រឡំនៅក្នុងសហគមន៍»។ វីអូអេមិនទាន់អាចទាក់ទងសុំការអធិប្បាយពីលោកនាយឧត្តមសេនីយ៍ ឈុំ សុជាត អ្នកនាំពាក្យក្រសួងការពារជាតិបានទេ នៅថ្ងៃព្រហស្បតិ៍នេះ ទាំងតាមប្រព័ន្ធទំនាក់ទំនង Telegram និងទូរស័ព្ទ។ ចាប់តាំងពីខែកុម្ភៈ កម្ពុជាបានបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ឈ្មោះស៊ីណូហ្វាម ដែលជាជំនួយមនុស្សធម៌របស់រដ្ឋាភិបាលចិន ចំនួន ៦០ ម៉ឺនដូស ដែលអាចចាក់មនុស្សចំនួន ៣០ ម៉ឺននាក់។ កម្ពុជាក៏កំពុងប្រើប្រាស់វ៉ាក់សាំង AstraZeneca ចំនួន ៣២ ម៉ឺន ៤ ពាន់ដូស ក្រោមក្របខណ្ឌកូវ៉ាក់(Covax) ដែលជាយន្តការរបស់អង្គការសុខភាពពិភពលោក។ គិតត្រឹមថ្ងៃទី ១៧ ខែមីនា ក្រសួងការពារជាតិកម្ពុជាបានចាក់វ៉ាក់សាំងស៊ីណូហ្វាមរបស់ចិនដល់កងកម្លាំងកម្ពុជាប្រមាណ ១១ ម៉ឺននាក់ ដែលជាក្រុមអាទិភាពក្នុងការទទួលបានវ៉ាក់សាំង៕	2021-03-18T07:00:00+07:00	khmer.voanews.com	https://khmer.voanews.com/a/cambodia-defense-minister-calls-for-caution-after-vaccinated-military-officers-covid-19-positive/5819416.html
b697a60a-5c23-4250-9a66-ea49eed0d5d8	ឆន សុវណ្ណារាជប្រកាសថា ខ្លួនគ្មានជំងឺកូវីដ១៩ទេ ក្រោយតេស្តលើកទី៣	ភ្នំពេញ ៖ ខណៈមិត្តរួមអាជីពជាច្រើននាក់ឆ្លងជំងឺកូវីដ១៩ លោកឆន សុវណ្ណារាជ ត្រូវបានធ្វើតេស្តលើកទី៣រកមេរោគកូវីដ១៩ បង្ហាញថាគ្មានជំងឺកូវីដ១៩ទេ។ លោកប្រកាសក្នុងហ្វេសប៊ុកនារាត្រីថ្ងៃ១៧ មីនាថា “ទឹកដោះម្តាយថ្លៃអរគុណគុណបុណ្យនងបារមីវត្ថុស័ក្តសិទ្ធតាមថែរក្សារកូនចៅ លទ្ធផលធ្វើតេស្តលើកទី៣ ចុងក្រោយរបស់ខ្ញុំនោះគឺ អវិជ្ជមាន Negative បញ្ជាក់ថាខ្ញុំមិនមានមេរោគកូវីដ១៩នោះទេ ខ្ញុំឆ្លងផុតហើយ”។ តែទោះបីជាយ៉ាងណាលោកថា ខ្លួននៅតែបន្តធ្វើចត្តាឡីស័ក្តឲ្យគ្រប់ចំនួន១៤ថ្ងៃដដែល ៕	2021-03-18T05:29:00+07:00	dap-news.com	https://dap-news.com/national/2021/03/17/127782/
e3c465fb-dca1-497a-8ba7-879e4ef5dab9	ក្រសួងធម្មការ ផ្អាកពិធីសាសនា និងកម្មវិធីផ្សេងៗ ដើម្បីទប់ស្កាត់ការរីករាលដាល ជំងឺកូវីដ-១៩	ភ្នំពេញ ៖ ក្រសួងធម្មការ និងសាសនា បានធ្វើការផ្អាកពិធីសាសនា ការជួបជុំ និងកម្មវិធីផ្សេងៗបែបសាសនា ទូទាំងប្រទេសកម្ពុជា ដើម្បីបង្ការ ទប់ស្កាត់ ការរីករាលដាលនៃជំងឺកូវីដ-១៩ ក្នុងព្រឹត្តិការសហគមន៍ ២០ កុម្ភៈ។ តាមសេចក្ដីណែនាំរបស់ ក្រសួងធម្មការ នាថ្ងៃទី១៧ ខែមីនា ឆ្នាំ២០២១ បានឲ្យដឹងថា «ដោយសារ ស្ថានភាពនៃការ ចម្លងក្នុងសហគមន៍ នៃព្រឹត្តិការណ៍ សហគមន៍ ២០ កុម្ភៈ នៅតែបន្ដមិនទាន់ធូរស្រាល និងដើម្បីចៀសវាងការឆ្លងរីករាលដាលជំងឺកូវីដ-១៩ ចូលទៅក្នុងសហគមន៍ទ្រង់ទ្រាយធំ តាមរយៈពិធីសាសនា ការជួបជុំ និងកម្មវិធីជួបជុំផ្សេងៗបែបសាសនា ក្រសួងធម្មការ និងសាសនា សូមធ្វើការណែនាំដល់ថ្នាក់ដឹកនាំសាសនា និងបណ្ដាលអង្គភាពនានាចំណុះឲ្យក្រសួងទាំងអស់អនុវត្តនូវវិធានការបន្ទាន់»៕	2021-03-18T05:22:00+07:00	dap-news.com	https://dap-news.com/national/2021/03/17/127778/
93531e83-aab4-47c6-b07c-5a2508a08f93	សម្ដេច ទៀ បាញ់ អំពាវនាវឲ្យគ្រូពេទ្យចាក់វ៉ាក់សាំង ប្រុងប្រយ័ត្នការឆ្លងជំងឺកូវីដ-១៩ ខណៈមានអ្នកចាក់វ៉ាក់ សាំងម្ជុលទី២ ឆ្លងជំងឺនេះ	ភ្នំពេញ ៖ សម្ដេច ទៀ បាញ់ ឧបនាយករដ្ឋមន្ដ្រី រដ្ឋមន្ដ្រី ក្រសួងការពារជាតិ បានធ្វើការអំពាវនាវដល់ក្រុមគ្រូពេទ្យចាក់វ៉ាក់សាំងបង្ការជំងឺកូវីដ-១៩ របស់ក្រសួងការពារជាតិ ត្រូវបន្ដប្រុងប្រយ័ត្នចំពោះការឆ្លងជំងឺកូវីដ-១៩ ព្រោះអ្នកមានមកចាក់វ៉ាក់សាំង នៅម្ជុលទី២ហើយក៏ឆ្លងជំងឺកូវីដដែរ។ តាមរយៈសារសំឡេង នារសៀលថ្ងៃទី១៧ ខែមីនា ឆ្នាំ២០២១ សម្ដេច ទៀ បាញ់ បានឲ្យដឹងថា បច្ចុប្បន្ននេះនៅកម្ពុជា ការរាលដាលនៃជំងឺកូវីដ-១៩ ក្នុងកងទ័ពចាប់ផ្ដើមមានជាបន្ដបន្ទាប់។ សម្ដេចថា បន្ទាប់ពីមានករណីឆ្លងជំងឺកូវីដ-១៩ នៅខេត្តព្រៃវែងម្នាក់ ខណៈគាត់បានចាក់វ៉ាក់សាំងរួចហើយដែរ។ សម្ដេច បានបញ្ជាក់យ៉ាងដូច្នេះថា «រឿងថ្មីបំផុតឥឡូវនេះ គឺខ្ញុំយល់ឃើញថា ក្រុមការងារចាក់វ៉ាក់សាំង របស់យើងគួរតែមានការប្រុងប្រយ័ត្នបំផុត ជាពិសេសជាងគេ គឺក្រុមសម្ភាសន៍ជាមួយ អ្នកទៅចាក់វ៉ាក់សាំង របស់យើងនៅតាមក្រុមនីមួយៗ ជារួមក្រុមអ្នកចាក់វ៉ាក់ សាំងត្រូវប្រុងប្រយ័ត្នឲ្យមែនទែន ក្នុងការសម្ភាសន៍ និងដំណើរការចាក់ការពារខ្លួនឲ្យបានល្អ»។ សម្ដេចបន្ដថា «ព្រោះឥឡូវអ្នកមកចាក់ម្ជុលទីមួយហ្នឹង គឺវាមាន (មានកូវីដ) ហើយអ្នកមកចាក់ម្ជុលទីពីរនេះ ក៏មានឆ្លង (ឆ្លងកូវីដ) ដែរហើយ។ ដូច្នេះ ត្រូវប្រុងប្រយ័ត្នមិនអាចធ្វេសប្រហែសបានទេ ត្រូវប្រុងប្រយ័ត្ន និងការពារចាប់សម្ភាសន៍ រហូតដល់ការចាក់»។ សម្ដេចបន្ថែមថា អ្នកទទួលបានចាក់វ៉ាក់សាំងកូវីដ-១៩ រួចហើយ ក៏អាចឆ្លងបានដែរ ដូច្នេះ ត្រូវប្រុងប្រយ័ត្ន ទាំងអស់គ្នា ជាពិសេសនោះ ក្រុមការងារចាក់ វ៉ាក់សាំង ត្រូវពាក់ម៉ាស លាងដៃជាមួយអាកុលឲ្យបានត្រឹមត្រូវ ដើម្បីប្រយុទ្ធប្រឆាំងជំងឺកូវីដ-១៩ នៅកម្ពុជា ។ សូមរំលឹកថា គិតត្រឹមថ្ងៃទី ១៧ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ-១៩ ចំនួន ១៥០៥នាក់ ក្នុងនោះ អ្នកជាសះស្បើយ ចំនួន៨៤០នាក់ , អ្នកជំងឺកំពុងសម្រាកព្យាបាល ចំនួន៦៦២នាក់, អ្នកជំងឺម្នាក់ស្លាប់៕	2021-03-18T05:19:00+07:00	dap-news.com	https://dap-news.com/national/2021/03/17/127774/
01d1a2d8-36e3-43e4-a44c-78cc8bf229c4	ទេសរដ្ឋមន្រ្តី អូស្មាន ហាស្សាន់ ប្រគល់អង្ករ ម៉ាស់ និងថវិកា ដល់សង្កាត់ទាំង៧ក្នុងខណ្ឌឫស្សីកែវ ដើម្បីចូលរួមទប់ស្កាត់ជំងឺកូវីដ-១៩	នារសៀលថ្ងៃទី១៧ ខែមីនា ឆ្នាំ២០២១នេះ លោក អូស្មាន ហាស្សាន់ ទេសរដ្ឋមន្ត្រីទទួលបន្ទុកបេសកកម្មពិសេស និងជាប្រធានក្រុមការងារចុះជួយ ខណ្ឌឫស្សីកែវ អញ្ជើញប្រគល់ អង្ករ ម៉ាស អាល់កុល និងថវិកាមួយចំនួន ដល់សង្កាត់នានានៅខណ្ឌឫស្សីកែវ។ អំណោយដែលផ្តល់ជូននាពេលនេះ មានអង្ករសរុប១១តោន ជាអំណោយរបស់លោកស្រី ម៉ាណ ណាវី អ្នកតំណាងរាស្រ្តមណ្ឌលភ្នំពេញ និងជាអនុប្រធានក្រុមការងារចុះជួយខណ្ឌឫស្សីកែវ ម៉ាសចំនួន៤ម៉ឺន និងថវិកា៤លានរៀល ជាអំណោយរបស់ទេសរដ្ឋមន្រ្តី អូស្មាន ហាស្សាន់។ ពិធីប្រគល់ប្រព្រឹត្តិនៅមណ្ឌលម៉ូឌែល៥ ដែលអំណោយនេះសម្រាប់ជូន ទៅសង្កាត់នីមួយៗដើម្បីចែកជូនដល់ប្រជាពលរដ្ឋ ដែលកំពុងធ្វើចត្តាឡីស័ក និងគ្រួសារដែលមានផ្ទុកជំងឺកូវីដ-១៩ ក៏ដូចជាការចូលរួម ដោះស្រាយទុក្ខលំបាក ក្នុងគ្រានៃវិបត្តិរីកដុះដាលរបស់វីរុសកូវីដ-១៩ ក្នុងសហគមន៍។ អង្ករទាំង១១តោន និងម៉ាស់ចំនួន៤ម៉ឺនម៉ាស់ ខាងលើត្រូវបានប្រគល់ជូនសង្កាត់ទាំង៧ ក្នុងសង្កាត់នីមួយៗ ទទួលបានអង្ករ១តោន ម៉ាស៥០០០ ទឹកអាកុល៣០លីត្រ សាលាខណ្ឌឫស្សីកែវ ទទួលបានអង្ករចំនួន២តោន ម៉ាស់ចំនួន៥០០០ម៉ាស់ និងថវិកាចំនួន៤លានរៀល សម្ព័ន្ធយុវជនមុស្លិមកម្ពុជា រាជធានីភ្នំពេញ ទទួលបានអង្ករ១តោន និងគណៈដឹកនាំជាន់ខ្ពស់ នៃសាសនិកឥស្លាមកម្ពុជា ទទួលបាននូវអង្ករចំនួន១តោន ផងដែរ៕	2021-03-18T04:46:00+07:00	freshnewsasia.com	https://m.freshnewsasia.com/index.php/en/localnews/190042-2021-03-17-14-46-29.html
8f627333-a166-4d17-976e-03dfb5458a93	ប៉ាគីស្ថានទទួលបានបាច់ទី២ នៃវ៉ាក់សាំងបង្ការជំងឺកូវីដ-១៩ ដែលជាជំនួយរបស់រដ្ឋាភិបាលចិន	ប្រទេសប៉ាគីស្ថាននៅថ្ងៃពុធនេះបានទទួលវ៉ាក់សាំងបង្ការជំងឺ COVID-19 ជំហានទី២ ពីជំនួយរបស់រដ្ឋាភិបាលចិន ខណៈដែលពិធីប្រគល់អំណោយនេះត្រូវបានធ្វើឡើងនៅឯមូលដ្ឋានអាកាស Noor Khan ក្បែររដ្ឋធានីអ៊ីស្លាម៉ាបាដរបស់ប៉ាគីស្ថាន។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃពុធ ទី១៧ ខែមីនា ឆ្នាំ២០២១។ ទោះជាយ៉ាងណា ប្រភពដដែលនេះមិនបានបញ្ជាក់ពីចំនួនដូសដែលទទួលបាននេះទេ។ ថ្លែងនាឱកាសនោះ ជំនួយការពិសេសរបស់នាយករដ្ឋមន្រ្តីប៉ាគីស្ថានផ្នែកសុខភាពលោក Faisal Sultan បានថ្លែងអំណរគុណដល់រដ្ឋាភិបាលចិន ដែលបានផ្តល់ជំនួយវ៉ាក់សាំងបង្ការជំងឺ COVID-19 ជាលើកទី២ ដល់ប្រទេសប៉ាគីស្ថាន។ លោក Faisal Sultan ថ្លែងថា វ៉ាក់សាំង Sinopharm ដែលទើបមកដល់នេះ គឺមានសារៈសំខាន់ណាស់សម្រាប់ការអនុវត្តបន្ថែមនៃយុទ្ធនាការចាក់វ៉ាក់សាំងរបស់ប៉ាគីស្ថាន។ លោកសង្កត់ធ្ងន់ថា ប្រសិទ្ធភាពនិងសុវត្ថិភាពនៃវ៉ាក់សាំងនេះ គឺល្អណាស់។ គួរបញ្ជាក់ថា ប្រទេសប៉ាគីស្ថានបានចាប់ផ្តើមកម្មវិធីចាក់វ៉ាក់សាំងបង្ការជំងឺ COVID-19 នៅទូទាំងប្រទេសភ្លាមៗ បន្ទាប់ពីទទួលបានវ៉ាក់សាំង Sinopharm ដែលផ្តល់ដោយរដ្ឋាភិបាលចិន ខណៈបុគ្គលិកសុខាភិបាលជួរមុខទទួលបានអាទិភាពមុនគេ សម្រាប់ការចាក់វ៉ាក់សាំងនេះ៕	2021-03-18T04:06:00+07:00	freshnewsasia.com	https://m.freshnewsasia.com/index.php/en/internationalnews/190039-2021-03-17-14-06-52.html
7c3fc39e-9915-4c78-99b1-81dd8a2290cb	ឧត្តមសេនីយ៍ឯក ហ៊ុន ម៉ាណែត បញ្ជាឱ្យមេបញ្ជាការចំណុះកងទ័ពជើងគោក ណែនាំកងទ័ពឱ្យបង្កើនការប្រុងប្រយ័ត្នចំពោះជំងឺកូវីដ១៩	លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង កងយោធពលខេមរភូមិន្ទ និងជាមេបញ្ជាការកងទ័ពជើងគោក នៅថ្ងៃទី១៧ ខែមីនា ឆ្នាំ២០២១នេះ បានណែនាំដល់មេបញ្ជាការទាំងអស់ចំណុះឱ្យកងទ័ពជើងគោក យកចិត្តទុកដាក់ណែនាំដល់កងទ័ពក្រោមបង្គាប់ឱ្យបង្កើនការប្រុងប្រយ័ត្នចំពោះជំងឺកូវីដ១៩។ ការណែនាំរបស់ លោកឧត្តមសេនីយ៍ឯក ហ៊ុន ម៉ាណែត បានធ្វើឡើងបន្ទាប់ពីមានករណីឆ្លងជំងឺកូវីដ១៩ ទៅលើទាហានម្នាក់ ឈ្មោះ ដារ៉ា សកល នៅអគ្គបញ្ជាការដ្ឋានកងយោធពលខេមរភូមិន្ទ ដែលជាសិក្ខាកាមនៅសាកលវិទ្យាល័យការពារជាតិ ទោះបីជាបានចាក់វ៉ាក់សាំង បង្ការជំងឺកូវីដ១៩ ចំនួន២លើករួចរាល់ហើយក៏ដោយ។ លោក ហ៊ុន ម៉ាណែត បានណែនាំឱ្យកងទ័ពក្រោមចំណុះអនុវត្តវិធានការសុខាភិបាល ឱ្យបានខ្ជាប់ខ្ជួន ហើយជំរុញឱ្យរៀបចំមណ្ឌលចត្តាឡីស័កនៅក្នុងអង្គភាព ក្នុងករណីដែលមានកងទ័ពវិជ្ជមានជំងឺកូវីដ១៩។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ១៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥០៥នាក់ ក្នុងនោះអ្នកជាសះស្បើយចំនួន ៨៤០នាក់, អ្នកជំងឺកំពុងសម្រាកព្យាបាលចំនួន ៦៦២នាក់, អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕	2021-03-18T04:06:00+07:00	freshnewsasia.com	https://m.freshnewsasia.com/index.php/en/localnews/190040-2021-03-17-14-06-58.html
7a8236a9-43da-4cb9-be94-43f1744e4a84	សិស្សវិទ្យាល័យភ្នំធំនៅខេត្តបន្ទាយមានជ័យចំនួន ២០នាក់ដែលបានដួលសន្លប់បានធូរស្រាលឡើងវិញ	សិស្សានុសិស្សវិទ្យាល័យភ្នំធំនៅខេត្តបន្ទាយមានជ័យ ចំនួន ២០នាក់ ដែលបានដួលសន្លប់ នៅព្រឹកថ្ងៃទី១៧ ខែមីនានោះ បានធូរស្រាលឡើងវិញហើយ បន្ទាប់ពីអាជ្ញាធរបានបញ្ជូនពួកគេទៅសង្គ្រោះបន្ទាន់នៅមន្ទីរពេទ្យអស់ជាច្រើនម៉ោង។ នាយកសាលាវិទ្យាល័យភ្នំធំលោក ឆែម មូដែល ប្រាប់អាស៊ីសេរីនៅរសៀលថ្ងៃទី១៧ ខែមីនា ថា សិស្សដែលដួលសន្លប់នោះ ទំនងជាដោយសារអាកាសធាតុក្ដៅ ស្របពេលដែលពួកគេពាក់ម៉ាស់ បណ្ដាលឱ្យថប់ដង្ហើមទន់ដៃទន់ជើង ហើយបានដួលសន្លប់ជាបន្តបន្ទាប់។ ប៉ុន្តែលោកថា ពួកគេបានធូរស្បើយ និងត្រឡប់ទៅផ្ទះវិញអស់ហើយនៅថ្ងៃដដែលនេះ៖ « ករណីសិស្សានុសិស្សដួលសន្លប់នេះ តែងកើតមានជាញឹកញាប់នៅស្ទើរគ្រប់ខេត្ត។ កាលពីថ្ងៃទី៦ ខែមីនា សិស្សវិទ្យាល័យសំរោង ស្រុកសូទ្រនិគម ខេត្តសៀមរាប ជិត៥០នាក់ ក៏បានដួលសន្លប់ដូចគ្នានេះដែរ។ ក្រសួងអប់រំ និងអ្នកជំនាញសុខាភិបាលលើកឡើងថា ការដួលសន្លប់នេះ អាចដោយសារកត្តាខ្វះអាហារូបត្ថម្ភ បរិយាកាសថ្នាក់រៀន ឬសាលារៀនមិនសូវល្អ និងកត្តាចិត្តសាស្ត្រជាដើម៕	2021-03-18T01:26:10+07:00	rfa.org	https://www.rfa.org/khmer/news/health/20-students-in-banteay-meanchey-got-fainted-03172021142431.html
289ab7ea-5ba3-4406-ae6d-2bf39882bffd	រដ្ឋបាលខេត្តត្បូងឃ្មុំ ប្រកាសច្រានចោលទាំងស្រុង នូវព័ត៌មានក្លែងក្លាយ ដែលថាក្នុងស្រុកមេមត់មានវិជ្ជមានជំងឺកូវីដ១៩មួយករណី	ត្បូងឃ្មុំ ៖ នៅយប់ថ្ងៃទី១៧ ខែមីនា ឆ្នាំ២០២១នេះ រដ្ឋបាលខេត្តត្បូងឃ្មុំ បានប្រកាសច្រានចោលទាំងស្រុង នូវការផុសផ្សព្វផ្សាយព័ត៌មានក្លែងក្លាយ លើហ្វេសបុកផេកឈ្មោះ Kon Damrey Srok Officail កាលពីព្រលប់ថ្ងៃនេះ ជាការបង្កចលាចលភ័យខ្លាចដល់ប្រជាពលរដ្ឋពាក់ក់ព័ន្ធខ្លឹមសារថា ក្នុងស្រុកមេមត់មានវិជ្ជមានជំងឺកូវីដ១៩មួយករណី ដោយមានការចែកចាយតៗគ្នាជាបន្តបន្ទាប់។ ក្នុងខ្លឹមសារដើមទាំងស្រុងនៃផេកខាងលើនេះ សរសេរថា ចំពោះការផ្សព្វផ្សាយនេះ ជាព័ត៌មានមិនពិត គឺមិនមានករណីវិជ្ជមានដូចការលើកឡើងនោះឡើយ ពោលគឺមានតែយកសំណាកពលរដ្ឋ និងធ្វើចត្តាឡីស័កតែប៉ុណ្ណោះ នេះបើតាមការបញ្ជាក់អះអាងពីលោកវេជ្ជបណ្ឌិត កែវ វណ្ណៈ ប្រធានមន្ទីរសុខាភិបាលខេត្តត្បូងឃ្មុំ។ ចំពោះករណីនេះ រដ្ឋបាលខេត្តត្បូងឃ្មុំ សូមឲ្យម្ចាស់ផេកហ្វេសបុកខាងលើ ធ្វើការលុបចេញជាបន្ទាន់ រួចកែតម្រូវខ្លឹមសារឲ្យបានត្រឹមត្រូវ និងសុំទោសជាសាធារណៈ ព្រមទាំងចូលខ្លួនទៅកាន់អាជ្ញាធរនៃរដ្ឋបាលស្រុកមេមត់ ដើម្បីអនុវត្តន៍ទៅតាមនីតិវិធី បើមិនដូច្នោះទេ នឹងឈានទៅដល់ការលុបផេកខាងលើនេះចោល ព្រមទាំងត្រូវប្រឈមនឹងច្បាប់ពាក់ព័ន្ធនឹងការផ្សព្វផ្សាយព័ត៌មានក្លែងក្លាយ ពិសេសច្បាប់ថ្មីដែលទើបដាក់អោយអនុវត្តន៍ ពាក់ព័ន្ធនឹងការបង្ការទប់ស្កាត់ជំងឺកូវីដ១៩នៅកម្ពុជា។ អាស្រ័យដូចជម្រាបជូនខាងលើនេះ សូមបងប្អូនប្រជាពលរដ្ឋនៅស្រុកមេមត់ ក៏ដូចជាទូទាំងខេត្តត្បូងឃ្មុំទាំងមូល ជ្រាបជាព័ត៌មាន ។ ចំពោះព័ត៌មានផ្លូវការនានានៅក្នុងខេត្ត សូមតាមដានតែនៅលើផេកហ្វេសបុកផ្លូវការរបស់ក្រសួងសុខាភិបាល រដ្ឋបាលខេត្តត្បូងឃ្មុំ និងមន្ទីរព័ត៌មានខេត្តត្បូងឃ្មុំ។ សូមបងប្អូនប្រជាពលរដ្ឋបន្តចូលរួមអនុវត្តតាមការណែនាំរបស់ក្រសួងសុខាភិបាល និងរាជរដ្ឋាភិបាលកម្ពុជា “៣ការពារ ៣កុំ” ឲ្យមានប្រសិទ្ធភាព និងប្រកបដោយការយកចិត្តទុកដាក់ខ្ពស់។ បើតាមហ្វេសបុកផេកឈ្មោះ Kon Damrey Srok Officail បានលើកឡើងថា ខ្ញុំបាទសុំការអធ្យាស្រ័យ និងសូមភ័យទោសពីបងប្អូនប្រជាពលរដ្ឋទាំងអស់គ្នា ចំពោះការបង្ហោះសារមុននេះជាព័ត៌មានមិនពិត និងសូមអំពាវនាមបងប្អូនទាំងអស់ចូលរួមការពារទប់ស្កាត់ជម្ងឺកូវីដ19 តាមវិធានការរបស់ក្រសួងសុខាភិបាល និងវិធានរបស់សម្តេចតេជោ ប្រមុខរាជរដ្ឋាភិបាល ” ៣ កុំ ៣ ការពារ “៕រក្សាសិទ្ធិដោយ៖បញ្ញាស័ក្តិ	2021-03-18T00:38:37+07:00	cen.com.kh	https://cen.com.kh/archives/310093.html
7bc2bb6e-e8fb-4ee8-8888-4d13d60a756a	ការសិក្សា៖ អ្នកជំងឺកូវីដស្ថិតក្នុងសភាពធ្ងន់ធ្ងរអាចបណ្តាលឱ្យមានបញ្ហាខួរក្បាល	ការសិក្សាមួយចេញផ្សាយនៅថ្ងៃចន្ទនេះ ដោយ JAMA Network Open បានរកឃើញថា ១០% នៃអ្នកជំងឺកូវីដដែលមានសភាពធ្ងន់ធ្ងរបង្ហាញសញ្ញាខូចផ្នែកខ្លះនៃខួរក្បាល អំឡុងពេលកំពុងផ្ទុកមេរោគ។ ក្រុមអ្នកស្រាវជ្រាវនិយាយថា អ្នកជំងឺកូវីដទាំងអស់ដែលកំពុងសម្រាកព្យាបាលសុទ្ធតែប្រទះនឹងអាការភ្លេចភ្លាំង ការភាន់ច្រលំ ជួនកាលប្រកាច់ និងស្ពឹកស្រពន់ បន្ទាប់ពីឈប់ប្រើថ្នាំ។ យោងតាមលទ្ធផលនៃការស្កេនខួរក្បាល បញ្ជាក់ថា ពេលអ្នកជំងឺធ្ងន់ធ្ងរខ្លាំង ផ្នែកខាងមុខនៃខួរក្បាលដែលគ្រប់គ្រងលើអារម្មណ៍ ការដោះស្រាយបញ្ហា ការចងចាំ ភាសា និងការវិនិច្ឆ័យលើមុខងារផ្សេងទៀត ចាប់ផ្ដើមដំណើរការខុសប្រក្រតី។ វាអាចធ្វើឱ្យអ្នកជំងឺរងបញ្ហារលាកខួរក្បាលរួមមានបញ្ហាផ្សេងទៀតដូចជា ខ្សោយការចងចាំ ការរំលាយអាហារ និងការផ្លាស់ប្តូរចលនារាងកាយ។ល។ លើសពីនោះទៀត អ្នកស្រាវជ្រាវបានរកឃើញថា អ្នកជំងឺអាចមានដំបៅខួរក្បាល ឬខូចជាលិកាផងដែរ។ ដោយឡែក វេជ្ជបណ្ឌិត Virginie Lambrecq ជាអ្នកជំនាញខាងផ្នែកសរសៃប្រសាទនៅទីក្រុងប៉ារីសមានប្រសាសន៍ថា រោគសញ្ញាប៉ះពាល់ដល់ប្រព័ន្ធសរសៃប្រសាទ លើកលែងតែអ្នកជំងឺមានសភាពធ្ងន់ធ្ងរប៉ុណ្ណោះ។ រីឯរោគសញ្ញាប្រព័ន្ធសរសៃប្រសាទទាំងនោះអាចជា ការភ្លេចភ្លាំង ជំងឺឆ្កួតជ្រូក រួមទាំងខួរក្បាលមិនអាចបញ្ជាចលនារាងកាយបាន។ ការរកឃើញនេះផ្អែកលើការវិភាគអ្នកជំងឺបារាំងចំនួន ៦៤៤ នាក់ដែលសម្រាកព្យាបាលនៅមន្ទីរពេទ្យរវាងថ្ងៃទី ៣០ ខែមីនា និងថ្ងៃទី ១១ ខែមិថុនា ឆ្នាំ២០២០។ ចំណែកលទ្ធផលផ្សេងទៀតបង្ហាញថា អ្នកជំងឺចំនួន ៦៩ នាក់រងការរលាកខួរក្បាល និងការផ្លាស់ប្តូររចនាសម្ព័ន្ធដទៃក្នុងខួរក្បាល។ ៥៧ នាក់មានដំបៅខួរក្បាល, ៥២ នាក់ខ្សោយតំរងនោម បញ្ហាមុខងារថ្លើម និងរោគសើស្បែក៕ ចុចអាន៖ ចុចអាន៖	2021-03-18T00:34:00+07:00	kampucheathmey.com	https://www.kampucheathmey.com/health/83716
1aeeb31d-b2fc-4f01-9b13-4a7b95f62eb2	បុរសជនជាតិចិនម្នាក់ បានទទួលមរណភាព ក្នុងអំឡុងពេលចត្តាឡីស័ក ដោយសារ ជំងឺរលាកលំពែង រលាកសួតធ្ងន់ធ្ងរ	ព្រះសីហនុ ៖ រដ្ឋបាលខេត្តព្រះសីហនុ សេចក្តីប្រកាសព័ត៌មាន ស្តីពីករណីមរណភាព បុរសជនជាតិចិនឈ្មោះ RAO SHAOXING ភេទ ប្រុស អាយុ២៧ឆ្នាំ កាលពីថ្ងៃទី១៤ ខែមីនា ឆ្នាំ២០២១ កន្លងមក។ បើតាមកំណត់ហេតុកោសល្យវិច័យ បុរសរូបនេះស្លាប់ដោយសារ ជំងឺរលាកលំពែង រលាកសួតធ្ងន់ធ្ងរ និងមានជាតិស្ករឡើងខ្ពស់ ដោយឡែកលទ្ធផលវិភាគវិញ គឺមិនមានវិជ្ជមានវីរុសកូវីដ-១៩នោះទេ។ រដ្ឋបាលខេត្តព្រះសីហនុ សូមជម្រាបជូនសាធារណជនជ្រាបថា កាលពីថ្ងៃទី១៤ ខែមីនា ឆ្នាំ២០២១ វេលា ម៉ោង១៣:៤៣ នាទីរសៀល មានករណីបុរសជនជាតិចិនម្នាក់ឈ្មោះ RAO SHAOXING ភេទ ប្រុស អាយុ២៧ឆ្នាំ កាន់លិខិតឆ្លងដែនលេខ EH480832 បានទទួលមរណភាពនៅមន្ទីរពេទ្យបង្អែកខេត្តព្រះសីហនុ ។ សូមបញ្ជាក់ថា បុរសជនជាតិចិននេះ បានចូលមកដល់ប្រទេសកម្ពុជា នៅថ្ងៃទី៣០ ខែធ្នូ ឆ្នាំ២០២០ តាមច្រកអាកាសយានដ្ឋាន អន្តរជាតិខេត្តព្រះសីហនុ ។ នៅថ្ងៃទី២៦ ខែកុម្ភៈ ឆ្នាំ២០២១ គាត់បានស្នាក់នៅ និងធ្វើចត្តាឡីស័កនៅបន្ទប់លេខ៩១៨ ក្នុងអគារស្នាក់នៅរួមរបស់បុគ្គលិកកាស៊ីណូ មួយកន្លែង ស្ថិតនៅភូមិ២ សង្កាត់លេខ៤ ក្រុងព្រះសីហនុ ខេត្តព្រះសីហនុ។ នៅយប់ថ្ងៃទី១៣ ខែមីនា ឆ្នាំ២០២១ វេលាម៉ោង២០:៤២នាទី ដោយបុរសរូបនេះមានអាការៈហត់ និងចុះខ្សោយខ្លាំង ក៏ត្រូវបានក្រុមគ្រូពេទ្យបញ្ជូនមកសង្គ្រោះបន្ទាន់នៅមន្ទីរពេទ្យបង្អែកខេត្តព្រះសីហនុ។ ដោយពិនិត្យឃើញថាជំងឺរបស់គាត់មានអាការៈកាន់តែធ្ងន់ធ្ងរទៅៗ ក្រុមគ្រូពេទ្យក៏បានរៀបចំបែបបទ ដើម្បីបញ្ជូនគាត់ទៅសង្គ្រោះនៅរាជធានីភ្នំពេញប៉ុន្តែដោយស្ថានភាពសុខភាពចុះខ្សោយពេក ទើបធ្វើឱ្យគាត់ទទួលមរណភាពនៅវេលាម៉ោង១៣:៤៣នាទីរសៀលថ្ងៃទី១៤ ខែមីនា ឆ្នាំ២០២១ នៅមន្ទីរពេទ្យបង្អែកខេត្តព្រះសីហនុ។ យោងតាមរបាយការណ៍ចុះថ្ងៃទី ១៤ ខែមីនា ឆ្នាំ២០២១ របស់មន្ទីរពេទ្យបង្អែកខេត្ត និងកំណត់ហេតុកោសល្យ វិច័យចុះថ្ងៃទី ១៧ ខែមីនា ឆ្នាំ២០២១ របស់ការិយាល័យនគរបាលបច្ចេកទេសវិទ្យាសាស្ត្រ នៃស្នងការដ្ឋាននគរបាល ខេត្តព្រះសីហនុ បានបង្ហាញថាបុរសខាងលើស្លាប់ដោយសារមានជំងឺរលាកលំពែង រលាកសួតធ្ងន់ធ្ងរ និងមានជាតិ ស្ករឡើងខ្ពស់។ ផ្អែកតាមលទ្ធផលតេស្តសំណាកចំនួនពីរលើក នៅវិទ្យាស្ថានប៉ាស្ទ័រកម្ពុជា បញ្ជាក់ថាបុរសខាងលើ មិនមានវិជ្ជមានជំងឺកូវីដ-១៩នោះទេ។ បច្ចុប្បន្នសាកសពបុរសខាងលើ ត្រូវបានប្រគល់ជូនការិយាល័យពិនិត្យវិភាគទីកន្លែងកើតហេតុ នៃនាយក ដ្ឋាននគរបាលបច្ចេកទេស និងវិទ្យាសាស្ត្រ ក្រសួងមហាផ្ទៃ ដើម្បីបន្តនីតិវិធីទុកជូនក្រុមគ្រួសារសព។ រដ្ឋបាលខេត្តព្រះសីហនុ សូមសម្តែងនូវការសោកស្តាយ និងចូលរួមរំលែកមរណៈទុក្ខដ៏ក្រៀមក្រំបំផុតជាមួយ ក្រុមគ្រួសារនៃសពបុរសជនជាតិចិនខាងលើនេះ៕ រក្សាសិទ្ធិដោយ៖បញ្ញាស័ក្តិ	2021-03-18T00:32:59+07:00	cen.com.kh	https://cen.com.kh/archives/310087.html
712a8b1e-2f24-4823-bc03-bd2e0b113619	រកឃើញអ្នកឆ្លងជំងឺកូវីដ១៩ ម្នាក់បន្ថែមទៀត នៅខណ្ឌឫស្សីកែវ	ភ្នំពេញ៖ លោក ជា ពិសី អភិបាលខណ្ឌឫស្សីកែវ បានឲ្យដឹងថា នារសៀលថ្ងៃទី១៧ ខែមីនា ឆ្នាំ២០២១ (វេលាម៉ោង ១៦ និង៣០ នាទី) ក្នុងមូលដ្ឋានខណ្ឌឫស្សីកែវ បានរកឃើញ អ្នកមានវិជ្ជមាននឹងមេរោគកូវីដ១៩ ចំនួន១នាក់ ដែលជាស្ត្រី អាយុ ៣១ ឆ្នាំ បច្ចុប្បន្ននេះ ស្នាក់នៅផ្ទះជួល ផ្លូវបេតុង ភូមិសាមគ្គី សង្កាត់ប្ញស្សីកែវ ខណ្ឌប្ញស្សីកែវ រាជធានីភ្នំពេញ បាននិងកំពុងធ្វើការនៅហាង ស៉ីន ឌី សាឡន (អ្នកជំងឺនេះជាប់ពាក់ព័ន្ធនឹង បុរស អាយុ២៦ឆ្នាំ ដែលបានវិជ្ជមាននឹងមេរោគកូវីដ១៩ កាលពីយប់មិញ ស្នាក់នៅផ្ទះជួលដូចគ្នា ក្នុងកន្លែងតែមួយខាងលើ)។ តាមរយៈគេហទំព័រហ្វេសប៊ុក នៅមុននេះបន្តិច លោក ជា ពិសី បានឲ្យដឹងបន្ថែមថា បច្ចុប្បន្នអ្នកជំងឺនេះ ត្រូវបានបញ្ជូនទៅព្យាបាល នៅអតីតសណ្ឋាគារអ៉ីនធើខនទីណង់តាល់ (The Great Duke)។ ដោយឡែក អ្នកដែលពាក់ព័ន្ធ ជាមួយអ្នកជម្ងឺមានចំនួន ៥ នាក់ (ស្រី០១នាក់) ជាចុងក្រោយ អាជ្ញាធរ បានសម្រេចបិទទីតាំងនេះ ជាបណ្ដោះអាសន្ន៕	2021-03-18T00:07:00+07:00	dap-news.com	https://dap-news.com/national/2021/03/17/127728/
28d8c9c5-3ac7-40ee-b7c2-a356e372b13d	យុទ្ធនាការចាក់វ៉ាក់សាំងការពារជំងឺកូវីដ១៩ ដូសទី២ នៅខេត្តព្រះវិហារ ចាប់ផ្តើមពីថ្ងៃទី១៧ ខែមីនានេះតទៅ, ប្រធានមន្ទីរសុខាភិបាលខេត្ត អំពាវនាវអ្នកដែលចាក់ដូសទី១ សូមរួសរាន់មកការចាក់ដូសទី២	លោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាល ខេត្តព្រះវិហារ បានអំពាវនាវដល់ថ្នាក់ដឹកនាំ មន្ត្រីរាជការ និងកម្លាំងនគរបាលនៃស្នងការដ្ឋាននគរបាលខេត្ត ដែលបានចាក់វ៉ាក់សាំងការពារជំងឺកូវីដ-១៩ ដូសទី១ កាល់ពីដើមខែមីនាកន្លងទៅ សូមមកទទួលការចាក់វ៉ាក់សាំងដូសទី២ ដែលប្រព្រឹត្តិទៅចាប់ពីថ្ងៃទី១៧ រហូតដល់ថ្ងៃទី៣០ ខែមីនា ឆ្នាំ២០២១។ លោកប្រធានមន្ទីរសុខាភិបាលខេត្ត ក៏បានបញ្ជាក់ពីពេលវេលាសម្រាប់អ្នកដែលដល់ពេលកំណត់ក្នុងការមកទទួលវ៉ាក់សាំងដូសទី២ គឺត្រូវមានរយៈពេលចន្លោះពី១៤ថ្ងៃ ហើយការចាក់នេះ ធ្វើឡើងនៅតាមទីតាំងចំនួន២កន្លែង គឺមន្ទីរពេទ្យបង្អែក ១៦ មករា ខេត្តព្រះវិហារ និងមន្ទីរពេទ្យបង្អែកស្រុកជាំក្សាន្ត ស្ថិតក្នុងស្រុកជាំក្សាន្ត។ យុទ្ធនាការនេះចាប់ផ្តើមពីម៉ោង៨ព្រឹក ដល់ម៉ោង១១កន្លះថ្ងៃត្រង់ និងចាប់ពីម៉ោង២ ដល់ម៉ោង៤ ជារៀងរាល់ថ្ងៃ។ ប្រធានមន្ទីរសុខាភិបាលខេត្ត ក៏បានរំឮកដល់អ្នកដែលបានចាក់វ៉ាក់សាំងដូសទី២ បើទោះបីបានចាក់រួចក៏ពិតមែន ប៉ុន្តែ កុំភ្លេចអនុវត្តតាមវិធានសុខាភិបាល គឺរក្សាអនាម័យ ដោយបន្តលាងសម្អាតដៃជាមួយទឹកអាល់កុល សាប៊ូ ឬជែល រក្សាគម្លាតសង្គម និងអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ៣កុំ និង ៣ការពារ ឱ្យបានខ្ជាប់ខ្ជួន។ សូមបញ្ជាក់ថា អ្នកមកទទួលការវ៉ាក់សាំងត្រូវភ្ជាប់មកជាមួយបណ្ណចាក់វ៉ាក់សាំងលើកទី១ ករណីមកយឺតយ៉ាវ ឬលើសថ្ងៃដែលបានកំណត់បន្ទាប់ពីបានចាក់ដូសទី១ និងមិនអាចចាក់ដូសទី២បានទេ៕	2021-03-17T22:58:00+07:00	freshnewsasia.com	https://m.freshnewsasia.com/index.php/en/localnews/190004-2021-03-17-08-58-24.html
30dbebad-d256-475c-9ccb-36258e1e6dbb	ស្វែងយល់អាការខុសគ្នារវាងអ្នកវិជ្ជមាន និងអវិជ្ជមានកូវីដ ក្រោយចាក់វ៉ាក់សាំង	មនុស្សរាប់លានលាននាក់បានចាក់វ៉ាក់សាំងការពារជំងឺកូវីដរួចមកហើយ ភាគច្រើនពួកគេជួបប្រទះនូវផលប៉ះពាល់តិចតួចនៅថ្ងៃបន្ទាប់ ដូចជាឈឺដៃ ក្ដៅខ្លួនស្រាលៗ ឈឺក្បាលឬអស់កម្លាំង។ ប្រតិកម្មបែបនេះមិនត្រឹមតែជារឿងធម្មតាទេ ហើយក៏លេចឡើងក្នុងរយៈពេលមួយថ្ងៃ រួចបាត់ទៅវិញនាពេលក្រោយ ប៉ុន្តែក៏អាចជាសញ្ញាមួយដែលបង្ហាញថា វ៉ាក់សាំងកំពុងដំណើរការផងដែរ។ នេះជាប្រតិកម្មសម្រាប់មនុស្សធម្មតា ចុះអ្នកដែលវិជ្ជមានកូវីដវិញមានប្រតិកម្មយ៉ាងណា? ការសិក្សាថ្មីៗនេះបានលើកឡើងថា ចំពោះអ្នកដែលធ្លាប់ឆ្លងវីរុស SARS-CoV-2 អាចត្រូវការវ៉ាក់សាំង mRNA មួយដូសប៉ុណ្ណោះ ព្រោះពួកគេចាប់ផ្ដើមផលិតអង្គបដិប្រាណក្នុងបរិមាណច្រើនប្រឆាំងនឹងវីរុសបន្ទាប់ពីចាក់ដំបូង ។ ការស្រាវជ្រាវមួយបានប្រៀបធៀបភាពញឹកញាប់នៃប្រតិកម្ម បន្ទាប់ពីចាក់វ៉ាក់សាំង Pfizer ឬ Moderna ក្នុងចំណោមមនុស្ស ២៣១ នាក់ ដែលធ្លាប់ធ្វើតេស្តវិជ្ជមាន SARS-CoV-2 បានរកឃើញថា ពួកគេនឹងបញ្ចេញរោគសញ្ញាដូចជាឈឺចាប់ឬហើមនៅកន្លែងចាក់ថ្នាំ។ ប៉ុន្តែក៏មានប្រតិកម្មខ្លះៗនៃរាងកាយទាំងមូលដូចជាអស់កម្លាំង (៩%) ឈឺក្បាល (៨%) គ្រុនញាក់ ( ៤%) ក្ដៅខ្លួននិងឈឺសាច់ដុំឬឈឺសន្លាក់ជាដើម ភាគច្រើនក្នុងរយៈពេលពីរថ្ងៃដំបូងបន្ទាប់ពីទទួលថ្នាំបង្ការឬអ្នកដែលបានជាសះស្បើយពីជំងឺកូវីដ។ ទោះយ៉ាងណាប្រមាណជា ១ភាគ៣ នៃអ្នកដែលធ្លាប់មានជំងឺកូវីដ បានរាយការណ៍ថា យ៉ាងហោចណាស់ពួកគេមានប្រតិកម្មស្រាលក្នុងរយៈពេល ៧ ថ្ងៃ បើប្រៀបធៀបទៅនឹង ១៩% នៃអ្នកដែលមិនមានជំងឺកូវីដ ។ ផលរំខានតិចតួចទាំងនោះគឺជាសញ្ញាធម្មតាមួយ ដែលបង្ហាញថា ប្រព័ន្ធភាពស៊ាំកំពុងកើនឡើងនូវការការពារបន្ទាប់ពីចាក់វ៉ាក់សាំង។ វ៉ាក់សាំងបានបង្រៀនប្រព័ន្ធភាពស៊ាំឲ្យស្គាល់និងឆ្លើយតបនឹងធាតុបង្កជំងឺ ដោយណែនាំទម្រង់វីរុសប្រូតេអ៊ីនមេរោគឬការណែនាំហ្សែនសម្រាប់បង្កើតប្រូតេអ៊ីនទាំងនេះចូលក្នុងខ្លួន ដូច្នេះនៅពេលអ្នកជំងឺជួបប្រទះនឹងភ្នាក់ងារបង្ករោគនោះ រាងកាយពួកគេនឹងប្រយុទ្ធប្រឆាំងនឹងវាបានយ៉ាងឆាប់រហ័ស៕	2021-03-17T22:58:00+07:00	kampucheathmey.com	https://www.kampucheathmey.com/global-news/83504
a875b710-4d63-4be2-8077-6e0cc063a5a4	រដ្ឋមន្ត្រីអប់រំ៖ ក្នុងករណីមានការសង្ស័យកូវីដ១៩ ត្រូវផ្អាកដំណើរការសាលារៀននោះ ជាបណ្តោះអាសន្ន	តាមរយៈសេចក្ដីណែនាំ ស្ដីពីវិធានការសុវត្ថិភាពសុខភាពសិក្សា នៅតាមគ្រឹះស្ថានសិក្សា នាថ្ងៃទី១៧ មីនានេះ លោករដ្ឋមន្ត្រីអប់រំ បានឲ្យដឹងថា ដើម្បីចូលរួមបង្ការ និងទប់ស្កាត់ការរាតត្បាតនៃជំងឺកូវីដ-១៩ ចូលក្នុងគ្រឹះស្ថានសិក្សា ក្រសួងអប់រំសូមណែនាំ ដល់គ្រឹះស្ថានសិក្សាទាំងអស់ ដូចខាងក្រោម៖ ១.បង្កើត និងពង្រឹងភារកិច្ចរបស់គណៈកម្មការសុខភាពសិក្សានៅតាមគ្រឹះស្ថានសិក្សា ដែលមាននាយកសាលាជាប្រធាន និងមានការចូលរួមពីសហគមន៍ ២.តាមដានជាប្រចាំនូវសកម្មភាព និងការចល័តទីកន្លែងរបស់ បុគ្គលិកអប់រំក្រោមឱវាទ។ ៣.សហការជាមួយអាជ្ញាធរដែនដី ដើម្បីតាមដាន និងគ្រប់គ្រងជនចំណូលស្រុក (ថ្មី) រួមទាំងការអនុវត្តវិធានការធ្វើចត្តាឡីស័ក។ ៤.ក្នុងករណីមានការសង្ស័យ គ្រឹះស្ថានសិក្សាត្រូវផ្អាកដំណើរការ ជាបណ្តោះអាសន្ន និងត្រូវរាយការណ៍ ជូនអាជ្ញាធរអប់រំតាមលំដាប់ថ្នាក់។ ៥.ករណីមានការសង្ស័យ ឬសភាពមិនប្រក្រតី ដែលជារោគសញ្ញានៃជំងឺកូវីដ-១៩ ត្រូវរាយការណ៍ ឬទូរសព្ទទៅលេខ ១១៥ ជាបន្ទាន់ ៕	2021-03-17T22:34:00+07:00	dap-news.com	https://dap-news.com/national/2021/03/17/127688/
66bb761f-dce6-45bf-8b17-7bd9d988dbd7	ថៃប្រកាសរកឃើញឆ្លងកូវីដ-១៩ រហូតដល់ «២៤៨នាក់ថ្មីទៀត» ក្នុងនោះ ១៦៧នាក់នៅទីក្រុងបាងកក និងអ្នកជំងឺម្នាក់ទៀតស្លាប់ (Video inside)	នៅថ្ងៃពុធ ទី១៧ ខែមីនា ឆ្នាំ២០២១នេះ អាជ្ញាធរគ្រប់គ្រងស្ថានការណ៍ COVID-19 នៅក្នុងប្រទេសថៃ បានប្រកាសពីការរកឃើញអ្នកឆ្លងជំងឺនេះ សរុបរហូតដល់ទៅ ២៤៨នាក់ថ្មីទៀត ដោយក្នុងនោះភាគច្រើនបំផុត គឺនៅក្នុងទីក្រុងបាងកក ខណៈអ្នកជំងឺម្នាក់ទៀតបានបាត់បង់ជីវិត។ នេះបើតាមការដកស្រង់ ចេញពីសារព័ត៌មានថៃបាងកកប៉ុស្តិ៍។ នៅក្នុងចំណោមករណីឆ្លងថ្មីៗទាំង ២៤៨នាក់ខាងលើនេះ ២៤២នាក់ជាករណីឆ្លងសហគមន៍ និង ០៦នាក់ទៀត ជាករណីនាំចូលពីក្រៅប្រទេស។ បន្ថែមពីនេះក្នុងចំណោមករណីឆ្លង COVID-19 ក្នុងស្រុកទាំង ២៤២នាក់នេះ ១៦៧នាក់ត្រូវបានរាយការណ៍ ចេញពីទីក្រុងបាងកក, ៣៣នាក់នៅខេត្ត សាមុត សាខន (Samut Sakhon) និងសល់ប៉ុន្មាននាក់ទៀត គឺត្រូវបានរាយការណ៍ចេញពីខេត្តចំនួន ១៣ផ្សេងទៀត។ គួរបញ្ជាក់ថា នេះជាករណីកើនឡើងយ៉ាងគំហុកមិនធ្លាប់មាន ចំពោះការរកឃើញចំនួនអ្នកឆ្លង COVID-19 ទ្រង់ទ្រាយធំនៅទីក្រុងបាងកក បន្ទាប់ពីថ្ងៃអង្គារម្សិលមិញនេះ ខណៈប្រទេសថៃកំពុងត្រៀម ធ្វើការបើកទូលាយឡើងវិញ ដើម្បីជំរុញវិស័យទេសចរណ៍នោះ។ គិតត្រឹមថ្ងៃពុធនេះ ប្រទេសថៃមានករណីឆ្លង COVID-19 សរុប ២៧,៤០២ករណី ក្នុងនោះស្លាប់ ៨៨នាក់ និងជាសះស្បើយឡើងវិញ ២៦,៣៣៩នាក់ (ស្មើនឹង ៩៦.១២%)៕	2021-03-17T22:28:00+07:00	freshnewsasia.com	https://m.freshnewsasia.com/index.php/en/internationalnews/189995-2021-03-17-08-28-44.html
ee2c0d41-245c-40af-884e-5769067563d3	ឧត្តមសេនីយ៍ឯក ហ៊ុន ម៉ាណែត ណែនាំដល់មេបញ្ជាការទាំងអស់ ចំណុះឱ្យកងទ័ពជើងគោក យកចិត្តទុកដាក់ណែនាំដល់កងទ័ព ក្រោមបង្គាប់ ឱ្យបង្កើនការប្រុងប្រយ័ត្នចំពោះជំងឺកូវីដ១៩	ភ្នំពេញ ៖ ឯកឧត្តម ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក នៅថ្ងៃទី១៧ ខែមីនាឆ្នាំ២០២១ នេះ បានណែនាំដល់មេបញ្ជាការទាំងអស់ចំណុះឱ្យកងទ័ពជើងគោក យកចិត្តទុកដាក់ណែនាំដល់កងទ័ពក្រោមបង្គាប់ឱ្យបង្កើនការប្រុងប្រយ័ត្នចំពោះជំងឺកូវីដ១៩។ នេះបើតាមការផ្សាយព័ត៌មានរបស់នាយកដ្ឋានព័ត៌មាន ក្រសួងការពារជាតិនៅថ្ងៃទី១៧មីនានេះ។ ការណែនាំរបស់ ឯកឧត្តមឧត្តមសេនីយ៍ឯក ហ៊ុន ម៉ាណែត បានធ្វើឡើងបន្ទាប់ពីមានករណីឆ្លងជំងឺកូវីដ១៩ ទៅលើទាហានម្នាក់ ឈ្មោះ ដារ៉ា សកល នៅអគ្គបញ្ជាការដ្ឋានកងយោធពលខេមរភូមិន្ទ ដែលជាសិក្ខាកាមនៅសាកលវិទ្យាល័យការពារជាតិ ទោះបី ជាបានចាក់វ៉ាក់សាំង បង្ការជំងឺកូវីដ១៩ ចំនួន២លើករួចរាល់ហើយក៏ដោយ។ ឯកឧត្តម ហ៊ុន ម៉ាណែត បានណែនាំឱ្យកងទ័ពក្រោមចំណុះអនុវត្តវិធានការសុខាភិបាល ឱ្យបានខ្ជាប់ខ្ជួន ហើយជំរុញឱ្យរៀបចំមណ្ឌលចត្តាឡីស័កនៅក្នុងអង្គភាព ក្នុងករណីដែលមានកងទ័ពវិជ្ជមានជំងឺកូវីដ១៩។ សូមជម្រាបថា គិតត្រឹមម៉ោង៧និង០០នាទីព្រឹកថ្ងៃទី ១៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥០៥នាក់ ក្នុងនោះអ្នកជាសះស្បើយចំនួន ៨៤០នាក់, អ្នកជំងឺកំពុងសម្រាកព្យាបាលចំនួន ៦៦២នាក់, អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ រក្សាសិទ្ធិដោយ : បញ្ញាស័ក្តិ	2021-03-17T22:15:27+07:00	cen.com.kh	https://cen.com.kh/archives/310080.html
3ff4039a-dbcf-4560-9127-abe1cc5869bb	ពលរដ្ឋនៅស្រុកកោះធំ ខេត្តកណ្ដាល បារម្ភពីការឆ្លងរាលដាលជំងឺកូវីដ-១៩ ដោយសារអាជ្ញាធរមានភាពធូររលុងក្នុងការគ្រប់គ្រងអ្នកធ្វើចត្តាឡីស័ក	ពលរដ្ឋរស់នៅស្រុកកោះធំ ខេត្តកណ្ដាល ព្រួយបារម្ភពីការឆ្លងរាលដាលជំងឺកូវីដ-១៩ ដោយសារអាជ្ញាធរមានភាពធូររលុងក្នុងការគ្រប់គ្រងអ្នកធ្វើចត្តាឡីស័កដែលបានបន្តរត់ចេញពីមណ្ឌលជាញឹកញាប់។ ពលរដ្ឋរស់នៅឃុំសំពៅពូន ស្រុកកោះធំ ខេត្តកណ្ដាល ស្នើឲ្យអាជ្ញាធរខេត្តនេះ ចាត់វិធានការឲ្យបានម៉ឺងម៉ាត់នៅតាមមណ្ឌលនិងកន្លែងដាក់មនុស្សឲ្យធ្វើចត្តាឡីស័កទប់ស្កាត់សកម្មភាពរត់ចេញពីកន្លែងឃុំខ្លួន ដែលនាំឲ្យពលរដ្ឋមានការភ័យខ្លាច។ ប្រជាពលរដ្ឋម្នាក់រស់នៅឃុំសំពៅពូន លោក ទន ស៊ីនួន ថ្លែងថា ពលរដ្ឋក្នុងភូមិរបស់លោកកំពុងព្រួយបារម្ភយ៉ាងខ្លាំងបន្ទាប់ពីបានឃើញស្ត្រីម្នាក់បម្រើការនៅកាស៊ីណូយុង យ័ន (Yong Yuan) បានលួចរត់ពីអាគារកាស៊ីណូមកផ្ទះដោយសារនឹករលឹកកូនៗ ពេក កាលពីថ្ងៃទី១៥ មីនា។ លោកថា មន្ត្រីស្ថាប័នពាក់ព័ន្ធបានចាប់បញ្ជូនស្ត្រីរូបនោះទៅឃុំខ្លួនវិញ ហើយបន្ទាប់មកបានរកឃើញថាស្ត្រីនោះមានជំងឺកូវីដ-១៩។ លោកថា បញ្ហាដែលបណ្ដាលឲ្យមានការរត់ចេញពីមណ្ឌលចត្តាឡីស័កជាញឹកញាប់ ព្រោះតែការហូបចុកនៅក្នុងមណ្ឌល មិនបានគ្រប់គ្រាន់ ហើយមួយវិញទៀតសន្តិសុខ និងសមត្ថកិច្ចមានភាពធូររលុង និងឆកល្វែងក្នុងការយាមល្បាត៖ នៅស្រុកកោះធំ ខេត្តកណ្ដាល មានកន្លែងធ្វើចត្តាឡីស័ក១កន្លែង គឺនៅវិទ្យាល័យកោះធំ ហើយកាស៊ីណូចំនួន៦កន្លែង នៅតាមព្រំដែនវៀតណាមជ្រៃធំ ត្រូវបានបិទដំណើរការទាំងអស់ ដោយតម្រូវឲ្យអ្នកធ្វើការក្នុងកាស៊ីណូទាំងអស់ធ្វើចត្តាឡីស័កក្នុងកាស៊ីណូ និងធ្វើតេស្តជាបន្តបន្ទាប់ បន្ទាប់ពីរកឃើញជនជាតិចិន និងវៀតណាមមានជំងឺកូវីដ១៩។ អាស៊ីសេរីមិនអាចទាក់ទង អធិការស្រុកកោះធំ លោក ស៊ីម ឃាង និងអភិបាលស្រុក លោក អេង សុវិចិត្រ បានទេនៅថ្ងៃទី១៦ មីនា។ ប៉ុន្តែមេឃុំសំពៅពូន លោក អ៊ិន ស៊្រន ច្រានចោលការលើកឡើងរបស់ពលរដ្ឋនេះ។ លោកថា ស្ថានការណ៍នៅឃុំរបស់លោកមានភាពធូរស្រាលហើយ និងបានអប់រំពលរដ្ឋឲ្យពាក់ម៉ាស់ និងមិនឲ្យជួបជុំគ្នាឡើយ។ លោកថាថ្ងៃទី១៦ មីនា មានអ្នកធ្វើការក្នុងកាស៊ីណូ ៦រយនាក់ បានចេញមកផ្ទះរៀងៗ ខ្លួនបន្ទាប់ពីធ្វើតេស្តនិងបានអនុវត្តវិធានការចត្តាឡីស័កត្រឹមត្រូវ។ រីឯការលើកឡើងថា អ្នកលួចរត់ដោយសារតែទទួលបានរបបអាហារមិនគ្រប់គ្រាន់ គឺមិនពិតនោះទេ៖ អាស៊ីសេរីមិនក៏អាចទាក់ទង អ្នកនាំពាក្យក្រសួងសុខាភិបាល អ្នកស្រី យក់ សម្បត្តិ ដើម្បីបកស្រាយចំពោះបញ្ហានេះបានដែរ នៅថ្ងៃទី១៦ មីនា ដោយអ្នកស្រីមិនលើកទូរស័ព្ទ។ បើទោះជាអាជ្ញាធរមូលដ្ឋានអះអាងថា ស្ថានការណ៍ទូទៅជុំវិញការឆ្លងរាលដាលជំងឺកូវីដ-១៩ មានភាពធូរស្រាលក្ដី ទាំងពលរដ្ឋ ទាំងគណបក្សនយោបាយ បានលើកឡើងថា ការរីករាលដាលនៃជំងឺនេះនៅតែជាក្ដីបារម្ភធ្ងន់ធ្ងរ។ កាលពីថ្ងៃទី១៥ មីនា មន្ត្រីសុខាភិបាលរកឃើញអ្នកឆ្លងថ្មីនៅក្នុងស្រុកកោះធំ មានចំនួន ៦៤នាក់។ គណបក្សប្រជាធិបតេយ្យមូលដ្ឋាន បានចេញសេចក្ដីថ្លែងការណ៍នៅថ្ងៃទី១៦ មីនា គាំទ្រឲ្យមានការបិទចរាចរណ៍ក្នុងឃុំសំពៅពូនមួយរយៈសិន ដើម្បីទប់ស្កាត់ការឆ្លងរាលដាលនៅតំបន់ផ្សេងៗទៀត។ ទន្ទឹមនឹងគ្នានេះ គណបក្សនេះ អំពាវនាវឲ្យរដ្ឋាភិបាលនិងពលរដ្ឋចូលរួមឧបត្ថម្ភដល់អ្នកសំពៅពូន ដែលកំពុងធ្វើចត្តាឡីស័កអំឡុងពេលបិទភូមិមួយរយៈនេះ។ ជាមួយគ្នានេះ ក៏ស្នើឲ្យស្ថាប័នមីក្រូហិរញ្ញវត្ថុ និងធនាគារ គួរពន្យារពេលឲ្យបង់រំលស់បំណុល ដល់អ្នកឃុំសំពៅពូនផងដែរ។ ប្រជាពលរដ្ឋស្នើឲ្យអាជ្ញាធររដ្ឋាភិបាលពង្រឹងវិធានការនៅកន្លែងធ្វើចត្តាឡីស័ក ចុះរឹតបន្តឹង និងអប់រំពលរដ្ឋបន្ថែមទៀតពីវិធានការវិន័យឲ្យបានតឹងរ៉ឹងជាងពេលបច្ចុប្បន្ន៕	2021-03-17T22:10:54+07:00	rfa.org	https://www.rfa.org/khmer/news/health/people-in-kandal-province-is-concerned-about-the-widespread-of-coronavirus-because-of-authorities-careless-in-quarantine-03172021104702.html

Subsets and Splits

No community queries yet

The top public SQL queries from the community will appear here once available.